দুর্গাপূজা: পূরাণ ও প্রচলনের ইতিহাস\nOctober 7, 2019 | 3:32 pm\nশারদীয়া দুর্গাপূজাকে ‘অকালবোধন’ বলা হয়। কালিকা পুরাণ ও বৃহদ্ধর্ম পুরাণ অনুসারে, রাম ও রাবণের যুদ্ধের সময় শরৎকালে দুর্গাকে পূজা করা হয়েছিল। হিন্দুশাস্ত্র অনুসারে, শরৎকালে দেবতারা ঘুমিয়ে থাকেন। তাই এই সময়টি তাঁদের পূজা যথাযথ সময় নয়। অকালের পূজা বলে তাই এই পূজার নাম হয় ‘অকালবোধন’। এই দুই পুরাণ অনুসারে, রামকে সাহায্য করার জন্য ব্রহ্মা দুর্গার বোধন ও পূজা করেছিলেন। কৃত্তিবাস ওঝা তাঁর রামায়ণে লিখেছেন, রাম স্বয়ং দুর্গার বোধন ও পূজা করেছিলেন। তবে রামায়ণের প্রকৃত রচয়িতা বাল্মিকী মুনি রামায়ণে রামচন্দ্রকৃত দুর্গাপূজার কোনো কিছু উল্লেখ করেননি। উপরন্তু রামায়ণের অন্যান্য অনুবাদেও এর কোনো উল্লেখ পাওয়া যায় না। তবে এই প্রচলিত তথ্য অনুসারে স্মৃতিশাস্ত্রসমূহে শরৎকালে দুর্গাপূজার বিধান দেওয়া হয়েছে। হংস নারায়ণ ভট্টাচার্যের মতে, ‘অকালবোধন শরতে বৈদিক যজ্ঞের আধুনিক রূপায়ণ ছাড়া আর কিছুই না।’সনাতম ধর্মের যেকোনো পূজার ক্ষেত্রে সব থেকে গুরুত্বপূর্ণ ভূমিকা রাখে সংস্কৃত মন্ত্রগুলো। দুর্গাপূজার মন্ত্রগুলো সাধারণত শ্রী শ্রী চণ্ডি থেকে পাঠ করা হয়। ঢাক-ঢোল, খোল করতাল, সুগন্ধি আগরবাতি আর এগুলোর সাথে সংস্কৃতমন্ত্র পবিত্র এক পরিবেশের জন্ম দেয়।\nবাঙালি হিন্দু সম্প্রদায়ের কাছে দেবী দুর্গা পরম ভক্তিময়। তাঁর এক রূপ অসুরবিনাশী, আরেক রূপ মমতাময়ী মাতার। তিনি অশুভর প্রতীক অসুরদের দলপতি মহিষাসুরকে বধ করে দেবকুলকে রক্ষা করেছিলেন। আমাদের বিশ্বাস, এর মধ্য দিয়ে অন্যায়-অশুভর বিপরীতে ন্যায় ও শুভশক্তির জয় হয়েছিল। তিনি কেবল সৌন্দর্য-মমতা-সৃজনের আধারই নন, অসহায় ও নিপীড়িতের আশ্রয় দানকারী বলেও গণ্য হন।\nমাতৃ আরাধনা তখনই স্বার্থক হয়ে উঠবে, যখন ঘরে ঘরে দূর্গার মত মেয়েদের প্রকাশ ঘটবে। সেটা কি হয়েছে? বছর বছর ঢাক-ঢোল বাজিয়ে দূর্গতিনাশিনীর আরাধনা করেও কেন আমাদের দূর্গতি দূর হচ্ছে না। শ্রীশ্রীঠাকুর বললেন,\n‘পূঁজা পার্বন তুই যতই করিস,\nফল পাবে না কোন কালে।’\nতাই, দূর্গা পূজা কেবল মাত্র পুস্পবিল্বপত্রের এবং ঢাক-ঢোলের পূজা নয়। এ পূজা মানবতার এক বিরাট মিলন উৎসব। মাতৃ আরাধনায় রত যারা তাদের উদ্দেশ্যে করে শ্রীশ্রীঠাকুর বললেন-\n‘মা সবারই মা,\nকাউকে ছেড়ে দিয়ে নয়,\nকাউকে পরিত্যাগ করে নয়।’\nএই হলো মায়ের স্বভাব প্রকৃতি। তিনি যেন জীবজগতের একত্ববিধানের এক স্বরূপ। সব সন্তান যেমন মায়ের নাড়িছেঁড়া ধন, তেমনি সেই সন্তানরা যদি আবার মায়ে তৃপ্তি ও স্বস্তি বিধান করতে আগ্রহান্বিত হয়, তাকে ভালোবেসে, তার সেবা করে, তখন সেই সন্তানরাও আবার পারস্পরিক সম্প্রীতি নিয়ে মিলেমিশে থাকতে পারে। তাদের মধ্যে বিক্ষোভ বা বিচ্ছেদ মাথা চাড়া দিতে পারে না। এমন ভাবে থাকলেই পূজার উদ্দেশ্য সিদ্ধ হয়। সবাইকে নিয়ে উদ্বর্দ্ধনার পথে এগিয়ে চলা। প্রতিমাকে পুতুল মনে করে পূজা করলে পূজার উদ্দেশ্য সিদ্ধ হয় না। দেবতাকে মাটি বা পাথরের পুতুল ভাবতে ভাবতে আমাদের অন্তরটাও ওই রকম মাটি বা পাথর হয়ে ওঠে।\nভগবতী দূর্গা। ভগ মানে ঐশ্বর্য্য। তাই, ভগবতী মানে ঐশ্বর্য্যশালিনী। ঐশ্বর্য্য, বীর্য্য, যশ, শ্রী, জ্ঞান ও বৈরাগ্য এই ছয়টি ঐশ্বর্য্যরে নাম ‘ভগ’। এই ছয়টিই মা-দূর্গার মধ্যে পূর্ণ মহিমায় বিরাজিত। আবার তিনি ‘মহামায়া’। মায়া কথাটি এসেছে মা-ধাতু থেকে, অর্থ পরিমাপ করা। মহামায়া মানে মহাপরিমাপনকর্ত্রী। পুরুষোত্তম শ্রীকৃষ্ণ বললেন, ‘এই যে মায়া দেখছ, মায়ার যা সব খেলা, এ মায়া কিন্তু আমারই (গীতা ৭/১৪)। অর্থাৎ মায়াও তাঁরই সৃষ্টি। ঈশ্বর স্বীয় মহাশক্তি দ্বারা জগৎ পরিমাপিত করেন। মায়া আবার প্রকৃতি নামেও আখ্যায়িত হয়। দেবীপূজার প্রক্কালে বিল্লবৃক্ষে বোধন হয়। বোধন মানে জাগরণ, চেতন করে তোলা।’\nবিবেক জাগ্রত না হলে বিশ্ব মানবতার সন্তান হয়ে ওঠার যোগ্যতা লাভ করা যায় না। শ্রীশ্রীঠাকুর বললেন, ‘বোধন মানে বোধসূত্র, যাকে আশ্রয় করে অন্তরে বাহিরের যা কিছুকে বুঝে সুঝে চলতে পারা যায়। ’পূজা মানেই তো সংবর্ধনা অর্থাৎ যার পূজা করি তাঁর মহনীয় গুণাবলীকে সুনিষ্ট অনুশীলনের দ্বারা নিজেকে চরিত্রগত করে তোলা এবং ধীরে ধীরে তা বাড়িয়ে তোলা।\nবলি হলো উৎসর্গ। আমাদের নিজেদের হিংস্রতা ও লালসাকে পোষণ করতে যেয়ে এরকম নিষ্ঠুরভাবে পশুহত্যা আমরা ক্রমাগত করে চলছি। তাতে পূজার উদ্দেশ্য কতখানি সিদ্ধ হচ্ছে? মন কতটা ভাগবৎমুখী হয়ে উঠছে? পরিবেশ ও পারিপার্শ্বিকের ওপর দরদী হয়ে ওঠার এই ক্রিয়া কতটা সহায়তা করছে? ইন্দ্রিয়গুলো আমাদের কতটা তীক্ষ্ণ ও তরতরে হয়ে উঠছে? কোনোটিই হচ্ছে না। কারণ, আমরা বলি শব্দের প্রকৃত অর্থ জানি না। তাই বলিদানও হয় না। বলি শব্দ এসেছে বল্ ধাতু থেকে, মানে বর্দ্ধন। মায়ের পূজা যে বলি হয় তার মানে বেড়ে ওঠা বা বলীয়ান করে তোলা। মায়ের পূজা করে মানুষ সংবধিক হয়ে ওঠে।\nবিসর্জন শব্দটি বি-সৃজ ধাতু থেকে উৎপন্ন, বিশেষ প্রকারে সৃষ্টি করা। যে মাতৃপূজা করলাম, সেই মায়ের সর্ব মঙ্গলকারিণী স্নেহসুন্দরভাবে ও চরিত্রকে নিজের অন্তরে বিশেষভাবে সৃষ্ট, অর্থাৎ দৃঢ়নিবন্ধ করে তোলা চাই। মায়ের সেবায় আমাদের বৃত্তিগুলোকে নিয়োজিত করি, তখনই হয় বিসর্জনের স্বার্থকতা।\nমা দুর্গা সাধারণের কাছে দেবী দুর্গা, মহাময়া, মহাকালী, মহালক্ষ্মী, মহাসরস্বতী, শ্রী চন্ডী প্রভৃতি নামে পরিচিত। সর্বশক্তি স্বরূপিনী আদ্যাশক্তি হলেন এই মা দুর্গা। তাঁর দুর্গা নামটির মধ্যেই অসুর শক্তি নাশের পরিচয়। তিনি দুর্গ নামের এক দৈত্যকে বধ করে দুর্গা নামে খ্যাত হন। যুগে যুগে দেবতাদের কল্যাণের জন্য দেবী দুর্গা অত্যাচারী ভোগলোলুপ অসুরদের নিধন করেছিলেন। মা দুর্গা শত্রু বিনাশে যেমন ভয়ঙ্করী আবার ভক্ত বা সন্তানের কাছে তিনি তেমনি স্নেহময়ী জননী, কল্যাণ প্রদায়িনী। কবি গুরু রবীন্দ্রনাথের ভাষায়- ‘ডান হাতে তোর খড়গ জ্বলে বাঁ হাত করে শঙ্কা হরণ। দুই নয়নে স্নেহের হাসি ললাট নেত্র আগুণবরণ।'\nবাংলাদেশ প্রেম ধর্মের দেশ। মাকে সৌন্দর্যময়ী, প্রেমময়ী, করুণাময়ীরূপে প্রত্যক্ষ করতে। তাই তো মার্কন্ডুয়ে পুরাণের কাহিনীর সঙ্গে সঙ্গতি রেখে দেবী দুর্গার অসুর-নাশিনীরূপে প্রতিমা গড়ে পূজার আয়োজন করা হলেও বাঙালি ভক্ত জানেন, আসলে ওই পূজা আর কিছু নয়, এক বছর বর উমা স্বামীগৃহ কৈলাস ছেড়ে কন্যারূপে ছেলেমেয়েদের সঙ্গে নিয়ে মা-বাবার বাড়িতে এসেছেন। তারপর আবার ফিরে যাবেন কৈলাসে স্বামী শিবের কাছে। এখানে একটি বিষয় অবশ্যই লক্ষণীয়। ভক্ত ভগবানকে তাঁর আপনজন হিসেবে পেতে চান। তাই তো দেখা যায়, ভক্তিমার্গের সাধক কেউ ভগবানকে প্রভুরূপে, সন্তানরূপে, সখারূপে, প্রেমিকরূপে ভজনা করে থাকেন।\nদুর্গাপূজা কবে, কখন, কোথায় প্রথম শুরু হয়েছিল- তা নিয়ে নানা মতভেদ রয়েছে। ভারতের দ্রাবিড় সভ্যতায় মাতৃতান্ত্রিক দ্রাবিড় জাতির মধ্যে মাতৃদেবীর পূজার প্রচলন। আর্য সভ্যতায় প্রাধান্য ছিল দেবতাদের। অনার্য সভ্যতায় প্রাধান্য ছিল দেবীদের, তারা পূজিত হতেন আদ্যাশক্তির প্রতীক রূপে। মাতৃতান্ত্রিক পরিবারের গঠন, দায়িত্ববোধ ও উর্বরতা শক্তির সমন্বয়ের কথা বিবেচনা করে অনার্য সমাজে গড়ে উঠে মাতৃপ্রধান দেবী সংস্কৃতির ধারণা। ভারতে অবশ্য মাতৃরূপে দেবী সংস্কৃতির ধারণা অতি প্রাচীন। প্রায় ২২ হাজার বছর পূর্বে ভারতের প্যালিওলিথিক জনগোষ্ঠী থেকেই দেবী পূজা প্রচলিত। হরপ্পা ও মহেন্জোদারো সভ্যতা তথা সিন্ধু সভ্যতায় এসে তা আরও গ্রহণযোগ্য, আধুনিক ও বিস্তৃত হয়। মাতৃপ্রধান পরিবারের মা-ই প্রধান, তার নেতৃত্বে সংসার পরিচালিত হয়। এই মত অনুসারে দেবী হলেন শক্তির রূপ, তিনি পরব্রহ্ম। শাক্ত মতে, কালী বিশ্ব সৃষ্টির আদি কারণ। অন্যান্য দেব-দেবী মানুষের মঙ্গলার্থে তাঁর বিভিন্ন রূপে প্রকাশ মাত্র। মহাভারত অনুসারে, দুর্গা বিবেচিত হন কালী শক্তির আরেক রূপে।\nব্রহ্মবৈবর্ত পুরাণে আছে, দুর্গাপূজার প্রথম প্রবর্তক কৃষ্ণ, দ্বিতীয় বার দুর্গাপূজা করেন স্বয়ং ব্রহ্মা আর তৃতীয়বার দুর্গাপূজার আয়োজন করেন মহাদেব। আবার দেবী ভাগবত পুরাণ অনুসারে জানতে পারি, ব্রহ্মার মানস পুত্র মনু ক্ষীরোধ সাগরের তীরে দুর্গার আরাধনা করে বর লাভে সফল হন। মূল বাল্মীকির রামায়ণে, দুর্গাপূজার কোনো অস্থিত্ব নাই। কিন্তু কৃত্তিবাসী রামায়নে দুর্গাপূজার অস্থিত্ব আছে।\nবাংলাভাষী হিন্দু সমাজে দুর্গাপূজা বেশ জনপ্রিয়তা পায়। সেখানে তিনি কালিকা পুরাণের ঘটনা অনুসরণে ব্রহ্মার পরামর্শে রামের দুর্গাপূজা করার কথা উল্লেখ করেছেন। শক্তিশালী রাবনের বিরুদ্ধে যুদ্ধ বিজয় নিশ্চিত করতে শরৎকালে শ্রী রাম চন্দ্র কালিদহ সাগর থেকে ১০১টি নীল পদ্ম সংগ্রহ করে দুর্গাপূজা করে তার কৃপা লাভ করেন। তবে দুর্গাপূজার সবচেয়ে বিশদ বর্ণনা পাওয়া যায় মার্কন্ডুয়ে পুরাণে। এই পুরাণের মধ্যে তেরটি অধ্যায় দেবীমহাত্ম্যম নামে পরিচিত। বাংলায় শ্রীশ্রী চণ্ডি নামে সাতশত শ্লোক বিশিষ্ট দেবী মহাত্ম্যম পাঠ আছে- যা দুর্গাপূজার প্রধান ও অবিচ্ছেদ্য অংশ হয়ে পূজার আসরে স্থায়ী হয়ে গেছে।\nসনাতন ধর্মের আর্য ঋষিরা সর্বশক্তিমান ঈশ্বরের প্রতীক হিসাবে দেবী দূর্গার আশীর্বাদ লাভের জন্য আরাধনা করতেন। মার্কন্ডুয়ে পুরাণ (Markandeya Purana) মতে, চেদী রাজবংশের রাজা সুরাথা খ্রিষ্টের জন্মের ৩০০ বছর আগে কলিঙ্গে (বর্তমানে ওড়িষ্যা) Duseehera নামে দুর্গাপূজা প্রচলন করেছিল। নেপালে Duseehera বা Dashain নামেই পূজা হয়। যদিও প্রাচীন ওরিষ্যার সাথে নেপালের পূজার যোগসূত্র আছে কিনা সে তথ্য সংগ্রহ করা সম্ভব হয়নি। পুরাণ মতে, দুর্গাপূজার ইতিহাস আছে কিন্ত ভক্তদের কাছে সেই ইতিহাস বিশ্বাসের।\nপরিব্রাজক, বৌদ্ধ পন্ডিত হিউয়েন সাংকে নিয়ে দুর্গাপূজার একটি কাহিনী প্রচলিত আছে। চীনা ভাষায় রচিত বৌদ্ধ ধর্মের ব্যাখায় বিভ্রান্ত হয়ে তিনি বৌদ্ধ ধর্মের মূল পাণ্ডুলিপি সংগ্রহে ৬৩০ সালে ভারত সফরে আসেন। ভারত বর্ষের নানা বিহারে বিদ্যা অর্জন করেন। ৬৩৫-৬৪৩ পর্যন্ত দীর্ঘ আট বছর তিনি হর্ষবর্ধনের রাজসভায় ছিলেন। তবে তার কাহিনী দূর্গা, কালী, কালীর আরেক রূপ চণ্ডি নাকি বনদেবীকে নিয়ে- তা বিষয়ে মতভেদ আছে। তবে তার রচনায় উল্লেখ করেছেন, হর্ষবর্ধনের সময়ে দস্যূ তস্করের উপদ্রব খুব বেশি ছিল এবং তিনি নিজেও একাধিক বার দস্যূর হাতে নিগৃহীত হয়েছিলেন।\nমধ্য যুগে বাংলা সাহিত্যে দুর্গাপূজার অস্তিত্ব পাওয়া যায়। ঢাকেশ্বরী মন্দির চত্বরে আছে দুই ধরনের স্থাপত্যরীতি মন্দির। ১১শ বা ১২শ শতক থেকে এখানে কালীপূজার সাথে দুর্গাপূজাও হত। ঢাকেশ্বরী মন্দিরের ইতিহাস সম্পর্কে নানা কাহিনী প্রচলিত আছে।\nযতটুকু জানা যায়, কারও মতে ১৫০০ খ্রিষ্টাব্দের শেষের দিকে দিনাজপুরের জমিদার প্রথম দুর্গাপূজা করেন। আবার কারও মতে, ষোড়শ শতকে রাজশাহী তাহেরপুর এলাকার রাজা কংশ নারায়ণ প্রথম দুর্গাপূজা করেন। ১৫১০ সালে কুচ বংশের রাজা বিশ্ব সিংহ কুচবিহারে দুর্গাপূজার আয়োজন করেছিলেন। অনেকে মনে করেন, ১৬০৬ সালে নদীয়ার ভবনানন্দ মজুমদার দুর্গাপূজার প্রবর্তক। ১৬১০ সালে কলকাতার সুবর্ণ রায় চৌধুরী সপরিবারে দুর্গাপূজা চালু করেন। ১৭১১ সালে অহম রাজ্যের রাজধানী রংপুরের শারদীয় পূজার নিমন্ত্রণ পেয়েছিলেন ত্রিপুরা রাজ্যের দূত রামেশ্বর নয়ালঙ্কার। নবাব সিরাজ-উদ-দ্দৌল্লার আক্রমণে কলকাতার একমাত্র চার্চ ধ্বংস হবার পর সেখানে কোনো উৎসব আয়োজনের অবস্থা ছিল না। পলাশীর যুদ্ধে বিজয় লাভের জন্য ১৭৫৭ সালে কলকাতার শোভাবাজার রাজবাড়িতে রাজা নব কৃঞ্চদেব লর্ড ক্লাইভের সম্মানে দুর্গাপূজার মাধ্যমে বিজয় উৎসবের আয়োজন করেছিলেন।\nআধুনিক দুর্গাপূজার প্রাথমিক ধাপ ১৮ শতকে নানা বাদ্যযন্ত্র প্রয়োগে ব্যক্তিগত, বিশেষ করে জমিদার, বড় ব্যবসাযী, রাজদরবারের রাজ কর্মচারী পর্যায়ে প্রচলন ছিল। বাংলাদেশের সাতক্ষীরার কলারোয়ার ১৮ শতকের মঠবাড়িয়ার নবরত্ন মন্দিরে দুর্গাপূজা হতো। পাটনাতে ১৮০৯ সালের দুর্গাপূজার ওয়াটার কালার ছবির ডকুমেন্ট পাওয়া গেছে। ওরিষ্যার রামেশ্বরপুরে একই স্থানে ৪০০ শত বছর ধরে সম্রাট আকবরের আমল থেকে দুর্গাপূজা হয়ে আসছে। বর্তমানে দুর্গাপূজা দুইভাবে হয়ে থাকে- ব্যক্তিভাবে, পারিবারিক স্তরে ও সমষ্টিগতভাবে; পাড়াস্তরে বারোয়ারি বা সর্বজনীন পূজা নামে পরিচিত।\nসাধারণত আশ্বিন শুক্লপক্ষের ষষ্ঠী থেকে দশমী অবদি পাঁচদিন দুর্গোৎসব অনুষ্ঠিত হয়। এই পাঁচটি দিন যথাক্রমে দুর্গাষষ্ঠী, মহাসপ্তমী, মহাষ্টমী, মহানবমী ও বিজয়া দশমী নামে পরিচিত। আবার সমগ্র পক্ষটি দেবীপক্ষ নামে আখ্যাত হয়। দেবীপক্ষের সূচনা হয় পূর্ববর্তী অমাবস্যার দিন; এই দিনটি মহালয়া নামে পরিচিত। অন্যদিকে দেবীপক্ষের সমাপ্তি পঞ্চদশ দিন অর্থাৎ পূর্ণিমায়; এই দিনটি কোজাগরী পূর্ণিমা নামে পরিচিত ও বাৎসরিক লক্ষ্মীপূজার দিন হিসাবে গণ্য হয়। দুর্গাপূজা মূলত পাঁচদিনের অনুষ্ঠান হলেও মহালয়া থেকেই প্রকৃত উৎসবের সূচনা ও কোজাগরী লক্ষ্মীপূজায় তার সমাপ্তি।\nদুর্গাপূজার অন্যতম বৈশিষ্ট্য কুমারী পূজা। দেবী পুরাণে কুমারী পূজার সুস্পষ্ট উল্লেখ রয়েছে। শাস্ত্র অনুসারে সাধারণত ১ বছর থেকে ১৬ বছরের অজাতপুষ্প সুলক্ষণা কুমারীকে পূজার উল্লেখ রয়েছে। ব্রাহ্মণ অবিবাহিত কন্যা অথবা অন্য গোত্রের অবিবাহিত কন্যাকেও পূজা করার বিধান রয়েছে। এদিন নির্বাচিত কুমারীকে স্নান করিয়ে নতুন কাপড় পরানো হয়। দেবীর মত সাজিয়ে হাতে দেওয়া হয় ফুল, কপালে সিঁদুরের তিলক এবং পায়ে আলতা। সঠিক সময়ে সুসজ্জিত আসনে বসিয়ে ষোড়শোপচারে পূজা করা হয়। চারদিক শঙ্খ, উলুধ্বনি আর মায়ের স্তব-স্তুতিতে পূজাঙ্গণ মুখরিত থাকে। শ্রীরামকৃষ্ণ বলেছেন, ‘শুদ্ধাত্মা কুমারীতে দেবী বেশি প্রকাশ পায়। কুমারী পূজার মাধ্যমে নারী জাতি হয়ে উঠবে পূত-পবিত্র ও মাতৃভাবাপন্ন, শ্রদ্ধাশীল।’\n১৯০১ সালে ভারতীয় দার্শনিক ও ধর্মপ্রচারক স্বামী বিবেকানন্দ সর্বপ্রথম কলকাতার বেলুড় মঠে ৯ জন কুমারী পূজার মাধ্যমে এর পুনঃপ্রচলন করেন। হিন্দু সমাজে বাল্যবিবাহ, সতীদাহ, চিরবিধবাসহ নানা অবিচারে নারীরা ছিল নিপীড়িত। চিরকুমার বিবেকানন্দ নারীকে দেবীর আসনে সম্মানিত করার জন্যেই হয়তো পুনঃপ্রচলন করেন। ১৯০১ সালের পর প্রতিবছর দুর্গাপূজার অষ্টমী তিথিতে এ পূজা চলে আসছে। আধ্যাত্মিক ও জাগতিক কল্যাণ সাধনই কুমারী পূজার মূল লক্ষ্য।\nদুর্গাপূজার আরও একটি অংশ সন্ধিপূজা। অষ্টমী দিনের শেষে এ পূজা অনুষ্ঠিত হয়। এই সময় দেবী দুর্গাকে চামুণ্ডা রূপে পূজা করা হয়ে থাকে। তান্ত্রিক মতে এই পূজা সম্পন্ন হয়। এই পূজায় দেবীকে ষোলটি উপাচার নিবেদন করা হয়। দেবীর উদ্দেশে হয় পশুবলি; সেই বলিকৃত পশুর মাংস ও রক্ত এবং মদ দেবীকে দেওয়া হয়। এককভাবে চামুণ্ডা, চণ্ডি বা কালী পূজায় পশুবলি দেখা গেলেও বাংলাদেশের কোথাও দুর্গাপূজায় পশুবলি হয় না।\nসরকারি বা জাতীয়ভাবে এই উৎসবকে দুর্গাপূজা বা দুর্গোৎসব হিসাবে অভিহিত করা হয়। দক্ষিণ এশিয়ায় এটাকে শরৎকালের বার্ষিক মহোৎসব হিসাবে ধরা হয় বলে এই পূজাকে শারদীয় উৎসবও বলা হয়। রামায়ন অনুসারে, অকালে বা অসময়ে দেবীর আগমন বা জাগরণ বলে শরৎকালের দুর্গা উৎসবকে অকালবোধনও বলা হয়। বসন্তকালের দুর্গাপূজাকে বাসন্তী পূজা বলা হয়।\nদুর্গা পুষ্পাঞ্জলি দেয়ার মন্ত্র: ঔঁ জয়ন্তি মঙ্গলা কালী, ভদ্র কালী কপালিনী, দুর্গা শিবা ক্ষমা ধাত্রী, স্বাহা স্বধা নমস্তুতে। এস স্ব চন্দন পুষ্প বিল্ব পত্রাঞ্জলী নম ভগবতী দুর্গা দেবী নমহ্।\nদুর্গা প্রণাম মন্ত্র: সর্ব মঙ্গল মঙ্গল্যে শিবে সর্বার্থ সাধিকে শরণ্যে ত্রম্বকে গৌরি নারায়নী নমস্তুতে\nঅর্থ: হে দেবী সর্বমঙ্গলা, শিবা, সকল কার্য সাধিকা, শরণযোগ্য, গৌরি ত্রিনয়ণী, নারায়ণী তোমাকে নমস্কার।\nTags: ইতিহাস, দুর্গাপূজা, পূরাণ ও প্রচলন


শহিদ বুদ্ধিজীবী কন্যা ডা. নুজহাত চৌধুরীর জন্মদিন পালিত – প্রানের'৭১ নিউজ\nডা. নুজহাত চৌধুরীর জন্মদিন পালিত। তিনি একাত্তরের শহীদ বুদ্ধিজীবী ডা. আলীম চৌধুরীর মেয়ে। তার মা শিক্ষাবিদ ও ঘাতক দালাল নির্মূল কমিটির ভাইস প্রেসিডেন্ট শ্যামলী নাসরিন চৌধুরী।\nকর্মজীবন শুরু করেন বিসিএস পরীক্ষায় উত্তীর্ণ হয়ে। প্রায় নয় বছর কাজ করেছেন জাতীয় চক্ষু বিজ্ঞান ইন্সটিটিউটে। এরপর সরকারি চাকরি ছেড়ে দিয়ে যোগ দেন স্বায়ত্তশাসিত প্রতিষ্ঠান বঙ্গবন্ধু শেখ মুজিব মেডিকেল বিশ্ববিদ্যালয়ের চক্ষু বিভাগে। এখানে পাঁচ বছর ধরে কাজ করছেন।\nসম্প্রতি, প্রধানমন্ত্রী শেখ হাসিনাকে নিয়ে আওয়ামী লীগের গবেষণা প্রতিষ্ঠান সেন্টার ফর রিসার্স অ্যান্ড ইনফরমেশন (সিআরআই) আয়োজিত ‘লেটস টক উইথ শেখ হাসিনা’ অনুষ্ঠানের উপস্থাপক ছিলেন ডা. নুজহাত চৌধুরী।\n« মনোনয়ন চুড়ান্ত হওয়ার পর রাজনৈতিক দৃশ্যপট কি হতে পারে? (পূর্বের সংবাদ)\n(পরবর্তি সংবাদ) অশ্লীল ছবির “নষ্টা মেয়ে” খ্যাত শায়লা বিএনপির মনোনয়ন পেয়েছে। »\nআজ ঐতিহাসিক ৭ই জুন ৬ দফা দিবস। ৭ জুন বাঙালির মুক্তির সনদ ঐতিহাসিক ৬ দফাআরো পড়ুন\nবাঙালি জাতি চির দুর্বার, চির দুর্মর। যুগে যুগে তারা অন্যায়ের বিরুদ্ধে সোচ্চার থেকেছে। শক্তিবলে অসমআরো পড়ুন


পশুর হাটে মহিষের চাহিদা - banglanews24.com\nপশুর হাটে মহিষের চাহিদা\nআপডেট: ১৪২৩ ঘণ্টা, আগস্ট ২৭, ২০১৭\nফেনী: আসন্ন ঈদুল আজহা উপলক্ষে গরু ছাগলের পাশাপাশি মহিষের চাহিদাও কম নয়। এবার ফেনীতে কোরবানি দাতাদের চাহিদার তালিকায় গরুর চেয়ে মহিষের চাহিদেই বেশি।\nরোববার (২৭ আগস্ট) জেলার ছাগলনাইয়া উপজেলার অন্যতম পশুরহাট ছাগলনাইয়া পাইলট মডেল হাইস্কুল মাঠে গিয়ে এমন চিত্রই দেখা যায়।\nবাজারে আগত ক্রেতা-বিক্রেতাদের সঙ্গে কথা বলে জানা যায়, এক সময় এ অঞ্চলের মানুষ গরু ও ছাগলেই কোরবানি দিতে বেশি স্বাচ্ছন্দ্যবোধ করতেন।\nএমনকি কয়েক বছর আগেও স্থানীয়ভাবে গরু-ছাগল ছাড়া অন্য পশু দিয়ে কোরবানি করতেন না সেখানকার লোকজন। তবে এখন সময় পাল্টে গেছে, গরু-ছাগলের পরিবর্তে কোরবানিতে পশুর চাহিদায় মহিষও রযেছে।\nসরেজমিনে বাজারটিতে গিয়ে দেখা যায়, চাহিদার কথা বিবেচনায় নিয়ে গরু-ছাগলের চেয়ে হাটে মহিষের সংখ্যাই বেশি। ঈদের এখনও পাঁচদিন দেরি থাকায় বিক্রি কম হলেও মহিষের দামাদামি নিয়ে ব্যস্ত ক্রেতা-বিক্রেতারা।\nউপজেলার উত্তর মন্দ্রিয়া গ্রামের গরুর ব্যাপারি সিরাজ মিয়া বাংলানিউজকে জানান, ফেনীর অন্য হাটগুলোতেও গরুর চাইতে মহিষের চাহিদা বেশি। তাই হাটের বড় অংশ দখল করে আছে মহিষ। দামও নাগালে রয়েছে। তাই পছন্দ হলেই কিনে নেন ক্রেতারা।\nতিনি জানান, বড় সাইজের একটি মহিষ বিক্রি হচ্ছে ১ লাখ ৫০ হাজার, মাঝারি সাইজের ৮০ থেকে ৯০ হাজার আর ছোট সাইজের মহিষ বিক্রি হচ্ছে ৫০ থেকে শুরু করে ৭০ হাজারের মধ্যে।\nব্যাপারী সিরাজ মিয়া জানান, এ অঞ্চলে মহিষ আসে উত্তরবঙ্গ ও বিভিন্ন চরাঞ্চল থেকে। পরিবহন ব্যয় ও অন্যান্য দিক মাথায় রেখে গরুর চাইতে মহিষেই ব্যবসা বেশি। কোরবানির হাটে বিক্রি না হলেও ঈদের পরও মহিষের প্রচুর চাহিদা রয়েছে।\nবাজারের হাসিল আদায়কারী কফিল উদ্দিন বাংলানিউজকে জানান, বিগত বছরগুলোতেও এ বাজারে মহিষের বিক্রি ছিল বেশি। এবারও প্রচুর মহিষ উঠেছে। বিক্রিও বেশ ভালো।\nগরুর অস্বাভাবিক মূল্য বাড়ার কারণে মহিষের চাহিদা বেড়েছে বলে মনে করেন তিনি।\nগত কয়েক বছর ধরে নিয়মিত মহিষ কোরবানি দেওয়া ছাগলনাইয়া পৌর এলাকার নুরুল আলম জানান, গরু কিনতে গিয়ে রং, শিংসহ সবদিক পছন্দ করতে নানা ঝামেলা পোহাতে হয়। কিন্তু মহিষ কেনার বেলায় সে ধরনের সমস্যা নেই।\nএদিকে মহিষের মাংসও গরুর মাংসের চাইতে নিরাপদ বলে মনে করেন চিকিৎসকরা।\nফেনী জেলা প্রাণিসম্পদ কর্মকর্তা মো. জিয়াউর রহমান বাংলানিউজকে জানান, গরুর মাংসের চাইতে মহিষের মাংসে সব ধরনের ঝুঁকি কম। মহিষের মাংস খেলে উচ্চ রক্তচাপ হয় না, মাথা ঘুরে না, শরীরে কোনো অস্বাভাবিকতাও দেখা দেয় না।\nএমনকি ডায়াবেটিস রোগীরাও মহিষের মাংস খেতে পারে বলে জানান তিনি।\nডা. জিয়াউর রহমান বলেন, মহিষকে গরুর মতো কোনো দানাদার বা কৃত্রিম খাবার খাওয়ানো হয় না। এটি পালিত হয় দুর্বল খাবারে। ফলে মহিষের শরীরে কোনো চর্বি জমে না বলে বয়স্করাও এটি খেতে পারেন নির্বিঘ্নে।\nবাংলাদেশ সময়: ২০০১ ঘণ্টা, আগস্ট ২৭, ২০১৭


সঠিক উপায়ে ফেসবুক ভিডিও মার্কেটিং কিভাবে করবেন? লাইক, ভিউ ও শেয়ার বাড়ানোর উপায় গুলো জেনে নিন | Techtunes | টেকটিউনস\nসঠিক উপায়ে ফেসবুক ভিডিও মার্কেটিং কিভাবে করবেন? লাইক, ভিউ ও শেয়ার বাড়ানোর উপায় গুলো জেনে নিন\n1,684 দেখা 1 টিউমেন্টস2জোসস\nEffective Facebook Video Marketing Tips and Tricks.\nপ্রথমেই বলে রাখি পোস্টটি একটু বড় হবে। ধৈর্য ধরে পরবেন আশা করি।\nফেসবুক ব্যবহার করে, যেকোনো business প্রচার করাটা অনেক সহজ হয়ে পড়েছে।\nএবং, এই ফেসবুক মার্কেটিং এর প্রক্রিয়াটি, “ডিজিটাল মার্কেটিং” এর একটি অনেক গুরুত্বপূর্ণ ভাগ।\nআমরা প্রতিদিন যেভাবে ফেসবুক ব্যবহার করে থাকি তার চেয়ে একটু অন্যরকম করে ব্যবহার করলেই কিন্তু ফেসবুক আমাদের জন্য বয়ে আনতে পারে বিশাল এক সাফল্য। প্রশ্ন করতে পারেন কিভাবে? উত্তর হলো- ফেসবুক ভিডিও মার্কেটিং এর মাধ্যমে।\nআসলে ফেসবুক এখন যে শুধু সবচেয়ে বড় সোশাল মিডিয়া, তাই কিন্তু নয়। বরং অন্যতম একটি অনলাইন মার্কেট।\nহ্যাঁ, চ্যাটের বাইরেও এর রয়েছে এক বিশাল গণ্ডি যেখানে খুব ভালো প্রচার প্রচারণার মাধ্যমে পেতে পারেন মার্কেটিং সফলতা। আর এই প্রচার প্রচারণারই একটি অন্যতম মাধ্যম হচ্ছে ভিডিও মার্কেটিং।\nহ্যাঁ, আমাদের আজকের আলোচনা ফেসবুকে ভিডিও প্রচার বা মার্কেটিং নিয়েই থাকছে। আপনি নিশ্চয়ই জানেন ফেসবুক মার্কেটিং কি ও কেন প্রয়োজন আর ভিডিও মার্কেটিং তারই একটা অংশ।\nফেসবুকের বিকল্প ব্যবহার শুধু যে আপনার পণ্যের প্রচারণাই করবে, তা কিন্তু নয়। বরং বেশির চেয়েও বেশি কাস্টমার পেতে সাহায্য করবে। যার মাধ্যমে কয়েকদিনেই নিজের ব্যবসাকে নিয়ে যেতে পারেন অন্যতম একটি পর্যায়ে। তবে জিনিসটি সম্পর্কে একটি পূর্ণাংগ জ্ঞান থাকা কিন্তু আবশ্যক।\nচলুন তবে জেনে আসি সেই বিকল্প ব্যবহার ও কর্মমুখী পরিকল্পনা নিয়ে-\nফেসবুকে আপনি -\n(২) সর্বোচ্চ ৫০০০ ফ্রেন্ড অ্যাড করতে পারবেন।\n(৮) আপনি কোন কিছুতে ব্লক হলে যেমন লাইক, টিউমেন্ট, মেসেজ, রিকোয়েস্ট পাঠানো, গ্রুপে ফ্রেন্ড অ্যাড ইত্যাদি ক্ষেত্রেসেই ব্লকের মেয়াদ কতদিন বাকি আছে জানতে Setting > বামে নিচে support inbox এ ক্লিক করুন (৯) কাউকে ক্লোজফ্রেন্ড লিস্টে রাখতে মোবাইল থেকে timeline > একেবারে নীচে see friend list > close friend বক্সে টিক দিয়ে done করুন।\n(১২) মোবাইল থেকে পেজের অ্যাডমিন করতে প্রথমে page এ যান > ডানে more > edit setting > page roles > add person to page > বক্সে নাম সার্চ করে সিলেক্ট করুন > set as admin > ফেসবুক পাসওয়ার্ড দিয়ে continue > অপশনগুলো থেকে যেটা করতে চান সিলেক্ট করে add এ ক্লিক করুন।\nএবার চলুন আশাকরি।\nমার্কেটিং ব্যবসা ক্ষেত্রের মূল মন্ত্র। ব্যবসা ক্ষেত্রে লাভজনক ফলাফলের পূর্ব শর্তই হলো মার্কেটিং। মূলত, মার্কেটিং বলতে বুঝায় কোনো একটি প্রোডাক্ট এর যথাযথ প্রচার-প্রচারণা। একটি প্রোডাক্টকে যখন তার প্রডিউসার যথাযথভাবে জনসম্মুখে তুলে ধরতে পারবে, ঠিক ততই প্রোডাক্টির গুণগত মান বৃদ্ধি পাবে। আর লোকসম্মুখে জনপ্রিয়তা তুলে ধরার পেছনে যেটি কাজ করে সেটিই হলো ‘মার্কেটিং’।\nআর যখন এই জনপ্রিয়তা লাভের উদ্দেশ্যে প্রচার কাজে ব্যবহার করা হয় ‘ফেসবুক’ নামের এই শ্রেষ্ঠ সামাজিক যোগাযোগ মাধ্যমের প্লাটফর্ম, তখনই সেটিকে বলা হয় ‘ফেসবুক মার্কেটিং ‘। অর্থাৎ, ফেসবুককে কেন্দ্র করে প্রোডাক্ট এর প্রচার প্রচারণা।\nঅধিকাংশ ক্ষেত্রেই এই প্রচার বা মার্কেটিং কাজে ব্যবহৃত হয় একটি গুণগত ও মানসম্পন্ন ভিডিও। কেননা এটি অনেকাংশেই উপভোগ্য। তাই, এটি ‘ফেসবুক ভিডিও মার্কেটিং’ হিসেবে বহুল প্রচলিত।\nতবে, অনেকেই সঠিকভাবে জানে না কীভাবে তার প্রোডাক্টকে ভিডিও মার্কেটিং এর মাধ্যমে জনপ্রিয় হিসেবে তুলে ধরা যায়। এর মূল কারণ হলো প্রচার বা ভিডিও মার্কেটিং এর সঠিক উপায় না জানা। যার ফলে, তার প্রোডাক্ট মার্কেটিং এর ক্ষেত্রে আশাতীত ভিউ, অ্যাংগেজমেন্ট কিংবা বেশি বেশি শেয়ার হয় না। যার সর্বশেষ রূপ ধারণ করে তার ফেসবুক ভিডিও মার্কেটিং এর যথাযথ জনপ্রিয়তা না পাওয়া।\nতো কীভাবে ফেসবুকে আপনার টিউন করা ভিডিওতে বেশি বেশি ভিউ, অ্যাংগেজমেন্ট কিংবা শেয়ার পাওয়া যায় তার কিছু নিয়ম এবং পন্থাবলি উল্লেখ করা হলো।\nফেসবুক ভিডিও মার্কেটিংয়ের জন্য যে ভিডিওটি করা হবে তা যথাসম্ভব একটি লিমিট এর মধ্যে রাখতে হবে।\nআজ এই ব্যস্তবহুল সমাজে আমরা কেউই ধৈর্য নিয়ে বেশিরভাগ থাকতে পারি না। শহর কিংবা গ্রামে, যে যেখানেই থাকুক, সবাই নিজ নিজ কর্মে ব্যস্ত। আমরা হয়ত ফেসবুকে থাকিই কিছু অবসর সময় কাটানোর জন্য, যা আমাদের এই জীবনের শুধু সাময়িক ফুরসত মাত্র।\nতাই, আপনার যদি ভিডিও মার্কেটিং থেকে ভাল ফলাফল উদ্দেশ্য থাকে, চেষ্টা করুন ভিডিওটিকে সংক্ষিপ্ত রাখার। মোটামুটি ১৫ থেকে ৯০ সেকেন্ড এর মাঝে রাখাটা সব থেকে ভালো। কেননা, আমরা সকলেই শর্টকাট রাস্তা খুঁজে বেড়াই যেন আমাদের কাজগুলো সোজা হয়ে যায়। আর তাই, সংক্ষিপ্ত ভিডিও ইউজারদেরকে আকৃষ্ট করতে সক্ষম হবে। এর মাধ্যমে আপনি বেশি বেশি ভিউ পেতে পারেন।\nঅযথা কথা না বাড়িয়ে আপনি সরাসরি আপনার মার্কেটিং এর মেইন পয়েন্টে ফোকাস করুন। আপনার প্রোডাক্ট এর উপকারী দিকগুলি তুলে ধরুন এবং কেন তারা এই প্রোডাক্ট ব্যবহার করবে সে বিষয়ে তাদের সরাসরি অবগত করুন।\nকেননা, ভাব মানুষের উচ্ছ্বাসকে প্রগাঢ়িত করে। তাই, যখন আপনি মূল কথা না বলে অহেতুক কথা বাড়াবেন, তখন তাদের ভাবকে যথাযথ জায়গায় নিয়ে যেতে সক্ষম হবেন না এবং হতে পারে তারা আপনার মার্কেটিং ভিডিওটি সাচ্ছন্দ্যে এড়িয়ে যাবে।\nআপনার ভিডিওটি যখন দেখতে নরমাল, সাদামাটা কিংবা সাধারণ মনে হবে, তখন অনেকেই হয়ত এটি এড়িয়ে যাবে। তাই, আপনার মার্কেটিং ভিডিওটিকে রসপূর্ণ করার জন্য এডিটিং এর মাধ্যমে কিছু থাম্বস নেইল যোগ করুন। কেননা, এর মাধ্যমে আপনার ভিউয়ার্সকে আপনি আকৃষ্ট করতে পারবেন।\nআপনার থাম্বস নেইলটি যত বেশি ইউনিক এবং ইন্টারেস্টিং বানাতে পারবেন, তত বেশি এর আকৃষ্টটা বেড়ে যাবে। আর যার ফল স্বরূপ আপনি পাবেন উল্লেখযোগ্য ভিউ এবং অ্যাংগেজমেন্ট।\nআপনি যেই পেইজে আপনার ফেসবুক মার্কেটিং ভিডিওটি আপলোড করবেন, সেটির যথাযথ প্রবহমানতা বজায় রাখুন। অর্থাৎ, পেজটিকে নানা রকম আকর্ষণীয় টিউনের দ্বারা অ্যাক্টিভ রাখুন। আপনি যদি আপনার মার্কেটিং পেইজ এর প্রবহমানতা বজায় না রাখতে পারেন, তাহলে আপনি আশাতীত ফলোয়ার পাবেন না।\nআপনার ভিডিওটির মূল প্রতিপাদ্য বিষয় নিয়ে বানাতে পারেন একটি সুন্দর ক্যাপশন। আর অতি অল্প কথায় আপনার ভিডিওর মূল বিষয়াবলি তুলে ধরুন ক্যাপশনের মাধ্যমে। তবে, কখনোই সম্পূর্ণ বিষয় তুলে ধরবেন না। কেননা, এতে আপনার ভিডিও দেখা ছাড়াই তারা এড়িয়ে যেতে পারেন।\nআমাদের অনেকেই এমন আছে যে কোনো কিছু দেখার আগে তা সম্পর্কে হালকা পড়ে জেনে নিতে ভালোবাসি। তাই, যখন আপনি ক্যাপশনের মাধ্যমে বিষয়াবলিকে তুলে ধরবেন, তখন বেশ তূলনামূলক ভিউয়ার আকৃষ্ট হতে পারবে।\nএক্ষেত্রে, হতে পারে আপনার প্রোডাক্ট এর আমাদের দৈনন্দিন জীবনে ব্যবহার কিংবা তার উপকারিতা নিয়ে একটি কন্টেন্ট ভিডিও। যার ফলে এক দিক দিয়ে এটি হবে সামঞ্জস্যপূর্ণ এবং পাশাপাশি ভিডিওটি হবে আকর্ষণীয়।\nআপনার ভিডিওটি যখন তৈরি হয়ে যাবে, আপনার পরবর্তী কাজ হলো একে মানুষের মাঝে ছড়িয়ে দেয়া। তাই, প্রথমে আপনাকে নিজেই এর বিস্তার লাভের জন্য চারদিকে ছড়িয়ে দিতে হবে। এর প্রধান উদ্দেশ্য হবে আপনার ভিডিও এর পরিচিতি লাভ।\nআর যখন এর পরিচিতি চারিদিকে ছড়িয়ে যাবে, তখন এটি বেশ জনপ্রিয় হয়ে উঠবে এবং আপনি পেতে পারেন বেশি বেশি শেয়ার এবং ফলোয়ার। পাশাপাশি আপনার মার্কেটিং ভিডিও এর যথাযথ ফলাফল লাভ করতে পারবেন।\nপরিশেষে সর্বশেষ কাজ, যখন আপনি আপনার ফেসবুক মার্কেটিং ভিডিওটি হাতে পাবেন এবং পেইজে আপলোড এর জন্য প্রস্তুত, ঠিক তখনি আপলোডের পূর্বে আপনার ভিডিও এর মেট্রিক্স চেক করে নিন। এতে আপনি যদি কোনো ত্রুটি রেখে থাকেন, তাহলে সেটি চোখে পড়বে এবং ত্রুটিগুলি সম্পন্ন করে সম্পূর্ণ ফ্রেশ ভিডিও তৈরি করতে পারবেন।\nএখন আপনার কাছে একটি প্রশ্ন করি, প্রশ্নটি হলো ভিউয়ার আপনার ভিডিও কেন দেখবে? তার তো কোনো কারণ থাকতে হবে, তাই না?\nআর সে জন্যই আপনি যথাযথভাবে নিজের উদ্দেশ্যকে লাভজনক উপায়ে তুলে ধরুন। এতে করে ভিউয়ারদের কৌতুহলকে আপনি জাগিয়ে তুলতে পারেন। তাদেরকে এমনভাবে আপনাকে আয়ত্তে আনতে হবে যেন তারা আপনার ভিডিওর প্রতি যথেষ্ট কৌতুহলী হয়ে যায়। তাই, তাদেরকে জানিয়ে দিন কেন আপনার এই প্রোডাক্ট কিংবা আপনার এই ভিডিও গুরুত্বপূর্ণ।\nআবার অনেকেই আছেন যারা অযথা কোনো ভিডিও চালু করতে চান না। তাই, যখন তারা জানতে পারবেন, আপনার ভিডিও এর প্রাণবন্ত উদ্দেশ্য নিয়ে, তখন তারা কৌতুহল ছাড়াও দেখতে আগ্রহী হয়ে উঠবে।\nবোনাসঃ আপনার সোশ্যাল মিডিয়া প্লাটফর্মগুলো ফ্রী মার্কেটিং করতে চাইলে ফেসবুকের এই গ্রুপে জয়েন করতে পারেন। এখানে লাইক ফর লাইক, শেয়ার ফর শেয়ার, ফলো ফর ফলো করা যায়।\nপ্রকাশিতঃ Trick Vault\nফেসবুক পেজঃ Trick Vault\nআমি নুরুল মোস্তাক। বিশ্বের সর্ববৃহৎ বিজ্ঞান ও প্রযুক্তির সৌশল নেটওয়ার্ক - টেকটিউনস এ আমি5বছর6মাস যাবৎ যুক্ত আছি। টেকটিউনস আমি এ পর্যন্ত9টি টিউন ও 1 টি টিউমেন্ট করেছি। টেকটিউনসে আমার3ফলোয়ার আছে এবং আমি টেকটিউনসে0টিউনারকে ফলো করি।\n17 May, 2021 at 5:19 pm


Home প্রাচীন বাংলা সাহিত্য পদাবলী সাহিত্য শাক্ত পদাবলী – শক্তির গান\nশাক্ত পদাবলী প্রাচীন বাংলা সাহিত্যের পদাবলী সাহিত্যের একটি বিশেষ অধ্যায়। শাক্ত পদাবলী শক্তি বিষয়ক গান। এই পদগুলিতে যেমন লিরিক ধর্মীতা আছে তেমনি আছে বাঙালির চিরন্তন আকাঙ্ক্ষার কথা। এই প্রচ্ছদে আমরা শাক্ত পদাবলী থেকে বিভিন্ন প্রশ্নোত্তর নিয়ে আলোচনা করেছি।\n১) শাক্ত পদাবলীর প্রধান রস কি ?\n২) শাক্ত পদাবলীর কটি পর্যায় ?\n৩) পর্যায় গুলি কি কি ?\nবাল্য লীলা আগমনী বিজয়া জগজ্জননীর রুপ মা কি ও কেমন ভক্তের আকুতি মনোদীক্ষা মাতৃপূজা সাধনশক্তি নামমহিমা চরনতীর্থ ইচ্ছা ময়ী মা/লীলাময়ী/ব্রহ্ম ময়ী মা\n৪) শাক্ত পদাবলী সাহিত্যের কটি ধারা ?\n৫) ধারাগুলি কি ?\n৬) রামপ্রসাদ সেনের পদের সংখ্যা কত ?\n৭) রামপ্রাসাদ সেন কোন পর্যায়ের পদ রচনায় শ্রেষ্ঠত্ব অর্জন করেন ?\nভক্তের আকুতি পর্যায়ে র\n৮) মহারাজা কৃষ্ণচন্দ্র রামপ্রসাদ সেনকে কি উপাধি দেন ?\n৯) কমলাকান্ত ভট্টাচার্য কোন পর্যায়ের পদ রচনায় শ্রেষ্ঠ ছিলেন ?\nআগমনী ও বিজয়া\n১০) কমলাকান্ত ভট্টাচার্য এর প্রকৃত নাম কি ?\n১১) শাক্ত দেবীর দশ রূপের মধ্যে কোন রূপ শ্রেষ্ঠ ?\n১২) ‘লতা সাধনতন্ত্র ‘গ্রন্থটি কার লেখা ?\n১৩) ‘বিষকুসুম’ উপন্যাসটি কোন শাক্ত পদ কর্তার লেখা?\nমহেন্দ্র ভট্টাচার্যের লেখা\n১৪) ‘কবিরঞ্জন রামপ্রসাদ সেন’ কার রচনা ?\n১৫) ‘গানে রামপ্রসাদ সিদ্ধ ,ব্যাকুল হয়ে গান গাইলে ঈশ্বর দর্শন হয়,-কার উক্তি ?\nশ্রীরামকৃষ্ণ পরমহংস দেব এর\nআলোচক – সুমনা সাহু, অ্যাডমিন, টার্গেট এসএসসি বাংলা


After 72 years of marriage, elderly couple meet in Kerala – News18 Bangla\nHome » Photo » national » স্বাধীনতা যুদ্ধের সময় বিচ্ছিন্ন হয়ে গিয়েছিলেন, বিয়ের ৭২ বছর পর দেখা হল স্বামী-স্ত্রীর!\nস্বাধীনতা যুদ্ধের সময় বিচ্ছিন্ন হয়ে গিয়েছিলেন, বিয়ের ৭২ বছর পর দেখা হল স্বামী-স্ত্রীর!\n| December 29, 2018, 10:13 IST\n• সাত দশক পর মিলন হল ৷ সেই কিশোর স্বামী আজ ৯০ বছরের বৃদ্ধ ৷ লজ্জায় রাঙা সেই ত্রয়োদশী স্ত্রী, আজ লোলচর্ম ৮৫-র থুড়থুড়ে ৷ তবু মিলনন সততই সুখের ৷ তা সে পরিপূর্ণতা পাক আর নাই পাক ৷ তাঁদের মুখের পরিতৃপ্তি, সলজ্জ চাহনি সে কথাই যেন বলে যাচ্ছিল বারবার ৷\n• এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, ১৯৪৬ সালে কেরলের বাসিন্দা ইকে নারায়ণ নাম্বিয়ার সঙ্গে বিয়ে হয়েছিল বালিকা বধূ সারদার ৷ সময়টা তখন বড্ড অশান্ত ৷ বিয়ের পর স্বামীর সঙ্গে ভাল করে ঘরকন্না করা হয়নি সারদার ৷ প্রাথমিক জড়তাটুকু কাটতে না কাটতেই কৃষক আন্দোলনের নেতৃত্ব দিতে ঝাঁপিয়ে পড়েন নারায়ণ ৷ নারায়ণ ও তাঁর বাবা থালিয়ান রমণ নাম্বিয়ার যোগ দিয়েছিলেন সামন্ততন্ত্রের বিরুদ্ধে গড়ে ওঠা কাভুম্বাই কৃষক আন্দোলনের পুরভাগে ৷\n• সেই আন্দোলন ব্যর্থ হয় ৷ ব্রিটিশ সেনার গুলিতে মারা যান আন্দোলনকারীদের ৫ জন ৷ জেলে যান নারায়ণ ও তাঁর বাবা ৷ জেলের মধ্যেই পুলিশের গুলিতে মারা যান থালিয়ান ৷ সারা দেহে ১৬টি গুলি লাগলেও কোনওরকমে প্রাণে বেঁচে যান সারদার স্বামী ৷\n• কিন্তু অন্যদিকে দুষ্কৃতিদের অত্যাচারের হাত থেকে বাঁচাতে কমবয়সী পুত্রবধূ সারদাকে বাপের বাড়িতে পাঠিয়ে দেন শ্বশুরবাড়ির লোকজন ৷ ফিরে আসার পর আবার বিয়ে হয় সারদার ৷\n• ৮ বছর পর জেল থেকে ছাড়া পেয়ে বাড়ি ফিরে আসেন নারায়ণ ৷ নতুন করে সংসার পাতেন ৷ পুরনো স্মৃতিরা মণিকোঠায় রয়ে যায় নিশ্চুপে ৷\n• পরে নারায়ণের ভাগ্নি সান্থা কাভুমবায়ী ও সারদার ছেলে ভর্গভনের মধ্যে যোগাযোগ হয়। তাঁরা ঠিক করেন, সারদা ও নারায়ণের মধ্যে আবার দেখা করিয়ে দেবেন ৷ সেই মতো ভর্গভনের বাড়িতেই সব আয়োজন করা হয় ৷ নারায়ণ আসেন ৷ কথাও হয় দু’জনের ৷\n• কিন্তু সারদার চোখে নারায়ণ যেন এখনও সেই তরুণ স্বামী ৷ লজ্জাবনত কিশোরী সারদা মুখ তুলে তাকাতে পারেননি ৷ কথা শেষে সারদার মাথায় হাত রাখেন নারায়ণ ৷ হয়তো এই স্পর্শ বিনিময়ের মাধ্যমেই ৭২ বছরের না বলা কথাগুলো অস্ফুটে বলতে চাইলেন দু’জনে ৷


আজো সাংবাদিক রোজিনার জামিন হয়নি ! আদেশ রোববার আজো সাংবাদিক রোজিনার জামিন হয়নি ! আদেশ রোববার – দূরবীন নিউজ২৪\n/ অপরাধ ও দুর্ঘটনা, আদালত, গণমাধ্যম ও সংগঠন, জাতীয়, নগর মহানগর, মহিলা শিশু, রাজনীতি, স্বাস্থ্য বার্তা\nআজো সাংবাদিক রোজিনার জামিন হয়নি ! আদেশ রোববার\nআজো বৃহস্পতিবার জামিন হয়নি দৈনিক প্রথম আলোর জ্যেষ্ঠ প্রতিবেদক রোজিনা ইসলামের। আজ তার বিরুদ্ধে স্বাস্থ্য মন্ত্রণালায়ের চুরি ও অফিসিয়াল সিক্রেটস আইনে দায়ের করা মামলায় ঢাকা মহানগর হাকিম আদালতে রোজিনা ইসলামের জামিন আবেদনের শুনানি শেষ হয়েছে। কিন্তু আদালত আদেশ না দিয়ে আগামী রোববার আদেশের দিন ধার্য করেছেন।\nবৃহস্পতিবার (২০ মে) ঢাকা মহানগর হাকিম বাকী বিল্লার ভার্চুয়াল আদালতে তার জামিন শুনানি অনুষ্ঠিত হয়। শুনানি শেষে বিচারক বলেন, এ বিষয়ে তিনি পরে আদেশ দেবেন।\nএর আগে রোজিনার আইনজীবী এহসানুল হক সমাজি বলেন, আদালত আমাদের কথা শুনেছেন। শুনানি পর্যালোচনা করে পরে রায় দেবেন। আজকের মধ্যেই রায় দেয়ার চেষ্টা করবেন।\nরোজিনা ইসলামের আইনজীবী এহসানুল হক সমাজী বলেন, ইতিমধ্যে আইনমন্ত্রী আশ্বাস দিয়েছেন সাংবাদিক রোজিনা ইসলাম ন্যায়বিচার পাবেন। জামিন চেয়ে তাঁর করা আবেদনের ওপর আজ বৃহস্পতিবার ভার্চ্যুয়ালি শুনানির দিন ধার্য রয়েছে।\nতিনি বলেন, রোজিনা ইসলাম একজন নারী, তিনি অসুস্থ, সর্বোপরি তাঁর বিরুদ্ধে যে অভিযোগ আনা হয়েছে, তা ত্রুটিপূর্ণ। জামিন অযোগ্য অপরাধের উপাদান এজাহারে প্রকাশিত না হওয়ায় রোজিনা ইসলাম জামিন পাওয়ার যোগ্য।\nপরে রাত পৌনে ১২টার দিকে তাঁর বিরুদ্ধে শাহবাগ থানায় মামলা করা হয়। মামলার বাদী হন স্বাস্থ্য মন্ত্রণালয়ের স্বাস্থ্যসেবা বিভাগের উপসচিব শিব্বির আহমেদ ওসমানী। #


ধর্ষণের কি প্রতিকার নেই\nঅপরাধের স্বাভাবিকীকরণ উদ্বেগজনক\n১৪ ফেব্রুয়ারি ২০২০, ১১:০২\nআপডেট: ১৪ ফেব্রুয়ারি ২০২০, ১১:০২\nধর্ষণসহ নারীর প্রতি সব ধরনের সহিংস অপরাধের বিরুদ্ধে অত্যন্ত কঠোর আইন থাকা সত্ত্বেও বাংলাদেশে ধর্ষণের প্রবণতা কেন রোধ করা সম্ভব হচ্ছে না, তা এক গভীর প্রশ্ন। সংবাদমাধ্যমে প্রতিদিন অনেক ধর্ষণের খবর প্রকাশিত হচ্ছে, প্রকাশিত হচ্ছে না এমন ঘটনার সংখ্যা কত হতে পারে, তা অনুমান করাও সম্ভব নয়। তবে নিশ্চিতভাবেই অনুভব করা যাচ্ছে, এই সমাজ পুরোনো ও দুরারোগ্য ব্যাধির মতো ধর্ষণপ্রবণতা বয়ে চলেছে। উদ্বেগের বিষয় হলো, দেশজুড়ে ধর্ষণ এমন দৈনন্দিন ও সহজে–সংঘটিত অপরাধ হিসেবে বিস্তার লাভ করেছে যে এর একধরনের স্বাভাবিকীকরণ ঘটেছে বলে মনে হতে পারে।\nচলতি ফেব্রুয়ারি মাসের প্রথম সপ্তাহে দেশের সংবাদমাধ্যমগুলোতে অনেকগুলো ধর্ষণের খবর প্রকাশিত হয়েছে; দেখা যাচ্ছে ধর্ষণের শিকার ব্যক্তিদের অধিকাংশই কিশোরী। বছরজুড়ে ধর্ষণের পরিসংখ্যানেও শিশু ও কিশোরীদের সংখ্যাধিক্য লক্ষ করা যায়। মানবাধিকার সংস্থা আইন ও সালিশ কেন্দ্র সংবাদমাধ্যমে প্রকাশিত প্রতিবেদনগুলোর ভিত্তিতে যে পরিসংখ্যান নথিবদ্ধ করে, তাতে দেখা যাচ্ছে চলতি বছরের জানুয়ারি মাসে যে মোট ৯৮ জন নারী ধর্ষণের শিকার হয়েছে, তাদের মধ্যে ৪৯ জনেরই বয়স ১৮ বছরের নিচে। বিস্ময়কর হলো, এই ৪৯ জনের মধ্যে ৯ জনের বয়স ৬ বছর ও তার কম এবং ১৭ জনের বয়স ৭ থেকে ১২ বছর। ৬–৭ বছর বা তার কম বয়সী মেয়েশিশুরা এই মাত্রায় যৌন সহিংসতার শিকার হচ্ছে—এর ব্যাখ্যা কী হতে পারে? কোনো সমাজের পুরুষদের একাংশের মধ্যে এহেন বিকৃত যৌন সহিংসতা যখন প্রতিনিয়ত ঘটতে থাকে, তখন গুরুতর উদ্বেগের কারণ ঘটে। কিন্তু আমাদের আইন প্রয়োগকারী কর্তৃপক্ষ, নীতিনির্ধারক ও সার্বিকভাবে পুরো সমাজে এ বিষয়ে সেই মাত্রায় উদ্বেগ লক্ষ করা যায় না, যা থাকলে এসব বন্ধ করার সামাজিক–প্রাতিষ্ঠানিক তৎপরতা ব্যাপকভাবে দৃশ্যমান হতো।\nএখন সংবাদমাধ্যমে কোনো নারী ধর্ষণের খবর প্রকাশিত হলে সমাজে তেমন কোনো সাড়া পড়ে না; কারণ প্রতিদিনই একাধিক ধর্ষণের খবর প্রকাশিত হচ্ছে। ৭ বছর বয়সী কোনো মেয়েশিশু, ১২ বছরের কোনো কিশোরী, কিংবা ২১ বছরের কোনো তরুণী দলবদ্ধ ধর্ষণের শিকার হলেও সমাজের টনক নড়ে না, যতক্ষণ না ধর্ষকেরা তাদের রোমহর্ষক পন্থায় হত্যা করে। ধর্ষণের বিরুদ্ধে মানববন্ধন ইত্যাদি প্রতিবাদ–বিক্ষোভের আয়োজন এ রকম বিরল ঘটনার ক্ষেত্রেই শুধু দেখা যায় এবং সেগুলো সীমাবদ্ধ থাকে রাজধানী ঢাকা কিংবা বড় কোনো শহরে। নিভৃত গ্রামাঞ্চলের দরিদ্র মা–বাবার কিশোরী মেয়ে ধর্ষণ ও হত্যার শিকার হলে আমাদের সমাজের সংবেদনশীলতা সেভাবে লক্ষণীয় হয়ে ওঠে না।\nআইন ও সালিশ কেন্দ্রের ২০১৯ সালের পরিসংখ্যান অনুযায়ী, গত বছর সারা দেশে মোট ১ হাজার ৪১৩ জন নারী ধর্ষণের শিকার হয়েছে; তাদের মধ্যে ৭৬ জনকে ধর্ষকেরা ধর্ষণের পরে হত্যা করেছে। ধর্ষণের শিকার হওয়ার কারণে আত্মহত্যা করেছে ১০ জন। আইন বলছে, ধর্ষণের সর্বোচ্চ সাজা যাবজ্জীবন কারাদণ্ড এবং ধর্ষণকালে হত্যার সর্বোচ্চ সাজা মৃত্যুদণ্ড। আইন কঠোর এতে কোনো সন্দেহ নেই; কিন্তু কঠোর আইন থাকলেই অপরাধ কমে যাবে, ধর্ষণের ক্ষেত্রে অন্তত বাংলাদেশে তা বাস্তবে প্রমাণিত হয়নি। কিন্তু তার অর্থ এই নয় যে কঠোর আইনের প্রয়োজন নেই; বরং খুব জোর দিয়ে বলতে চাই, আইনের যথাযথ প্রয়োগ নিশ্চিত করা আইন প্রণয়নের মতোই জরুরি দায়িত্ব। ধর্ষণের বিচার ও অপরাধীদের শাস্তি নিশ্চিত করার ক্ষেত্রে আমাদের আইন প্রয়োগ ব্যবস্থার কার্যকারিতা যে হতাশাব্যঞ্জক তাতে কোনো সন্দেহ নেই।\nতবে কি আমরা ভেবে নিয়েছি যে এ দেশে ধর্ষণের কোনো প্রতিকার নেই?\nশিক্ষার্থীরা যখন ঘরে\nজলমহাল শুকিয়ে মাছ ধরা


আশুলিয়ায় ব্যাংক ডাকাতির হোতা গ্রেফতার || The Daily Janakantha\nআশুলিয়ায় ব্যাংক ডাকাতির হোতা গ্রেফতার\nআল কায়েদার পর এবার বাংলাদেশে আইএসের যোগসূত্র!\nশংকর কুমার দে ॥ আন্তজার্তিক জঙ্গী সংগঠন আল কায়েদার পর এবার মধ্যপ্রাচ্যভিত্তিক আরেক দুর্ধর্ষ জঙ্গী সংগঠন ইসলামিক স্টেটের (আইএস) যোগসূত্র পাওয়া গেল বাংলাদেশে। আইএসের জন্য ল্যাপটপের মাধ্যমে সদস্য সংগ্রহের অভিযোগে গ্রেফতার করা হয়েছে নিষিদ্ধ ঘোষিত জঙ্গী সংগঠন জেএমবির দুই সদস্যকে। আশুলিয়ায় কমার্স ব্যাংক ডাকাতির ঘটনায় পুলিশ গ্রেফতার করেছে জঙ্গী সংগঠন আনসারুল্লাহ বাংলা টিমের সদস্য ডাকাতির মূলহোতা জসিমউদ্দিন ওরফে আসাদকে গ্রেফতার করা হয়েছে। ঢাকায় সফররত ভারতের জাতীয় তদন্ত সংস্থা এনআইএ-এর তিন সদস্যের প্রতিনিধি দলটি মঙ্গলবার পুলিশ সদর দফতরে বৈঠক করে বর্ধমান খাগড়াগড়ের জেএমবির বোমা বিস্ফোরণসহ জঙ্গী তৎপরতার বিষয়ে আলোচনা করেছেন। পাকিস্তান থেকে আল কায়েদা জঙ্গী সংগঠনটি বিজ্ঞানমনস্ক লেখক ও ব্লগার অভিজিত রায় হত্যাকা-ের দায় স্বীকার করে ভিডিও বার্তা প্রচার করেছে বলে মনে করছে গোয়েন্দারা।\nগোয়েন্দা সূত্র জানান, ভারতে জাতীয় তদন্ত সংস্থার তিন সদস্যের প্রতিনিধি দলটি এনআইএ মঙ্গলবার পুলিশ সদর দফতরে পুলিশের উর্ধতন কর্মকর্তাদের সঙ্গে বৈঠকে মিলিত হয়েছেন। তারা মূলত বর্ধমানের খাগড়াগড়ের বোমা বিস্ফোরণের ঘটনায় বাংলাদেশের জঙ্গী সংগঠন জেএমবির যেসব জঙ্গীরা জড়িত এবং পলাতক তাদের সম্পর্কে খোঁজ-খবর নিয়েছেন। বর্ধমান খাগড়াগড়ের বোমা বিস্ফোরণের ঘটনার মামলাটির চার্জশীট দাখিল করা হয়েছে এবং এ মামলায় অন্তত ৪ জন বাংলাদেশের জেএমবির সদস্য চার্জশীটভুক্ত ও পলাতক আছে। কলকাতার বিচারিক আদালতে জঙ্গী সম্পর্কিত তথ্যাদি উত্থাপনের জন্য তথ্য সংগ্রহ ও জঙ্গী তৎপরতার বিষয়ে আলোচনা করেছেন। বুধবার তারা র‌্যাবের সদর দফতরে র‌্যাবের উর্ধতন কর্মকর্তাদের সঙ্গে বৈঠকে মিলিত হওয়ার কথা রয়েছে। সঞ্জিত সিং-এর নেতৃত্বে এনআইএ প্রতিনিধি দলটি বাংলাদেশের ভেতরে আল কায়েদা, আইএস, আনসারুল্লাহ বাংলা টিম, জামা’তুল মুজাহিদীন বাংলাদেশ (জেএমবি) তৎপরতার বিষয়টি নিয়ে আলোচনা ও পর্যবেক্ষণ করছেন বলে জানা গেছে।\nআইএস সন্দেহে দুই জেএমবির জঙ্গীর রিমান্ড মঞ্জুর ॥ মধ্যপ্রাচ্যভিত্তিক জঙ্গী সংগঠন ইসলামিক স্টেটের (আইএস) জঙ্গী সন্দেহে গ্রেফতার মোতাকাব্বির ওরফে সনি ও আশরাফুল ওরফে রনি নামের দুই জেএমবির জঙ্গীগোষ্ঠীর সদস্যকে। তাদের ৪ দিনের রিমান্ডে এনে জিজ্ঞাসাবাদ করছে ঢাকা মহানগর পুলিশের গোয়েন্দা শাখা। আদালতে রিমান্ডের আবেদনে জানানো হয় যে, এই দু’জন জেএমবি গোষ্ঠীর জঙ্গী সদস্য। ল্যাপটপের মাধ্যমে আইএসের জন্য সদস্য সংগ্রহ করছিল তারা। ঢাকা মহানগর পুলিশের গোয়েন্দা শাখার তদন্ত কর্মকর্তা পুলিশ পরিদর্শক একেএম কামরুল আহসান দুই জঙ্গী সদস্যকে আদালতে হাজির করে ১০ দিনের রিমান্ডের আবেদন জানায়। মঙ্গলবার ঢাকার মেট্রোপলিটন ম্যাজিস্ট্রেট উৎপল ভট্টাচার্য দুই জঙ্গী সদস্যকে জিজ্ঞাসাবাদ করার জন্য ৪ দিনের রিমান্ড মঞ্জুর করেন। ডিবির ইন্সপেক্টর একেএম কামরুল আহসান দৈনিক জনকণ্ঠকে জানান, এ দুই জেএমবির জঙ্গী তৎপরতায় গ্রেফতার হয় রাজশাহীর নাচোলে। তাদের শ্যোন এ্যারেস্ট দেখিয়ে রিমান্ডের আবেদন জানানো হয়েছে। যেহেতু আইএসের জঙ্গী সদস্য এর আগেও গ্রেফতার করা হয়েছে, সেজন্য তাদেরকে রিমান্ডে এনে জিজ্ঞাসাবাদ করা হবে।\nআশুলিয়ার ব্যাংক ডাকাতির হোতা গ্রেফতার ॥ আশুলিয়ার কমার্স ব্যাংকের ডাকাতির ঘটনায় মূলহোতা জসিমউদ্দিন ওরফে আসাদকে গ্রেফতার করা হয়েছে। সোমবার রাতে মানিকগঞ্জের দৌলতপুর থেকে তাকে গ্রেফতার করা হয়েছে। আসাদ নিষিদ্ধ জঙ্গী সংগঠন আনসারুল্লাহ বাংলা টিমের সদস্য বলে পুলিশের দাবি। মঙ্গলবার দুপুরে ডিএমপি মিডিয়া সেন্টারে এক সংবাদ সম্মেলনে পুলিশের ঢাকা রেঞ্জের অতিরিক্ত উপ-মহাপরিদর্শক খন্দকার গোলাম ফারুক জানান, মূলহোতাকে গ্রেফতারের মধ্য দিয়ে অবশেষে আশুলিয়ায় সাম্প্রতিক দুর্ধর্ষ ব্যাংক ডাকাতির একটা কিনারা হলো। তিনি বলেন, আশুলিয়ায় ব্যাংক ডাকাতির রহস্য উন্মোচিত হয়েছে। আনসারুল্লাহ বাংলা টিম নামের জঙ্গী সংগঠন চালানোর অর্থ সংগ্রহের জন্যই এ ডাকাতি করেছে। মূলহোতাই ব্যাংকের ম্যানেজারকে হত্যা করেছে বলে জানিয়ে তিনি বলেন, জসিমসহ ব্যাংক ডাকাতির ঘটনায় এ পর্যন্ত সাতজনকে গ্রেফতার করা হয়েছে।\nগত ২১ এপ্রিল দুপুরে বাংলাদেশ কমার্স ব্যাংকের আশুলিয়ার কাঠগড়া বাজার শাখায় দুর্ধর্ষ ডাকাতি করে সশস্ত্র ডাকাতদল। তাদের এলোপাতাড়ি ছুরিকাঘাত, গুলি ও বোমা হামলায় ঘটনাস্থলেই ব্যাংক ম্যানেজারসহ সাতজন ও পরবর্তীতে আরও দুই জনসহ নয় জন মারা যান। ডাকাতি করে পালানোর সময় গণপিটুনিতে এক ডাকাত নিহত হয় এবং তিন ডাকাত জনতার হাতে ধরা পড়ে। ধরা পড়া ডাকাত দলের স্বীকারোক্তি অনুযায়ী আরও চার ডাকাতকে গ্রেফতার করা হয় এবং তাদের কাছ থেকে জঙ্গী তৎপরতা সম্পর্কিত জিহাদী বইসহ আলামত উদ্ধার করা হয়।\nপাকিস্তান থেকে ভিডিও বার্তাটি প্রচার করা হয় ॥ বিজ্ঞানমনস্ক লেখক ও ব্লগার ড. অভিজিত রায় হত্যাকা-ের দায় স্বীকার করে প্রাচ্যভিত্তিক জঙ্গী সংগঠন আল কায়েদা পাকিস্তান থেকে বাংলায় ভিডিও বার্তা প্রচার করেছে বলে মনে করছেন গোয়েন্দারা। এর আগে আল কায়েদা জঙ্গী সংগঠনটি হত্যার দায় শিকার আরবী, উর্দু ও ইংরেজীতে ভিডিও বার্তা প্রচার করে। তিন ভাষায় প্রচারিত ভিডিও বার্তার পাশাপাশি বাংলা অনুবাদজুড়ে দেয়া হয়। ভিডিও বার্তা প্রচারের পর বাংলাদেশের গোয়েন্দা সংস্থাগুলো বিষয়টি তদন্ত শুরু করে। গোয়েন্দরা তদন্ত করে দেখতে পেয়েছে, এই ভিডিও বার্তা পাকিস্তান থেকে আপলোড করা হয়েছে। বাংলা অনুবাদ প্রচার করার পেছনে বাংলাদেশের কেউ জড়িত থাকতে পারে। আনসারুল্লাহ বাংলা টিম সাধারণত আল কায়েদার অনুসারী।\nবাংলাদেশের আল কায়েদার তৎপরতার প্রমাণ নেই অভিমত ॥ মধ্যপ্রাচ্যভিত্তিক আল কায়েদা জঙ্গী সংগঠনটি বাংলাদেশের আনসারুল্লাহ বাংলা টিমের কার্যক্রম পর্যবেক্ষণ করে কিনাÑ এমন কোন তথ্য পায়নি গোয়েন্দারা। আনসারুল্লাহ বাংলা টিম ধর্মীয় উগ্রবাদী সংগঠন হিসেবে অভিজিতকে হত্যা করেছে বলে তদন্তে পাওয়া গেছে। হত্যাকারীদের আড়াল করতে কিংবা কেউ এটি থেকে সুবিধা নিতে আল-কায়েদার নামে ভিডিও বার্তা প্রচার করাটা অস্বাভাবিক কিছু নয়। সারাবিশ্বে আল কায়েদার নির্দেশে কোন ব্লগার খুনের ঘটনা ঘটেনি। ব্লগারের বিষয়টি বাংলাদেশে সম্প্রতি হলেও বিশ্বে অনেক পুরনো। ভারত, পাকিস্তান এমনকি মধ্যপ্রাচ্য ও ইউরোপের কোন দেশে আল কায়েদার হাতে কোন ব্লগার খুনের ঘটনা ঘটেনি। সেক্ষেত্রে বাংলাদেশের ড. অভিজিত রায়ের মতো একজন ব্লগারকে আল কায়েদা কেনই বা খুন করতে যাবে এ প্রশ্ন ওঠে এসেছে গোয়েন্দা তদন্তে।\nযুক্তরাষ্ট্রও নিশ্চিত করতে পারেনি ॥ বাংলাদেশী বংশোদ্ভূত মার্কিন নাগরিক এবং লেখক ও ব্লগার অভিজিত রায়কে হত্যার সঙ্গে আল কায়েদার জড়িত থাকার বিষয়টি নিশ্চিত করতে পারেনি যুক্তরাষ্ট্র। সোমবার যুক্তরাষ্ট্রের এক কর্মকর্তার বরাত দিয়ে এ ধরনের তথ্য জানিয়েছে আন্তর্জাতিক গণমাধ্যম রয়টার্সের প্রতিবেদনে। যুক্তরাষ্ট্রের স্টেট ডিপার্টমেন্টের এক কর্মকর্তা রয়েটার্সকে বলেন, বাংলাদেশী-আমেরিকান লেখক অভিজিত রায়ের হত্যার বিষয়ে আল কায়েদার স্বীকার সম্পর্কে আমরা সচেতন। তবে আমরা নিশ্চিত করে বলতে পারছি না বেপরোয়া ওই জঙ্গী হামলাটি করেছে কিনা? অভিজিত হত্যকা-ের প্রাথমিক তদন্তে যুক্তরাষ্ট্র সহযোগিতা করে বলে জানান ওই কর্মকর্তা। স্বরাষ্ট্র প্রতিমন্ত্রী আসাদুজ্জামান খানও বলেছেন, বাংলাদেশে আল কায়েদার অস্তিত্বের কোনও প্রমাণ নেই। আইন প্রয়োগকারী সংস্থাগুলোর সদস্যরা এখন পর্যন্ত দেশে আল কায়েদার অস্তিত্ব এবং এর নেটওয়ার্কের সুনির্দিষ্ট কোনও প্রমাণ পায়নি।\nগত শনিবার জিহাদিস্ট ফোরাম নামের একটি মনিটরিং ওয়েবসাইটে ভিডিও প্রকাশের মাধ্যমে অভিজিত রায় হত্যার দায় স্বীকার করেছে আল কায়েদার ভারতীয় উপমহাদেশ শাখার প্রধান আসিম উমর। একইসঙ্গে ব্লগার ওয়াশিকুর রহমান বাবু, রাজীব হায়দার, রাজশাহী বিশ্ববিদ্যালয়ের শিক্ষক একেএম শফিউল ইসলাম হত্যারও দায় স্বীকার করেছে আল কায়েদা জঙ্গী সংগঠনটি।


কর্মীদের সুবিধার্থে লাখ টাকার বিমানের টিকিট কাটলেন এই মাশরুম চাষি – খবর এখন\nকর্মীদের সুবিধার্থে লাখ টাকার বিমানের টিকিট কাটলেন এই মাশরুম চাষি\nAugust 24, 2020 by Puja Adhikary\nনিজস্ব প্রতিবেদন, আজকের যুগে স্বাথপরদের ছড়াছড়ি, কিন্তু তারমধ্যেও কয়েকজন সত্যিকারের মানুষের পরিচয় দেন। এরমধ্যে একজন হলেন দিল্লির পাপ্পন সিংহ। পেশায় তিনি মাশরুম চাষি। প্রতিবছর এইসময় মাশরুম চাষের তোড়জোড় চলে, কারণ আগস্ট থেকে এপ্রিল মাশরুম চাষের মরসুম।তবে এবছর করোনা পরিস্তিতি সমস্ত পরিকল্পনাতে জল ফেলে দেয়। করোনা জেরে লকডাউনে তাঁর কর্মীদের বাড়ি ফেরার বন্দোবস্ত তিনি করে দেন। গত মে মাসে ওঁদের প্রায় ৭০ হাজার টাকা খরচ করে বিহারে ফিরিয়েছিলেন। তবে এবার চাষের জন্য কর্মীদের ফেরার পালা। এমনিতেই লকডাউনে কাজ বন্ধ থাকায় কর্মীদের ক্ষতি হয়েছে প্রচুর।\nকিন্তু দুৰ্ভাগবশত দিল্লি ফেরার ট্রেন এখন বন্ধ। তারা সকলেই ট্রেনে করে ফেরার চিন্তাই করেছিল। কিন্তু ট্রেন বন্ধ থাকায় তারা চিন্তায় পড়ে যায়। তবে কি কাজ বন্ধ থাকবে? সব স্বাভাবিক না হলে কি তারা কাজে ফিরতেই পারবে না? তাদের সমস্যার কথা শোনার পর পাপ্পন নিজের পকেটের টাকা খরচ করে ২০ কর্মীকে দিল্লি ফেরাতে প্লেনের টিকিট কাটলেন। ২০ জনের মধ্যে ১০ জন এই প্রথমবার প্লেনে চড়বেন। কর্মচারীদের কথা ভেবে লাখ টাকার ওপর দামের টিকিট কাটলেন পাপ্পন।\nজানা যায়, প্রতি বছরই নিজের তিন একরের ওপর জমিতে মাশরুম চাষ করেন পাপ্পন। কিন্তু বর্তমান পরিস্থিতিতে বাজার বন্ধ থাকায় আগের মাশরুমই এখনও সাপ্লায়ারদের কাছে পড়ে আছে, তাই এবার মাত্র এক একর জমিতেই চাষ হবে বলে জানিয়েছেন তিনি।১৫ থেকে ২৫ বছর এই কর্মীদের সঙ্গে কাজ করছেন পাপ্পন। তাই তাদের সুখ-দুঃখের ভার এখন পাপ্পনেরই। তিনি বলেন, ওদের সঙ্গে হৃদয়, মনের যোগ আছে আমার। সেজন্যই ওদের জন্য প্লেনের টিকিট কেটে দিয়েছি যাতে কাজে ফিরে জীবিকা নির্বাহ করতে পারে”।\nCategories দেশ Tags Bihar, corona pandemic, delhi, Lockdown, mushroom Post navigation\nজিও গ্রাহকদের জন্য টিভিতেই এবার খবরের কাগজ থেকে বই পড়ার সুযোগ


মাদ্রাসার ছাত্রীকে অপহরণ ৫ মাসেও উদ্ধার হয়নি - Thepeoples News 24\nমাদ্রাসার ছাত্রীকে অপহরণ ৫ মাসেও উদ্ধার হয়নি\nসিরাজগঞ্জের সদর উপজেলার খোকশাবাড়ী ইউনিয়নের কুশাহাটা ইব্রাহিম মহিলা মাদ্রসার ৮ম শ্রেণীর মোছা: রহিমা খাতুন (১৬) নামের ছাত্রীকে অপহরণ হয়েছে। এঘটনায় গত ২৮ নভেম্বর ২০২১ ইং তারিখে রহিমা খাতুনের মামা মো. আব্দুর রশিদ বাদি হয়ে ২০০০ সালের নারী ও শিশু নির্যাতন দমন আইনে সিরাজগঞ্জ নারী ও শিশু নির্যাতন দমন ট্রাইব্যুনাল-১ এ আদালতে ৪ জনকে আসামী করে মামলা দায়ের করেন। যার নারী শিশু পিটিশন নং-৬৪/২২।\nআসামীরা হলো, সদর উপজেলার খোকশাবাড়ী ইউনিয়নের চর-খারুয়া গ্রামের মো. জহুরুল ইসলামের ছেলে মো. আবু বক্কার (২৮), মো. ওমর ফারুক (২৩), কাগমাড়ী গ্রামের মৃত শুকুর আলীর ছেলে আব্দুল মতিন (৩০) ও টাঙ্গাইল জেলার ভুয়াপুর থানার ভদ্রশিমুল গ্রামের মৃত আব্দুল শেখের ছেলে মো. ফজলে (৫০)।\nশনিবার (৯ এপ্রিল) বিকালে মামলার বাদী আব্দুর রশিদ বলেন, মাদ্রাসায় যাওয়ার পথে প্রধান আসামি আবু বক্কার উত্যক্ত করত। এরপরে বিয়ের প্রস্তাব দেয়। তা প্রত্যাখ্যান করলে রহিমাকে অপহরণ করা হয়। দীর্ঘদিন ধরে রহিমা খাতুন মাদ্রাসায় যাওয়ার সময় আবু বক্কার তাকে প্রতিনিয়তই উত্যক্ত করতো। এরই ধারাবাহিকতায় গত ২৮ নভেম্বর দুপুরে সদর উপজেলার গটিয়ার চর এলাকা থেকে সিএনসিতে জোর পুর্বক আবু বক্কার গংরা ওই ছাত্রীকে তুলে নিয়ে যায়। প্রায় ৫ মাস অতিবাহিত হলেও আমার ভাগ্নির এখনো কোন খোজ পাওয়া যায়নি। আমার ভাগ্নিকে দ্রুত উদ্ধার করে আমাদের কাছে দেওয়ার জন্য প্রশাসনের সুদৃষ্টি কামনা করছি।


এবার কে কাকে স্যার বলবে?\nপ্রকাশঃ ০৭-০৬-২০১৮, ৯:৪০ পূর্বাহ্ণ | সম্পাদনাঃ ০৭-০৬-২০১৮, ৯:৪০ পূর্বাহ্ণ\nপুলিশের মহা পরিদর্শক জাবেদ পাটোয়ারীকে সিনিয়র সচিব পদমর্যাদা দেওয়া হয়েছে। গত রোববার এক প্রজ্ঞাপনের মাধ্যমে তাকে এই পদমর্যাদা দেওয়া হয়। কিন্তু তাকে সিনিয়র সচিব পদমর্যাদা দিয়ে মন্ত্রণালয়ের কাজে আমলাতান্ত্রিক জটিলতা এবং অস্বস্তি সৃষ্টি হয়েছে। স্বরাষ্ট্র মন্ত্রণালয়ের অধীনে কাজ করে পুলিশ বাহিনী। স্বরাষ্ট্র মন্ত্রণালয়ের এখন দুটি বিভাগ। দুইজন সচিব। এর মধ্যে পুলিশ জননিরাপত্তা বিভাগের আওতাধীন। জননিরাপত্তা বিভাগের সচিব মোস্তফা কামাল উদ্দিন। অথচ তিনি মন্ত্রণালয়ে যে বিভাগের প্রধান তার অধীনস্থ একটি অধিদপ্তরের প্রধান হলেন সিনিয়র সচিব।\nজননিরাপত্তা বিভাগের সচিব এবং পুলিশ মহাপরিদর্শক দুজনই ৮৪ ব্যাচের বিসিএস কর্মকর্তা। ২০১২ সাল থেকে পুলিশ মহাপরিদর্শক পদটি সিনিয়র সচিব পদমর্যাদার করা হয়েছে। এর সঙ্গে সামঞ্জস্য রেখে একজন সিনিয়র সচিবকে স্বরাষ্ট্র মন্ত্রণালয়ের সচিব করার রেওয়াজ চলে আসছে। স্বরাষ্ট্র মন্ত্রণালয় দুই ভাগ হওয়ার আগে বর্তমান জনপ্রশাসন সচিব ড. মোজাম্মেল হক খান সিনিয়র সচিব হিসেবে স্বরাষ্ট্র মন্ত্রণালয়ের দায়িত্ব পালন করেন। পুলিশ বাহিনী স্বতন্ত্র একটি প্রতিষ্ঠান হলেও তা স্বরাষ্ট্র মন্ত্রণালয়ের অধীনস্থ। বাজেট থেকে শুরু করে নানা বিষয়ে প্রতিনিয়ত স্বরাষ্ট্র মন্ত্রণালয়ের দ্বারস্থ হতে হয় পুলিশ বাহিনীকে। স্বরাষ্ট্র মন্ত্রণালয়ের বিভিন্ন গুরুত্বপূর্ণ বৈঠকে স্বরাষ্ট্রমন্ত্রী অথবা সচিব সভাপতিত্ব করেন। সেখানে পুলিশ বাহিনীর প্রধানও থাকেন।\nএখন আইজিপি সিনিয়র সচিব মর্যাদায় আর সচিব হলেন তাঁর থেকে পদমর্যাদায় জুনিয়র। সচিবালয়ে হাসিঠাট্টায় বলা হচ্ছে, ‘এখন কে কাকে স্যার বলবেন?’ উল্লেখ্য যে, ক্যাবিনেট সচিব, জনপ্রশাসন সচিব, প্রধানমন্ত্রীর কার্যালয়ের মূখ্য সচিব, স্থানীয় সরকার সচিব, সেতু সচিব, সংসদ সচিব, অর্থ সচিব সিনিয়র সচিব মর্যাদায়। প্রশাসন ক্যাডারের পদ নয়, ব্যক্তির জৈষ্ঠ্যতা অনুযায়ী সিনিয়রটি দেওয়া হয়। সিনিয়র সচিবরা সবাই ৮২ ব্যাচের। তবে পুলিশ প্রশাসনে সিনিয়র সচিব পদমর্যাদা দেওয়া হয় পদকে।\nযদিও বলা হচ্ছে, এটা তেমন গুরুত্বপূর্ণ নয়। কিন্তু চেইন অব কমান্ডের ক্ষেত্রে কিছুটা হলেও অস্বস্তি তৈরি করবে।


বই পড়া কি মানসিক স্বাস্থ্যের উন্নতি করতে পারে? | Newsbangladesh\nমঙ্গলবার, আগষ্ট ৬, ২০১৯ ৮:৫৯\nযখন জীবনে চলার পথ অনেক কঠিন হয়ে যায় তখন ঠিক কী করা উচিত? এ অবস্থায় ভালো একটি সাহিত্যের বই খুঁজে বের করে, সেটা পড়া হতে পারে সবচেয়ে ভালো কোন প্রচেষ্টা। তাহলে মনে প্রশ্ন আসতেই পারে যে বই কীভাবে আপনার জীবনে ভারসাম্য বজায় রাখতে সহায়তা করতে পারে?\nসঠিক ধরনের সাহিত্য আপনাকে যেকোনো বিষয় সম্পর্কে একটি নতুন দৃষ্টিকোণ দিতে সক্ষম।\nসাহিত্যিকদের মতে, “একটি বই মূলত আপনাকে যে বার্তাটি দেয়, সেটি হলো নিজের নীতিতে অটল থাকার। এ কারণে নানা ধরনের মানসিক পীড়া থেকে মুক্তি মেলে আর মন পুরো পরিশুদ্ধ নতুনের মতো হয়ে যায়।”\nঅগোছালো জীবনে শৃঙ্খলায় আনুন\n“বইয়ের কোনো অতিপ্রাকৃত গল্পের সঙ্গে নিজেকে যুক্ত করতে পারলে আপনার নিজের মনে থাকা নানা বিষয়কে এক জায়গায় এনে সমাধানের চেষ্টা করা যায়।”\nএকটি শক্তিশালী সাহিত্যের শেষটি আনন্দের না হলেও বাস্তবে এটি ইতিবাচক ভূমিকা রাখতে পারে। হুইটল নামের এক ঔপন্যাসিক বিবিসিকে জানান যে, তিনি যখন ছোট ছিলেন তখন তার বাবা তাকে জ্যামাইকাতে তার নিজের শৈশব সম্পর্কে বলতেন, যখন একজন গল্পকার ফসল কাটার সময় গ্রাম থেকে গ্রামে যেতেন এবং তারা দাস প্রথার গল্প বলে বেড়াতেন।”\n“দাসপ্রথার এই বিষয়টি অনেক কষ্টের আর হতাশাজনক। তবে এটি ইঙ্গিত করে যে মানুষকে কতো সংগ্রামের মধ্যে দিয়ে টিকে থাকতে হয়েছে।” বলেন হুইটল।\nপ্রিয় উপন্যাসগুলি বার বার পড়লে সেটি বিশেষ ধরনের ‘বিবলিওথেরাপি’ বা পুস্তকীয় চিকিৎসা সরবরাহ করতে পারে। উদাহরণ হিসেবে বলা যেতে পারে “টেস অব ডি’উরবারভিল” বইটির কথা।\n“আমি প্রথম যখন বইটা পড়ি, তখন আমার বয়স ছিল ১৫ বছর। আমি সত্যিই গল্পের মূল চরিত্র টেসের সাথে নিজেকে মিলিয়ে ফেলেছিলাম; দ্বিতীয় বার বইটা পড়লাম আরও ১০ বছর পরে, আমি দেখতে পেলাম যে টেস আসলে কতটা প্যাসিভ ছিলেন বা অসাড় ছিলেন। এর আরও ১০ বছর পর পুনরায় আমি বইটি পড়ি, তখন আমি টেসের প্রতিটি সিদ্ধান্তকে বুঝতে শুরু করি”, তিনি বলেন।\nএই পাঠক কিংবা লেখকের মতে, জীবনে চলার পথে মাঝে মাঝে আপনাকে পেছনের সময়গুলোতে টেনে নিতে পারে বই- যা অনেক বড় একটি পাওয়া। আপনি নিজেকে আরও ভালোভাবে জানতে পারবেন কারণ আপনি নিজের মনের স্তরগুলোয় বিচরণের সুযোগ পাবেন এই বইয়ের মাধ্যমে। যেগুলো আপনার মাথায় এতদিন পেঁয়াজের স্তরের মতো একটার সঙ্গে একটা জুড়ে ছিল।”\n“যে বিষয়গুলো তাদের জীবনে ঘটতে পারে, অথচ এতদিন হয়তো তারা সেটা বুঝতেই পারেনি। আমি সত্যিই মনে করি যে একটি বই আমাদের মধ্যে থাকা হিমায়িত সমুদ্রকে ভেঙে দেয়ার কুড়াল হিসেবে কাজ করতে পারে এবং এটি যে কোনও যুগের ক্ষেত্রেই সত্য।”- বলেন সেই লেখক।\nএর মধ্যে একটি হলো অনেক মানসিক ট্রমা বা আবেগ বের করে দেয়ার ক্ষমতা। এক্ষেত্রে লেখালেখি দুর্দান্তভাবে কাজে আসে।\nপরিশেষে এটা বলতেই হয় যে, যখন কোনো বই পাঠকের সুস্থতার ওপর প্রভাব ফেলে বা পাঠককে সুস্থ করে তোলে, ওই বইয়ের লেখকের জন্য এরচেয়ে বড় প্রাপ্তি আর কিছুই হতে পারে না।


কওমী মাদ্রাসা জাতিকে কী দিয়েছে? - Qawmi Madrasa\nHome/ কওমী মাদরাসা সম্পর্কিত/কওমী মাদ্রাসা জাতিকে কী দিয়েছে?\nOn: ডিসেম্বর 29, 2018 Posted in কওমী মাদরাসা সম্পর্কিত\tViews: 73\nইতিহাসের এক যুগসন্ধিক্ষণে যাত্রা শুরু কওমী মাদরাসার। বৃটিশ ওপনিবেশ শাসনের শেষ পর্যায়ে এসে পরাধীন জাতির মুক্তির চেতনা নিয়ে কওমী মাদরাসা শিক্ষাধারার সূচনা। এটি ইসলামী শিক্ষার ঐতিহ্যবাহী প্রাতিষ্ঠানিক পরিচিতি। মৌলিকত্ব, অনাড়ম্বরতা ও নৈতিক আপসহীনতা এ শিক্ষার গুরুত্বপূর্ণ বৈশিষ্ট্য। দারুল আরকাম থেকে সূচিত নববী শিক্ষার ধারাবাহিকতা মদীনা, কুফা, বসরা, মিশর, দামেশক, বাগদাদ, খোরাসান, মধ্য এশিয়া হয়ে দিল্লি তারপর দেওবন্দ-সাহারানপুরের পথ ধরে উপমহাদেশসহ সারা দুনিয়ায় বিস্তৃতি লাভ করেছে। বর্তমানে এ ধারার শিক্ষা ধর্মীয় ও জাতীয় চেতনার অনন্ত উৎস হিসেবে মুসলিম উম্মাহর আলোকবর্তিকার কাজ করছে। দীপান্বিত এই শিক্ষাধারা প্রকৃত মানুষ গড়ার মহান ব্রত নিয়ে এগিয়ে যাচ্ছে আপন গন্তব্যে। মানবিকতার বিকাশ, পাশবিকতার মূলোৎপাটন, শান্তির পক্ষে সুদৃঢ় অবস্থান এবং নৈতিক ও আধ্যাত্মিক উৎকর্ষ সাধনে কওমী শিক্ষাধারা ইতোমধ্যে ব্যাপক খ্যাতি অর্জন করেছে। স্খলিত ও আদর্শবিচ্যুত এই সমাজব্যবস্থায় এ শিক্ষাধারার প্রবাহ দেশ ও জাতির জন্য নিরাশায় আশার আলো এবং মহানিয়ামকের ভূমিকা পালন করে যাচ্ছে।\nকওমী মাদরাসার সিলেবাস দরসে নেজামী নামে পরিচিত। হিজরী দ্বাদশ শতাব্দীর প্রখ্যাত আলেম মোল্লা নেজামুদ্দীন সাহালুভী রহ. প্রণয়ন করেন এ সিলেবাস। তাই তাঁর নামেই এটি পরিচিত হয়। অনন্য বৈশিষ্ট্যের অধিকারী হওয়ায় তা অত্যন্ত গ্রহণযোগ্যতা পায় এবং ১৯৩৫ সাল পর্যন্ত এ শিক্ষাধারাই ছিল ভারতবর্ষের সর্বত্র প্রচলিত। এরপর ওপনিবেশিক শক্তি ভারতবর্ষে চালু করে এক নতুন শিক্ষাক্রম। যার প্রণেতা ছিলেন স্যার মেকলে। দখলদার শক্তি তাদের মনন ও চিন্তার অনুকূলে একদল শিক্ষিত মানুষ তৈরি করার জন্য এটি প্রণয়ন করেছিল। এটাই তখন শিক্ষার মানদ- হিসেবে পরিগণিত হতো। তা সত্ত্বেও দরসে নেজামী শিক্ষাধারা কোনো রকম টিকে আছে। বিচক্ষণ ওলামায়ে কেরাম খেয়ে না খেয়ে প্রাণান্তকর চেষ্টার মাধ্যমে দরসে নেজামী শিক্ষাধারা বহাল রেখেছেন। পরবর্তী সময়ে দারুল উলূম দেওবন্দ প্রতিষ্ঠার পর দরসে নেজামীই এর শিক্ষাক্রম হিসেবে পরিগণিত হয়। প্রয়োজনীয় সংযোজন-বিয়োজন সহকারে দরসে নেজামীই আজ পর্যন্ত কওমী মাদরাসার পাঠ্যক্রম হিসেবে বিবেচিত। দরসে নেজামী তথা কওমী মাদরাসায় শিক্ষিতরাই একদিন এদেশের স্বাধীনতার রক্ষাকবচের ভূমিকা পালন করছিল। আজও নিজস্ব বলয়ে, বিস্তৃত পরিম-লে কওমী মাদরাসার শিক্ষিতরা রেখে যাচ্ছেন জোরালো অবদান।\nযুগে যুগে এ ধারার শিক্ষা উপহার দিয়েছে অগণিত লৌহমানবদের; যাদের স্পর্শ পেয়ে ধন্য হয়েছে সভ্যতা, সুশোভিত হয়েছে দেশ, সমাজ ও সংস্কৃতি। মুজাদ্দিদে আলফে সানী খ্যাত শেখ আহমদ শেরহিন্দীর ধর্মীয় সংস্কার ও অবদানের কথা কখনও বিস্মৃত হওয়ার নয়-তিনি ছিলেন এই দরসে নেজামীর ফসল। তাঁরই সহপাঠী নওয়াব সাদউল্লাহ খান এবং উস্তাদ মা’মার-স্ব স্ব ক্ষেত্রে মহিমান্বিত হয়ে আছেন ইতিহাসের পাতায়। তাদের একজন শৌর্য-বীর্য ও ঐতিহ্যের ধারক মোঘল সালতানাতের স্বর্ণযুগের দীর্ঘকালীন উজিরে আজম ছিলেন। দ্বিতীয়জন ছিলেন পৃথিবীর সপ্তমাশ্চর্যের একটি ঐতিহাসিক তাজমহলের নির্মাতা। এ তিনজনের কৃতিত্ব দ্বারাই দরসে নেজামী তথা কওমী মাদরাসা শিক্ষাধারার যথার্থতা ও যথোপযুক্ততা নিরূপণ করা যায়। এ ছাড়াও ভারত উপমহাদেশের সুদীর্ঘ ইতিহাসে এমন সব ব্যক্তিত্ব অতীত হয়েছেন যারা দরসে নেজামীর সনাতনী ধারায় শিক্ষিত হয়েও দুনিয়াকে তাক লাগিয়ে গেছেন।\nকওমী মাদরাসা শিক্ষা অতীতে জাতিকে অনেক কিছু দিয়েছে, বর্তমানে দিচ্ছে, ভবিষ্যতেও দিয়ে যাবে। স্বকীয় বৈশিষ্ট্য ও আপন গতিধারায় টিকে থেকে কওমী মাদরাসা শিক্ষাব্যবস্থা রচনা করেছে একটি আদর্শিক ধারার। স্খলিত ও ক্ষয়িঞ্চু শিক্ষাব্যবস্থার মধ্যে বর্তমানে একমাত্র কওমী মাদরাসা শিক্ষাই দেশ ও জাতির কাক্সিক্ষত স্বপ্নের সফল বাস্তবায়নের যোগ্যতা রাখে। আমাদের দেশে প্রচলিত ত্রিধারার শিক্ষাব্যবস্থায় শিক্ষার মূল লক্ষ্য ও উদ্দেশ্যের বিচারে কওমী মাদরাসা শিক্ষাই সবচেয়ে ফলপ্রসূ ও কার্যকর শিক্ষা। শিক্ষার উদ্দেশ্য যদি হয় নৈতিক উৎকর্ষ, মানবতার বিকাশ, পাশবিকতার মূলোৎপাটন এবং আদর্শিকতার স্ফূরণ তবে সে অর্থে কওমী মাদরাসা শিক্ষাতেই এগুলোর যথার্থ উপস্থিতি লক্ষ্য করা যায়। অপরাপর শিক্ষাধারায় এর পূর্ণতা ও চর্চার যথেষ্ট ঘাটতি রয়েছে। এ কথার সত্যতা প্রমাণের জন্য কাউকে চোখে আঙ্গুল দিয়ে দেখিয়ে দেয়ার প্রয়োজন বোধ করি না। আমাদের দেশের তথাকথিত আধুনিক শিক্ষা প্রতিষ্ঠানগুলোর চিত্র সম্পর্কে আমরা কমবেশি সবাই জ্ঞাত। যোগ্য ও আদর্শ নাগরিক তৈরির পরিবর্তে এসব প্রতিষ্ঠান থেকে বেরিয়ে আসছে এমন কিছু লোক যাদের হাতে দেশ, সমাজ, সংস্কৃতি, স্বাধীনতা, স্বার্বভৌমত্ব কোনোটিই নিরাপদ নয়। এর কারণ হচ্ছে, কওমী মাদরাসা ছাড়া বাকি দুটি ধারার সূচনাই হয়েছে পরাধীনতার নাগপাশ পরে ভিনদেশী ষড়যন্ত্রকারী চক্রের হীনস্বার্থ রক্ষার প্রত্যয়ে। একমাত্র কওমী মাদরাসার সূচনাই দেশ ও জাতির উত্তরণের মহান ব্রত নিয়ে উদ্দেশ্যের স্বচ্ছতায়। ‘কওমী’ শব্দের মধ্যেই জাতীয়তাবোধ ও স্বাধীন চেতনা আষ্টেপৃষ্ঠে জড়িয়ে আছে। প্রাতিষ্ঠানিকভাবেই এতে দেশপ্রেম, মানবতাবোধ, মুক্ত-স্বাধীন চেতনা এবং সত্য-সুন্দরের প্রতি সহজাত আকর্ষণ লক্ষ্য করা যায়।\nসূচনাকালীন প্রভাব আমাদের দেশের সব কটি শিক্ষাধারাতেই মোটাদাগে ধরা পড়ে। কওমী মাদরাসার সূচনাই যেহেতু জাতীয়তাবোধের ওপর এজন্য প্রকৃত বিচারে এ ধারার শিক্ষিতদের মাঝেই এ গুণটি যথাযথ পাওয়া যায়। স্বদেশ ও স্বজাতির প্রতি দরদমাখা স্বচ্ছ হৃদয় নিয়ে তারা নিজস্ব পরিমণ্ডলে নিরবচ্ছিন্নভাবে চালিয়ে যাচ্ছে তাদের কার্যক্রম। শত উপেক্ষা, অবজ্ঞা ও অস্বীকৃতিও তাদেরকে সরাতে পারছে না নিজস্ব ভুবন থেকে। অনেকের কাছে বিস্ময় মনে হলেও তারা তাদের অবস্থানে টিকে আছে এবং ভালোভাবেই আছে। এমন কোনো অবস্থান ও চাওয়া-পাওয়া তাদের প্রত্যাশিত নয় যা তাদেরকে আদর্শচ্যুত করতে পারে কিংবা তাদের স্বকীয়তা বিনষ্ট করতে পারে। নিজস্ব বলয় ও দৃষ্টিভঙ্গির প্রতি এই আত্মবিশ্বাস ও প্রত্যয়ই তাদের প্রতি সমাজের সাধারণ সমীহের মৌলিক কারণ।\nআমাদের সমাজ-সংস্কৃতি ও জাতীয় পর্যায়ে কওমী মাদরাসা শিক্ষার প্রভাব অগণন। দেশের মোট জনগোষ্ঠীর তুলনায় কওমী মাদরাসাসংশ্লিষ্টদের সংখ্যা সামান্যই। তবে এ অল্পসংখ্যকের যে প্রভাব ও ছাপ সবার মধ্যে ব্যাপৃত তা উপেক্ষা করার নয়। মুসলিমপ্রধান দেশ হিসেবে প্রকৃত ধর্মীয় চেতনার যে বিকাশ তা কওমী মাদরাসা শিক্ষিতদের মাধ্যমেই আবর্তিত হচ্ছে। সমাজের বিভিন্ন সেক্টরে তাদের সযতœ ও গঠনমূলক খেদমত জাতিকে আলোর পথের সন্ধান দিয়ে যাচ্ছে। পতনের বেলাভূমিতে দাঁড়িয়ে থাকা আমাদের এই সমাজব্যবস্থার রন্ধ্রে রন্ধ্রে ঢুকে পড়া অসততা, দুর্নীতি, অবক্ষয় ও অন্যায়ের বিপরীতে অবস্থান নেয়ার মতো শক্তির নিদারুণ শূন্যতায় সনাতনী ও ঐতিহ্যনির্ভর এই শিক্ষাধারা প্রত্যাশার দিগন্ত উম্মোচন করেছে। শিক্ষার নামে অশিক্ষা ও কুশিক্ষার এই সরগরমের মাঝে কওমী ধারার শিক্ষা ততটা প্রচলিত না, তবে শিক্ষার মৌলিক উদ্দেশ্য সাধনে এ ধারাই মূল শিক্ষার প্রতিনিধিত্ব করছে। সমাজের সুস্থ ধারা ফিরিয়ে আনার লক্ষ্যে এ শিক্ষাব্যবস্থার প্রতি জাতীয়ভাবে নজর দেয়ার প্রয়োজনীয়তা অনস্বীকার্য। কিন্তু দুঃখজনক হলেও সত্য হচ্ছে, ত্রিধারার প্রচলিত শিক্ষায় এ ধারাটি ক্ষীয়মান, উপেক্ষিত ও অনেকটা অপাঙ্ক্তেয়। এটা জাতিসত্তার চেতনার সংকট ও জাতীয়তাবোধের অপরিপক্কতার প্রমাণ বহন করে।\nকওমী মাদরাসা শিক্ষা জাতিকে কী দিয়েছে, কওমী মাদরাসা শিক্ষিতরা জাতির জন্য কী করছে-এসব প্রশ্ন আজ ডাকঢোল পিটিয়ে জোরেশোরে উচ্চারিত হচ্ছে। সম্প্রতি এক মন্ত্রীও বলেছেন, ব্যাঙের ছাতার মতো নাকি কওমী মাদরাসা হচ্ছে। এসব মাদরাসা নাকি জাতির জন্য বিপদজ্জনক। কিন্তু তাদেরকে যদি প্রশ্ন করা হয়Ñঅপরাপর শিক্ষাধারা জাতির জন্য কী কল্যাণ বয়ে এনেছে? শিক্ষার নামে অপশিক্ষার বিষ ছড়িয়ে দিয়ে সমাজকে কি বিষিয়ে তুলছে না? আমাদের আজকের সমাজ কি সুসভ্য ও ভদ্রোচিত কোনো সমাজের প্রতিবিম্ব? মোট জনগোষ্ঠীর অর্ধেকেরও বেশি শিক্ষিত হওয়া সত্ত্বেও কেন শিক্ষার প্রকৃত উদ্দেশ প্রতিফলিত হচ্ছে না? এর কারণ আমাদের সবার জানা। জানা সত্ত্বেও আমরা স্থূল প্রাপ্তি ও সস্তা প্রলোভনে মোহাচ্ছন্ন। উন্নত ক্যারিয়ার, বৈষয়িক উৎকর্ষ ও প্রতিষ্ঠাকেই শিক্ষার ফলাফল হিসেবে গণ্য করার কারণে এসব ক্ষেত্রে পিছিয়ে থাকা কওমী ধারাকে আমাদের কাছে মনে হয় অসংলগ্ন ও অপাঙ্ক্তেয়। অথচ লক্ষ্য-উদ্দেশ্যের আয়নায় একমাত্র কওমী মাদরাসা শিক্ষাই কৃতিত্বের দাবিদার। কারণ তারা সমাজের জন্য তেমন কোনো স্থূল প্রাপ্তির সংযোজন করতে না পারলেও দৃশ্যালোকের বাইরের এমন কিছু চাহিদা ও প্রয়োজন পূরণ করছে যা দেশ ও জাতির টিকে থাকার জন্য অপরিহার্য। নৈতিকতা, দেশপ্রেম, সততা, দায়িত্ববোধ, ন্যায়পরায়নতা ও মানবিকতার চর্চা জাতিসত্তার অপরিহার্য উপাদান। এগুলো ছাড়া একটি দেশ বা জাতি আকারে-অবয়বে নিজের অস্তিত্ব¡ ঘোষণা করতে পারে, কিন্তু প্রকৃত বিচারে অন্তঃসারশূন্য-যার দুর্ভাগ্যজনক পরিণতি অত্যাসন্ন। এসব গুণ প্রচলিত ধারার শিক্ষায় অনেক ক্ষেত্রে কল্পনাতীত। অথচ কওমী ধারার শিক্ষাব্যবস্থার মৌলিক উপাদানই এসব বিষয় দ্বারা গঠিত। সুতরাং চেতনাধারী বিবেকের কাছে এর প্রকৃতি অজানা থাকার কথা নয়।


গুগল সম্পর্কে কিছু অজানা তথ্য - স্কুল নিউজ\nআসুন গুগল সম্পর্কে কিছু অজানা তথ্য জেনে নেই:-\nপ্রতিদিন নানান কাজে আমরা গুগল ব্যবহার করে থাকি। তবে বিশ্বের এই সর্ববৃহৎ ও সবচেয়ে জনপ্রিয় সার্চ ইঞ্জিন সম্পর্কে কতটুকুই বা জানি। তাই না\nআজকে আমরা এই গুগল মামা সম্পর্কে মজার কিছু তথ্য জানবো।\nGoogle ,১৯৯৭ সালে স্ট্যানফোর্ডের দু’জন শিক্ষার্থী: Larry Page এবং Sergy Brin দ্বারা চালু করা একটি সার্চ ইঞ্জিন।\nপ্রায় দুই বছর ধরে, এই দুজন শিক্ষার্থী ইন্টারনেটে তথ্য সন্ধানের জন্য একটি উন্নত পদ্ধতি তৈরির জন্য কাজ করেছিলেন। যার ফলশ্রুতিতে মার্কেটে আসে গুগল! গুগল তৈরির পর থেকে এই সংস্থাটির মূল্য ইতোমধ্যে ৪০০ বিলিয়ন ডলারে পৌঁছে যা কিনা গুগলকে বিশ্বের অন্যতম মূল্যবান ব্র্যান্ডে পরিণীত করে।\nবর্তমানে গুগল একটি সার্চ ইঞ্জিনে চেয়েও অনেক বেশি কিছু করছে। আজ আপনি নেভিগেট করতে, মেইল করতে, ভিডিও দেখতে, আপনার নিজের ভিডিও আপলোড করতে, সংবাদ পড়তে, অন্যান্য ভাষায় অনুবাদ করতে এবং আরও অনেক কিছু করতে পারেন গুগল এর মাধ্যমে । গুগলে এক দিনে প্রায় সাড়ে ৩ বিলিয়ন সার্চ করা হয় ।\nকিন্তু এই টেক জায়ান্ট সম্পর্কে এমন কিছু মজার তথ্য রয়েছে আমরা তা অনেকেই জানি না। তো চলুন গুগল সম্পর্কে কিছু মজাদার ও ইন্টারেস্টিং তথ্য জেনে আসি।\nবিশ্বের সবচেয়ে বড় ওয়েব ইন্ডেক্স (index) হল গুগলের ।\nগুগলের ৩ বিলিয়নেরও বেশি ওয়েবসাইট এর একটি index রয়েছে। যদি কখনো এই index টি প্রিন্ট করা হয় তবে, আপনি একটি ১৩০ মাইল উঁচু কাগজে স্তুপ পাবেন। এবং গুগল আধ সেকেন্ডেরও কম সময়ে এই সমস্ত ওয়েবসাইটগুলির মাধ্যমে অনুসন্ধান করে থাকে ।\nগুগলের আসল নাম Backrub ছিল। পরবর্তীতে Google.com ডোমেনটি ১৫ই সেপ্টেম্বর, ১৯৯৭ সালে নিবন্ধিত হয়েছিল।\n১৬ই আগস্ট ২০১৩ তারিখে, গুগল ৫ মিনিটের জন্য বন্ধ ছিল।ওয়েব অ্যানালিটিক্স সংস্থা GoSquared অনুসারে, সেই সময়ে বিশ্বব্যাপী ইন্টারনেটের ব্যবহার ৪০% পর্যন্ত কমে গিয়েছিল।\nগুগলের সর্বপ্রথম টুইট টি ছিল “ I’m feeling lucky “ এবং সবথেকে মজাদার ব্যাপার হল তারা এই tweet টি করেছিল binary code এর মাধ্যমে ।\nগুগল হোমপেজটি ৮০টি ভাষায় রয়েছে। গুগল তার সার্চ ইঞ্জিনটি বহু ভাষায় সরবরাহ করার কারণে গুগল বিশ্বজুড়ে ব্যবহৃত হয়। গুগলে যুক্ত হওয়া শেষ নয়টি ভাষা হলো – Hausa, Igbo, Yoruba, Somali, Zulu, Mongolian, Nepali, Punjabi, and Maori.\nগুগলের সবচেয়ে মজাদার বিষয় হল যে Google নামটি “googol” শব্দটি থেকে উদ্ভূত হয়েছে। এবং এক গুগল হচ্ছে “1” এর পরে 100 জিরো ।\nআশা করি গুগল সম্পর্কে এই অজানা তথ্য গুলো জেনে আপনার ভালো লেগেছে।


কাজের বুয়া বেশে বাসা বাড়িতে দুর্ধর্ষ চুরি! | বার্তা প্রতিদিন\nHome বাংলাদেশ জাতীয় কাজের বুয়া বেশে বাসা বাড়িতে দুর্ধর্ষ চুরি!\nকাজের বুয়া বেশে বাসা বাড়িতে দুর্ধর্ষ চুরি!\nপরিকল্পনা অনুযায়ী টার্গেট করা বাসায় কাজের বুয়া হিসেবে মহিলা সদস্যদের নিয়োগ দেওয়ার ব্যবস্থা করেন দুর্ধর্ষ চুরি চক্র। এরপর সুবিধামতো ওই বুয়া খাবারে চেতনানাশক ওষুধ মিশিয়ে বাসার লোকজনকে অজ্ঞান করে সর্বস্ব লুট করে পালিয়ে যান।\nরোববার (১৫ মার্চ) দুপুরে রাজধানীর ডিএমপি মিডিয়া সেন্টারে আয়োজিত এক সংবাদ সম্মেলনে এ তথ্য জানান ডিএমপির ওয়ারী বিভাগের উপ-কমিশনার (ডিসি) ইফতেখার আহমেদ।\nডিসি ইফতেখার আহমেদ বলেন, শনিবার (১৪ মার্চ) দিনগত রাতে রাজধানীর জুরাইন, তাঁতিবাজার ও কেরানীগঞ্জ এলাকায় অভিযান চালিয়ে এ চক্রের ৫ সদস্যকে আটক করে গেন্ডারিয়া থানা পুলিশ। এ সময় তাদের কাছ থেকে স্বর্ণের ১ জোড়া হাতের চুড়ি, একটি লকেটসহ স্বর্ণের চেইন ও নগদ ৩০ হাজার টাকা, ৬টি চেতনানাশক ট্যাবলেট ও ব্যবহৃত মোবাইল ফোন জব্দ করা হয়।আটকরা হলেন- বিউটি বেগম ওরফে ময়না ওরফে জান্নাতের মা, খোরশেদ আলম ওরফে মোরশেদ, আশাদুল ইসলাম, রিপনা বেগম ও ফারুক আহম্মেদ।\nঘটনার বর্ণনায় ডিসি বলেন, রাজধানীর গেন্ডারিয়ার একটি বাসার গৃহবধূ মোছা. ফয়জুন্নেছা দারোয়ানের মাধ্যমে গত ৯ মার্চ কাজের বুয়া হিসেবে ময়না নামে একজনকে নিয়োগ দেন। কিন্তু পরেরদিনই দুপুর দেড়টার দিকে দুপুরের খাবারের সঙ্গে চেতনানাশক ওষুধ খাইয়ে সবাইকে অজ্ঞান করেন ওই কাজের বুয়া। এরপর নগদ ২ লাখ ৭০ হাজার টাকা ও ২৫ ভরি স্বর্ণ নিয়ে পালিয়ে যান।\nআটক খুরশেদ আলম সুকৌশলে তার স্ত্রী ময়নাকে ভিকটিম ফয়জুন্নেছার বাসার কাজের বুয়া হিসেবে পাঠান। আর আটক আশাদুল ও তার স্ত্রী রিপনা বেগম চুরির উদ্দেশ্যে ময়নাকে চেতনানাশক ওষুধ সরবরাহ করেন। পূর্ব পরিকল্পনা অনুযায়ী কাজের বুয়া ময়না দুপুরের খাবারের সঙ্গে চেতনানাশক ওষুধ খাওয়ালে ভিকটিম ও তার পরিবারের সদস্যরা অজ্ঞান হয়ে পড়েন। এরপর আলমারিতে রাখা ২ লাখ ৭০ হাজার টাকা ও ২৫ ভরি বিভিন্ন স্বর্ণালংকার টাকা নিয়ে যান তিনি। এরপর চোরাই করা মালামাল স্বর্ণের দোকানদার আটক ফারুক আহম্মেদের কাছে বিক্রি করা হয়।\nডিসি বলেন, চেতনানাশক ওষুধের তীব্রতায় অজ্ঞান ওই পরিবারের তিন সদস্যের সবাইকে আজগর আলী হাসপাতালে ভর্তি করা হয়। তাদের সন্দেহমূলক বক্তব্যের পরিপ্রেক্ষিতে প্রথমে কেরানীগঞ্জের ইকুরিয়া থেকে কাজের বুয়া ময়নাকে আটক করা হয়। তার দেওয়া তথ্যের ভিত্তিকে বাকিদের আটক করা হয়।\nতিনি আরও বলেন, ২০১৩ সালে একটি মামলায় হাজিরা দিতে গিয়ে খোরশেদ-ময়না ও আশাদুল-রিপনা দম্পতির পরিচয় হয়। তখন থেকে তারা সংঘবদ্ধভাবে ঢাকা ও রাজশাহীতে এ কৌশলে স্ত্রীদের বাসায় কাজের বুয়া হিসেবে নিয়োগ দিয়ে চুরির করে আসছিল।\nময়না বুয়া সেজে চুরি করে ধরা পড়ার সময়ের মধ্যে রিপনা-আশাদুল দম্পতি আরেক জায়গা আরেকটি চুরির ঘটনা ঘটায়। যে ঘটনায় একজন ভিকটিম এখনও আইসিইউতে ভর্তি রয়েছেন।\nবাসায় লোক সংখ্যা কম, শিক্ষিত ও সরল, আত্মীয়-স্বজনদের সঙ্গে যোগাযোগ কম এমন গৃহকর্তীদের টার্গেট করতো চক্রটি। এরপর কাজের বুয়া সেজে বাসায় ঢুকে চুরি করে। কিন্তু চেতনানাশক ওষুধের প্রায়োগিক জ্ঞান না থাকার কারণে তাদের কূটকৌশলের কারণে অনেক ভুক্তভোগী গুরুতর অসুস্থ হয়ে পড়েন।\nবাসায় কাজের বুয়া নিয়োগ দেওয়ার ক্ষেত্রে বিস্তারিত তথ্য নিন, ন্যাশনাল আইডি কার্ডের ফটোকপি রাখুন, প্রয়োজনে বুয়ার বাড়ির নম্বরও রেখে দিন। সন্দেহজনক হলে পুলিশকে জানান। পুলিশ সার্বিক সহযোগিতা দিতে প্রস্তুত-বলে যোগ করেন ডিসি।


অতীতের এত কা'ন্ড ভূলে নতুন লুকে গ্ল‍্যা'মার ছড়া'চ্ছেন শ্রাবন্তী ! - নিউজ অনলাইন যখনই ঘটনা তখনই সংবাদ - VorerAlo365\nHome Design Make it Modern অতীতের এত কা'ন্ড ভূলে নতুন লুকে গ্ল‍্যা'মার ছড়া'চ্ছেন শ্রাবন্তী !\nDesignMake it ModernDecoratingFashionInteriorsLifestyleNew LookStreet FashionStyle HunterVogueআন্তর্জাতিকনারীবিনোদন\nঅতীতের এত কা’ন্ড ভূলে নতুন লুকে গ্ল‍্যা’মার ছড়া’চ্ছেন শ্রাবন্তী !\nভোরের আলো নিউজ: পরপর দু’ দুটো বিয়ে অ’সফল হওয়ার পর রোশন সিং’য়ের সঙ্গে তৃতীয় বারের জন‍্য বিয়ের পিঁড়িতে বসে’ছিলেন অভি’নেত্রী শ্রা’বন্তী চ‍্যা’টার্জি ।\nবি’য়ের পর প্রথম এক বছর সুখে শান্তি’তে কা’টলেও ফের অ’শান্তির মেঘ ঘ’নাচ্ছে অভি’নেত্রীর জীবনে।\nতৃতীয় ‘বিয়ে ভাঙার গু’ঞ্জনে তুমুল ট্রোল, সমা’লোচনার শি’কার হয়ে চলেছেন শ্রা’বন্তী।\nযে কোনো ছবি, ভিডিও শেয়া’র করা মাত্রই একটাই প্রশ্নে ভরে যাচ্ছে অভি’নেত্রীর সোশ‍্যাল মিডিয়া হ‍্যান্ডে’লের কমেন্ট বক্স।\nসেই সঙ্গে দেদার’ ট্রোল, কটুক্তি, সমালোচনা তো রয়ে’ছেই।\nতবে সেসব ‘ট্রোল সমালোচনা’য় পাত্তা না দিয়ে নতুন শুরু পথে হেঁটে’ছেন শ্রা’বন্তী।\nপুরনো’ তিক্ত ‘সম্পর্ক ভুলে এবার নি’জের জী’বনটাকে ফের সুন্দর করে গোছা’নোর দিকে মন দি’য়েছেন তিনি।একে’বারে নতুন ফ্রেশ লুকে ধরা দিয়েছেন অভি’নেত্রী.\nসম্প্র’তি ‘নি’জের ইন’স্টা স্টো’রিতে একটি সেলফি পোস্ট করেছেন শ্রা’বন্তী। নীল শা’ড়িতে ক‍্যামেরাব’ন্দি হয়েছেন তিনি.ক’পালে ছোট্ট নীল টিপ, ঠোঁটে হালকা গো’লাপী লি’পস্টিক, শ্রাবন্তী’র দিক থেকে চোখ সরা’নো দায়। বোঝা’ই যাচ্ছে, সব ভুলে ফের একবার নিজে’কে নতুন রঙে রাঙি’য়ে নিয়ে’ছেন তিনি।\n‘প্রস’ঙ্গত, সম্পর্ক ভাঙা নিয়ে মুখ না খুললেও সম্প্র’তি সোশ‍্যাল মিডিয়ায় পরো’ক্ষে একে অপর’কে কটাক্ষ করা শুরু ক’রেছেন শ্রাবন্তী ও রোশন। অতি সম্প্রতি সংবাদ শিরো’নামে উঠে এসে’ছিল দুজ’নের সোশ‍্যাল মিডিয়ার ‘ঝগড়া’। এবার ফের পরোক্ষে রোশনকে বিঁধলেন অভিনে’ত্রী। জানিয়ে’ দিলেন, এই সম্পর্ক ভা’ঙাতে রোশ’নেরই ক্ষতি, তাঁর কিছুই হয়নি।’\n‘আসলে শ্রাব’ন্তীর পুরনো কয়েকটি ফটোশুটের ঝলক কোলাজ করে একটি ভিডিও’ তৈরি করে পোস্ট করা হ’য়েছিল টলি প্ল‍্যা’নেট বাংলা নামে একটি জনপ্রিয় ইনস্টা’গ্রাম হ‍্যা’ন্ডেলে। সেই রিল ভিডি’ওটিই এবার নিজের ইনস্টা স্টোরি’তে শেয়ার করলেন শ্রাবন্তী। ভিডিওতে ব‍্যাক’গ্রাউন্ড মিউজি’কে বা’জছে ‘ইসমে তেরা ঘটা, মেরা’ কুছ নেহি যাতা’।’\nআরো বিস্তারিত জানতে আমাদের পেজে লাইক দিন: voreralo365news\nPrevious articleপ্রথম’বারের মতো এক সিনে’মায় শাহরুখ-সালমান ও হৃত্বিক!\nNext articleভাগ্য খুললো টয়লেটের ঝু’ড়িতে ফেলে যাওয়া সেই শিশুর


ক্লেনজিং, টোনিং এবং ময়শ্চারাইজিং এই ৩টি ধাপ সবার জন্যে হলেও, এক এক বয়সের স্কিন কেয়ার…\nঝটপট ত্বকের যত্ন (ঈদ স্পেশাল)\nঅনেকেই আছেন ঘরের কাজ , শপিং সব মিলিয়ে পার্লারে যেতে পারেন নি বা অনেকে আছেন…\nআমাদের প্রত্যেকের স্কিনই আলাদা। তবে, বয়সের সাথে সাথে আমাদের স্কিন কিন্তু পরিবর্তন হয়। আর আমাদেরও…\nলিখেছেন তামান্না ইসলাম , অগাস্ট ১৬, ২০১৩\nঈদতো চলে গেল। ঈদের দিনগুলো বেশ সাজগোজের মাঝেই পাড় করেছি আমরা সবাই, তাই না? কিন্তু এর মাঝে আপনার ত্বকের যত্ন নিতে ভুলে যান নি তো? বাড়িতেই কিভাবে নিজের ত্বকের যত্ন ঠিকঠাক নেবেন, আজ চলুন তাই জেনে নেই ঈদ পরবর্তী স্কিন কেয়ার সম্পর্কে!\nঈদ পরবর্তী স্কিন কেয়ার যেভাবে করবেন\nবলার অপেক্ষা থাকে না, ত্বক পরিচর্যার রুটিনে সবচেয়ে গুরুত্বপূর্ণ অংশ হল ত্বক পরিষ্কার করা। মরে যাওয়া ত্বকের কোষ, ময়লা, জীবাণু ও ব্যাকটেরিয়া থেকে পরিত্রাণ পেতে হলে ত্বক সবসময় পরিষ্কার রাখতে হবে। এক্ষেত্রে প্রথমে বেবী-অয়েল, অলিভ-অয়েল অথবা ক্লিনজিং মিল্ক তুলোতে নিয়ে মুখের মেকআপ মুছে নিন। আপনার ত্বকের ধরনের জন্য উপযুক্ত যেকোনো ফেইসওয়াশ দিয়ে মুখ ধুয়ে ফেলুন। মুখের ত্বকে সাবান ব্যবহার করবেন না। সাবানে প্রচুর পরিমাণে ক্ষার থাকে যা মুখের চামড়ার ক্ষতি করতে যথেষ্ট। আপনি ভেষজ জিনিস যদি চান তাহলে দুধ, দই / টক দই বা মধু ব্যবহার করতে পারেন। মুখ হালকা উষ্ণ পানিতে পরিষ্কার করবেন। কারণ, ঠাণ্ডা পানি জীবাণু ও ময়লা পরিষ্কারে তেমন কার্যকর না।\nত্বকের সাথে সামঞ্জস্য রেখে ফেসিয়াল স্ক্রাব (facial scrub) নিন। হাতের আঙ্গুল, নরম স্পঞ্জ অথবা মুখের ব্যবহারের ব্রাশের সাহায্যে ১ থেকে ২ মিনিট ফেসিয়াল স্ক্রাব মুখে ধীরে ধীরে ম্যাসাজ করুন। খুব বেশি মাস্যাজ করবেন না, অত্যাধিক স্ক্রাবিং চামড়ার ক্ষতি করে। বিশেষ করে চোখের চারপাশের কোমল ত্বকে স্ক্রাবিং–এ সাবধানে ম্যাসাজ কারুন। গুঁড়ো আমন্ড বাদাম, মসু্র ডাল, আলুর পেস্ট ভেজষ স্ক্রাব হিসেবে খুব-ই ভালো।\nস্ক্রাবিং-এর পর এক টুকরো বরফ নিন এবং তা পুরো মুখে এক/ দুই মিনিট হালকাভাবে লাগান। যা ত্বকের লোমকূপের মুখ বন্ধ করতে সাহায্য করবে সাথে স্ক্রাবিং-এর কারণে যদি মুখে লালচে ভাব দেখা দেয় তাও কমিয়ে দেবে। এবার আপনার পছন্দ মত ফেইস প্যাক/ ফেইস মাস্ক লাগান। ১৫-২০ মিনিট পর তা ফেইস ওয়াশ দিয়ে ধুয়ে ফেলুন। ফেইস প্যাক/ ফেইস মাস্ক আপনার ত্বকের টানটান ভাব বজায় রাখতে সাহায্য করবে। চন্দন গুঁড়ো, মুলতানি মাটি, হলুদ বাটা ইত্যাদি যেকোনো কিছু দিয়ে বাড়িতেই আপনার পছন্দমতো ভেজষ ফেইস-প্যাক বানিয়ে নিতে পারেন।\n৪) টোনিং এবং ময়েশ্চারাইজিং\nসবশেষে ত্বকের ধরন মতো টোনার এবং তারপর ময়েশ্চারাইজার লাগিয়ে নিন। টোনার ত্বকের পিএইচ(pH)- এর মান বজায় রাখে। এটি ওয়াটার বেইজড হলে ভালো হয়। তৈলাক্ত ত্বকের জন্য টোনার-এর বদলে অ্যাস্ট্রিনজেন্ট ব্যবহার করুন।\nএকটি সুস্থ ত্বক মানেই হলো সবচেয়ে সুন্দর মুখ। সুতরাং ত্বকের পরিচর্যার ক্ষেত্রে আলসেমি একদম নয়!\nTags:skin care after eidskincareত্বকের যত্ন


রাজীব কুমারের বিরুদ্ধে সর্বোচ্চ আদালতে সিবিআই! হেফাজতে নিতে আবেদন | CBI appeals to Supreme Court against Rajeev Kumar - Bengali Oneindia\n10 min ago কৃষক স্পৃহায় থমকে দিল্লির জনজীবন! প্রতিবাদীদের গর্জনে এবার বাতিল একাধিক ট্রেন\n10 min ago শুভেন্দু কি হাজির হবেন মমতার মঞ্চে! মেদিনীপুরের সমাবেশ ঘিরে এখন চড়ছে জল্পনা\n16 min ago এবার বঙ্গ রাজনীতির ক্রিজে নামবেন কলকাতার মন জয় করা প্রাক্তন ভারত অধিনায়ক\n29 min ago বৈঠকে নেই ভরসা, 'অবুঝ' সরকারকে বোঝাতে এবার নয়া পদক্ষেপ প্রতিবাদী অন্নদাতা কৃষকদের\n| Published: April62019, 13:51 [IST]\nকলকাতার প্রাক্তন পুলিশ কমিশনার রাজীব কুমারের বিরুদ্ধে সাক্ষীদের প্রভাবিত করার গুরুতর অভিযোগ। সূত্রের খবর অনুযায়ী, সেই অভিযোগেই তাঁকে নিজেদের হেফাজতে পেতে যায় কেন্দ্রীয় তদন্তকারী সংস্থা সিবিআই। সুপ্রিম কোর্টে আবেদন দাখিল করা হয়েছে। রাজীব কুমারকে হেফাজতে নিয়ে জেরা করার জন্য আবেদন সিবিআই-এর। আগামী সোমবার শুনানির সম্ভাবনা।\nসুপ্রিম কোর্টের 'রক্ষাকবচ'\nসুপ্রিম কোর্টের দেওয়া নির্দেশ অনুযায়ী, রাজীব কুমারকে গ্রেফতার করতে পারবে না সিবিআই। রাজীব কুমারকে তদন্তে সহযোগিতার নির্দেশও দিয়েছিল আদালত।\nগুরুতর অভিযোগ রাজীব কুমারের বিরুদ্ধে\nসূত্রের খবর অনুযায়ী, রাজীব কুমারের বিরুদ্ধে সাক্ষীদের প্রভাবিত করার গুরুতর অভিযোগ এনে, সুপ্রিম কোর্টের সেই নির্দেশ প্রত্যাহারের আবেদন করেছে সিবিআই। আগামী সোমবার এই মামলার শুনানির সম্ভাবনা।\nসিটের প্রধান ছিলেন রাজীব কুমার\nসারদা তদন্তে সিট গঠন করেছিল রাজ্য সরকার। সেই সিটের প্রধান ছিলেন রাজীব কুমার। তাঁর বিরুদ্ধে তদন্তের তথ্যপ্রমাণ নষ্টের অভিযোগ করেছে সিবিআই। ৩ ফেব্রুয়ারি সারদা তদন্তে তাঁকে জিজ্ঞাসাবাদ করতে চেয়ে সরকারি বাসভবনে গিয়েছিল সিবিআই। তারপরই তোলপাড় শুরু হয়ে যায় রাজনীতিতে। পথে নামেন মুখ্যমন্ত্রী মমতা বন্দ্যোপাধ্যায়। সুপ্রিম কোর্টের নির্দেশে পরবর্তী সময়ে ৮ দিন ধরে শিলং-এ জেরা করা হয় রাজীব কুমারকে। জিজ্ঞাসাবাজের পর শীর্ষ আদালতে রিপোর্ট জমা দেয় কেন্দ্রীয় তদন্তকারী সংস্থা। সূত্রের খবর অনুযায়ী সেই রিপোর্টে রাজীব কুমারের বিরুদ্ধে তদন্তে অসহযোগিতার অভিযোগ তোলা হয়েছে।\ncbi chit fund rajeev kumar kolkata west bengal photo feature সিবিআই চিটফান্ড রাজীব কুমার কলকাতা পশ্চিমবঙ্গ\nCBI appeals to Supreme Court against Rajeev Kumar


Posted - মে ১০, ২০১৯ ৪:১৫ অপরাহ্ণ\nUpdated - মে ১০, ২০১৯ ৪:৫৭ অপরাহ্ণ\nআইপিএলে খুব একটা ভালো করতে পারেননি। আহামরি খারাপ না করলেও ভালোর ‘মাত্রা’ স্টিভ স্মিথের নামের গুরুত্ব অনুযায়ী যেন ‘ভালো’ নয়। বিশ্বকাপ দিয়ে ফিরবেন আন্তর্জাতিক ক্রিকেটে, তাই ফর্মে ফেরাটাও ছিল জরুরী। তা না হলে জাগতে পারত একাদশে সুযোগ না পাওয়ার শঙ্কাও!\nতবে অজিদের সাবেক অধিনায়ক স্মিথ ঠিক সময়েই জ্বলে উঠেছেন। নিউজিল্যান্ড একাদশের বিপক্ষে তৃতীয় আনঅফিসিয়াল ওয়ানডেতেও চওড়া ছিল তার ব্যাট। স্মিথের অপরাজিত ৯১ রান করার দিনে অস্ট্রেলিয়া একাদশ জিতেছে ১৬ রানে, ডাকওয়ার্থ লুইস পদ্ধতিতে।\nAlso Read - দুর্নীতির দায়ে অভিযুক্ত সাবেক দুই লঙ্কান ক্রিকেটার\nআগের ম্যাচে স্মিথের ব্যাট থেকে এসেছিল ৮৯ রান, সেই ইনিংস খেলেও ছিলেন অপরাজিত। দল হেরে যাওয়ার ম্যাচে আগে ব্যাট করে শতকের সুযোগ আসলে পাননি বলা চলে। প্রথম ইনিংসে শতকের অর্ধেকও হয়নি, করেছিলেন ২২। তবে তৃতীয় ও শেষ ওয়ানডেতে আরেকটু হলেই ছুঁয়ে ফেলতেন তিন অঙ্ক। স্মিথকে সেই সুযোগ থেকে বঞ্চিত করেছে আলোক স্বল্পতা!\n৬ ওভারে জয়ের জন্য প্রয়োজন ছিল আরও ৩৮ রান, হাতে রেখে ৫ উইকেট। ১০৮ বলের মোকাবেলায় ১০টি চার হাঁকিয়ে স্মিথ অপরাজিত ৯১ রানে। বাকি খেলাটুকু মাঠে গড়ালে স্মিথ সহজেই শতক তুলে নেওয়ার কথা। তবে আলোক স্বল্পতার কারণে আম্পায়াররা ম্যাচের ইতি টানেন ডাকওয়ার্থ লুইস পদ্ধতির আশ্রয় নিয়ে।\nআর তাতে অস্ট্রেলিয়া একাদশ পায় ১৬ রানের জয়।\nস্মিথের ব্যাট চওড়া হওয়ার দিনে অবশ্য বিবর্ণ ছিলেন ডেভিড ওয়ার্নার। ব্যাটিং উদ্বোধনীতে নেমে ৬ বলের মোকাবেলায় মাত্র ২ রান করেই সাজঘরে ফেরেন তিনি। এর আগের দুটি ম্যাচে তিনি করেছেন যথাক্রমে ৩৯ রান ও ০ রান।\nPrevious Postদুর্নীতির দায়ে অভিযুক্ত সাবেক দুই লঙ্কান ক্রিকেটারNext Post‘ভারত বড় ভুল করেছে’


Ola Just ForgedaPact With the Iconic Kolkata Yellow Taxis - Anandabazar\nOla Just ForgedaPact With the Iconic Kolkata Yellow Taxis\nহলুদ ট্যাক্সিতে লাক্সারি থাবা\nদেবপ্রিয় সেনগুপ্ত ও অত্রি মিত্র\n২৯ অগস্ট ২০১৫ ০২:৪৯\nজনপ্রিয়তা বাড়ছিলই। এ বার লাক্সারি ক্যাব সরাসরি হাত বাড়াল হলুদ ও নীল-সাদা ট্যাক্সি-সাম্রাজ্যে। ওলা, উবেরের মতো লাক্সারি ট্যাক্সি পরিষেবা বন্ধের দাবিতে আগামী ২ সেপ্টেম্বর থেকে ৪৮ ঘণ্টা ধর্মঘটের ডাক দিয়েছে বেশ কয়েকটি ট্যাক্সিমালিক এবং চালক সংগঠন। তার মাত্র ক’দিন আগে কলকাতা শহরে পরিষেবা দেয়, এমন হাজারখানেক সাধারণ ট্যাক্সি গাঁটছড়া বাঁধল ওলা-র সঙ্গে। শুক্রবার থেকে সংস্থাটির ‘মোবাইল অ্যাপ্লিকেশন’-এ অন্য গাড়ির মতো হলুদ এবং নীল-সাদাও ‘বুক’ করা যাবে।\nদীর্ঘ দিন ধরে একচেটিয়া ব্যবসা চালানোর কারণে শহরের ট্যাক্সির দাদাগিরি ছিল সীমাহীন। যাত্রী-প্রত্যাখ্যান, যাত্রীদের হেনস্থা করা— এ সবে অভ্যস্ত হয়ে পড়েছিলেন আমজনতা। স্বভাবতই ওলা-উবের শহরে আসায় সেই ট্যাক্সিকে এখন পাল্টা প্রত্যাখ্যান করতে শুরু করেছেন যাত্রীরা। টাচ ফোনে অ্যাপের সাহায্যে অনায়াসেই দোরগোড়ায় এসে দাঁড়াচ্ছে এসি ট্যাক্সি। নিস্তার মিলেছে গন্তব্য বা ভাড়া নিয়ে তর্ক-বিতর্ক থেকেও। ভাল পরিষেবা পেতে কিছুটা বেশি টাকা খরচেও তাই আর পিছপা নন যাত্রীরা।\nএ বার ওলা সরাসরি মিটার ট্যাক্সির সংসার ভাঙার দিকে এগনোয় ট্যাক্সিমালিক সংগঠনগুলি আরও বিপদে পড়ল বলে মনে করছেন ওয়াকিবহাল মহল। স্বভাবতই ট্যাক্সিমালিকদের একাংশ মনে করছে, এতে ট্যাক্সি সংসারে দু’টি পক্ষ তৈরি হতে পারে। ভবিষ্যতে যে সব ট্যাক্সি ওলার মতো ‘ক্যাব’-এর সংসারে চলে যাচ্ছে, তাদের সঙ্গে থেকে যাওয়া ট্যাক্সিমালিকদের লড়াইয়ের আশঙ্কাও উড়িয়ে দিচ্ছেন না অনেকেই।\nএই আশঙ্কার সুর শোনা গিয়েছে শাসক দলের ট্যাক্সি সংগঠন ‘প্রোগ্রেসিভ ট্যাক্সি মেন্স ইউনিয়ন’-এর নেতা শম্ভুনাথ দে-র গলায়। তিনি বলেন, ‘‘আমাদের পরিষেবা আরও কী ভাবে যাত্রীমুখী করে তোলা যায়, ভাবতে হবে। ছেড়ে যাওয়া চালকদেরও ভাল করে বোঝাতে হবে।’’ তবে উল্টোসুরও রয়েছে। ধর্মঘটী ট্যাক্সিমালিকদের প্রধান সংগঠন ‘বেঙ্গল ট্যাক্সি অ্যাসোসিয়েশন’-এর নেতা বিমল গুহর দাবি, ‘‘এতে আখেরে চালকেরা লাভবান হবেন। ক্ষতি কিছু নেই।’’\nগত নভেম্বরে কলকাতায় আগাম গাড়ি বুকিং পরিষেবা শুরু করেছিল। এই ক’মাসে ওই পরিষেবা যাত্রীমহলে যথেষ্ট জনপ্রিয় হয়েছে। এ বার তাই আরও এগোচ্ছে ওলা। এ দিন সংস্থাটির কর্তা আনন্দ সুব্রাহ্মণ্যম ও নীতেশ প্রকাশ জানান, তাঁদের মোবাইল-অ্যাপে অন্য গাড়ির মতোই সরকার নির্ধারিত মিটারচালিত সাধারণ ট্যাক্সিও বুক করার সুযোগ থাকবে। কোথা থেকে কোথায় যাবেন, দুই তথ্যই যাত্রীকে সেই অ্যাপে জানাতে হবে। এর পরে যাত্রীর অবস্থানের এক কিমি-র মধ্যে কতগুলি সাধারণ ট্যাক্সি আছে, মোবাইলে দেখা যাবে। ভাড়া দিতে হবে সরকারি হারের থেকে ১০ টাকা বেশি। এই অতিরিক্ত টাকা পাবে ওলা। মোবাইল-ওয়ালেটের পাশাপাশি নগদেও ভাড়া দেওয়া যাবে।\nতবে ওলা-র মাধ্যমে পরিষেবার ক্ষেত্রেও প্রত্যাখ্যানের সুযোগ থাকছে সাধারণ ট্যাক্সির। ওলা-র অন্য গাড়ির ক্ষেত্রে যাত্রীকে গন্তব্য জানাতে হয় না। মিটার ট্যাক্সির ক্ষেত্রে জানাতে হবে। যাত্রীর আবেদনে সাড়া না দেওয়ারও স্বাধীনতা রয়েছে এই চালকদের। যদিও এর মানেই যে প্রত্যাখ্যানের সুযোগ থাকছে, এমনটা মানতে চাইছে না ওলা কিংবা মিটার ট্যাক্সি— কোনও পক্ষই। ট্যাক্সিচালকদের দাবি, ওলা-র তালিকাভুক্ত হওয়ায় খালি ট্যাক্সি চালিয়ে আমাদের যাত্রী খুঁজতে হবে না। এতে তেলের খরচ বাঁচবে। স্বভাবতই এতে প্রত্যাখ্যানের প্রবণতাও কমে যাবে।\nসংশ্লিষ্ট মহলের হিসেবে, রোজ একটি ট্যাক্সি গড়ে ১২০ কিমি যাতায়াত করে। এর প্রায় ৪০ শতাংশ রাস্তাই সওয়ারি ছাড়া ঘুরতে হয়। এই ব্যবস্থা ফলপ্রসূ হলে ভবিষ্যতে কি সব ট্যাক্সিচালকই এই ধরনের পরিষেবার সঙ্গে যুক্ত হতে চাইবেন? সে ক্ষেত্রে ইউনিয়নের দাপট কতটা থাকবে? এ ধরনের সংস্থাগুলির দাবি, নিয়মিত যাত্রী মেলায় চালকদের আয় অনেক বেড়ে যায়। তাই সাধারণ ট্যাক্সিচালকেরা এতে যুক্ত হতে চাইবেন বলেই তাদের ধারণা।\nওলা-র কর্তারা জানান, যাত্রী চাইলে অ্যাপ থেকে এসএমএস মারফত যাত্রা ও চালকের তথ্য অন্য কাউকে জানাতে পারবেন। বিপদে পড়লে ‘এসওএস’ বোতাম টিপে নিকটজনের কাছে এসএমএস এবং ই-মেল মারফত বিপদবার্তা পাঠানো যাবে। তবে অ্যাপে সেই নিকটজনের ফোন নম্বর-সহ বিভিন্ন তথ্য আগে নথিভুক্ত করতে হবে।\nতবে কি ক্রমশই কোণঠাসা হবে মিটার ট্যাক্সি? বিমল গুহের মতে, ‘‘খালি ট্যাক্সির যাত্রীর খোঁজে ঘুরে বেড়ানোই যে প্রত্যাখ্যানের কারণ, তা আমরা বহু বছর ধরে বলে আসছি। অথচ, কোনও সরকারই আমাদের দাবিতে কর্ণপাত করেনি। ওলা যদি সরকার নির্ধারিত ভাড়া নেয়, তা হলে অসুবিধের কিছু নেই।’’\nOla Yellow Taxis Network Kolkata


যুদ্ধের ইতি টানলেন ট্রাম্প; শান্তিপ্রিয় আফগানদের ভাগ্যে কী জুটবে? | Journals Monitor\nযুদ্ধের ইতি টানলেন ট্রাম্প; শান্তিপ্রিয় আফগানদের ভাগ্যে কী জুটবে?\nMarch 2, 2020 March 4, 2020 1 min read Admin\nদেড় যুগেরও বেশি সময় ধরে চলা যুদ্ধের অবসান ঘটছে যাচ্ছে আফগানিস্তান। দেশটি থেকে মার্কিন ও ন্যাটো সেনা প্রত্যাহার ও আঞ্চলিক শান্তি ফিরিয়ে আনতে ২৯ ফেব্রয়ারি-২০২০ কাতারের রাজধানী দোহায় একটি চুক্তি স্বাক্ষরিত হয়। মার্কিন পররাষ্ট্রমন্ত্রী মাইক পম্পেও ও তালেবান নেতারাও উপস্থিত ছিলেন।\nতালেবান প্রতিনিধি দলের নেতা মোল্লা আব্দুল গনি বরদার ও আফগানিস্তানে আমেরিকার দূত জালমে খলিলজাদ দোহায় নিজ নিজ পক্ষে চুক্তিতে স্বাক্ষর করেন। এর মধ্য দিয়ে দেড় যুগেরও বেশি সময়ে চলা আফগান যুদ্ধের অবসানে চুক্তিতে স্বাক্ষর করলো আমেরিকা ও তালেবান।\nচুক্তি সই অনুষ্ঠানে বক্তব্য দেন মাইক পম্পেও। এছাড়া মাকিন যুক্তরাষ্ট্রের সাথে চুক্তি সইয়ের আগে সাংবাদিকদের সঙ্গে কথা বলেন তালেবান প্রতিনিধি দলের সদস্যরাও। কাতারের মধ্যস্থতায় দীর্ঘ বছর ধরে চলা আফগান যুদ্ধের অবসানে চুক্তিটি স্বাক্ষরিত হয়।\nচুক্তি অনুযায়ী, তালেবান শর্ত মেনে চললে আগামী ১৪ মাসের মধ্যে আফগানিস্তান থেকে সব সৈন্য প্রত্যাহার করবে আমেরিকা ও তার ন্যাটো মিত্ররা।\nএখন থেকে আফগানিস্তানে আর কোনো হামলা চালাবে না তালেবান। তাদের নিয়ন্ত্রিত এলাকাগুলোতে জঙ্গি গোষ্ঠী আল-কায়েদাকে কোনো তৎপরতা চালাতে না দেওয়ারও অঙ্গীকার করেছে তারা। এখন আফগানিস্তানে শান্তি প্রতিষ্ঠায় দেশটির সরকারের সঙ্গে আলোচনা চালিয়ে যাবে তালেবান।\nচুক্তি মানতে নারাজ আশনাফ ঘানি:\nআমেরিকা ও আফগান বিদ্রোহীগোষ্ঠী তালেবানের মধধ্যে ঐতিহাসিক চুক্তির একটি অংশ মানতে চাচ্ছেন না আফগান প্রেসিডেন্ট আশরাফ ঘানি।\nচুক্তিতে আফগান সরকারের হাতে পাঁচ হাজারের বেশি তালেবান বন্দির মুক্তির বিষয়টিও উল্লেখ রয়েছে। তবে চুক্তির এই অংশটি মানতে নারাজ আফগান প্রেসিডেন্ট আশরাফ ঘানি। আমেরিকা ও তালেবান চুক্তির একদিন পর ১ মার্চ-২০২০ এক সংবাদ সম্মেলনে তালেবান বন্দি মুক্তির বিষয়ে আপত্তি জানান আশরাফ ঘানি।\nআফগানিস্তানের প্রেসিডেন্ট আশনাফ ঘানি\nমার্কিন সেনা প্রত্যাহারের কথার পাশাপাশি চুক্তিতে বলা হয়, যুক্তরাষ্ট্র ও তালেবানরা যৌথভাবে আফগানিস্তানে অন্তত ৫ হাজার তালেবান সদস্য ও রাজনৈতিক নেতাদের বন্দিদশা থেকে মুক্তির ব্যবস্থা করবে।\nতবে আশরাফ ঘানি বলছেন, ‘আফগান সরকার ও সাধারণ নাগরিকদের নিরাপত্তার কথা বিবেচনা করে ৫ হাজার তালেবানের বন্দি অবস্থা থেকে মুক্তি দেয়া সম্ভব নয়। তাছাড়া এ বিষয়ে সরকার কোনো প্রতিশ্রুতিও দেয়নি।’\nআফগানিস্তানে কাকে বন্দিদশা থেকে মুক্তি দেয়া হবে, সে ব্যাপারে যুক্তরাষ্ট্র সিদ্ধান্ত নেয়ার কোনো এখতিয়ার রাখে না। তাই চুক্তিতে এ বিষয়ে দুই পক্ষ যে সিদ্ধান্ত নিয়েছে, তা মেনে নিতে পারবে না আফগান সরকার।\nসেনা প্রত্যাহার শুরু করেছেন ট্রাম্প:\nএদিকে চুক্তির একদিন পরই আফগানিস্তান থেকে মার্কিন সেনা প্রত্যাহার শুরু করেছে যুক্তরাষ্ট্র সরকার। খোদ প্রেসিডেন্ট ডোনাল্ড ট্রাম্পই এই তথ্য নিশ্চিত করেছেন। স্বাক্ষরিত চুক্তি অনুযায়ী, ১৩৫ দিনের মধ্যে আফগানিস্তানে থাকা ১৩ হাজার মার্কিন সেনার মধ্যে ৮ হাজার ৬০০ সেনা প্রত্যাহার করে নেবে যুক্তরাষ্ট্র।\nআল-কায়েদা ২০০১ সালের সেপ্টেম্বরে আমেরিকার টুইন টাওয়ারে হামলা চালানোর কয়েক সপ্তাহের মধ্যেই আফগানিস্তানে তৎকালীন তালেবান সরকারকে উৎখাতে আগ্রাসন চালায় মার্কিন নেতৃত্বাধীন জোট। এরপর থেকেই সেখানে মার্কিন সেনা মোতায়েন রেখেছে দেশটি।\nবের করা যায়নি হতাহতের সঠিক পরিসংখ্যান:\n২০১৯ সালের ফেব্রুয়ারিতে জাতিসংঘের এক প্রতিবেদনে বলা হয়, এই যুদ্ধে ৩২ হাজারের বেশি বেসামরিক নাগরিক নিহত হয়েছেন।\nআর যুক্তরাষ্ট্রের রোড আইল্যান্ডের ব্রাউন ইউনিভার্সিটির ওয়াটসন ইনস্টিটিউট জানায়, আফগানিস্তানে যুদ্ধে নিরাপত্তা বাহিনীর ৫৮ হাজার সদস্য ও বিরোধী পক্ষের ৪২ হাজার যোদ্ধা নিহত হয়েছেন।\nট্রাম্পের সিদ্ধান্তে আফগানিস্তান থেকে ফেরত যাচ্ছেন মাকির্ন সেনারা\nঅপরদিকে আফগানিস্তানে অভিযানের পর থেকে যুক্তরাষ্ট্র নেতৃত্বাধীন আন্তর্জাতিক যৌথ বাহিনীর প্রায় সাড়ে তিন হাজার সৈন্য নিহত হয়েছেন। এদের মধ্যে দুই হাজার ৪০০ এর বেশি যুক্তরাষ্ট্রের সৈন্য বলে বিবিসির এক প্রতিবেদনে বলা হয়েছে।\nতাদের তথ্য অনুযায়ী, ১২ হাজারের মতো বিদেশি সৈন্য এখনও আফগানিস্তানে রয়েছে। মার্কিন প্রেসিডেন্ট ডোনাল্ড ট্রাম্প এই যুদ্ধের ইতি টানার ঘোষণার পর তা কাযকর করলেন।\nআফগান যুদ্ধে আমেরিকার কত খরচ হয়েছে?\nমার্কিন প্রেসিডেন্ট ডোনাল্ড ট্রাম্প প্রায়ই বলেন যে, দীর্ঘদিন ধরে চলা যুদ্ধ শেষ করে মার্কিন সেনাদের ঘরে ফিরিয়ে আনতে আগ্রহী তিনি। ট্রাম্প ক্ষমতায় এসে সহিংসতা বন্ধের ঘোষণা দেন। ২০১৯ সালের সেপ্টেম্বরে আমেরিকার শীর্ষ নেতারা ২০ সপ্তাহের মধ্যে আফগানিস্তান থেকে ৫ হাজার ৪০০ সেনা সরিয়ে নেয়ার ঘোষণা দেন।\nব্রিটিশ সংবাদমাধ্যম বিবিসি একটি পরিসংখ্যানে দেখিয়েছে যে, যুদ্ধ শুরুর পর থেকে এ পর্যন্ত আফগানিস্তানে কী পরিমাণ ব্যয় করেছে যুক্তরাষ্ট্র। ২০১১ সাল থেকেই শান্তি চুক্তিতে আসার ব্যাপারে দোহায় বৈঠক করে আসছেন তালেবান নেতারা। ২০১৩ সালে দোহায় তালেবানের একটি কার্যালয়ও খোলা হয় তবে পরে তা বন্ধ হয়ে যায়।\n২০১৮ সালের ডিসেম্বরে তালেবান নেতারা ঘোষণা দেন, শান্তি আনার লক্ষ্যে আমেরিকার নেতাদের সাথে বৈঠকে বসবেন তারা। তবে শুরু থেকেই আফগান সরকারের সঙ্গে বৈঠকে বসতে অনীহা জানিয়ে আসছিলেন তালেবান নেতারা। আফগান সরকারকে ‘যুক্তরাষ্ট্রের হাতের পুতুল’অভিহিত করে তালেবান নেতারা আফগান সরকারের সাথে আলোচনা থেকে দূরে থাকেন।\nহিসাব বলছে, ২০১০ থেকে ২০১২ সালের মধ্যে দেশটিতে এক লাখ মার্কিন সেনা ছিল, যার কারণে বছরে যুদ্ধের ব্যয় ১০০ বিলিয়ন ডলার বেড়ে দাঁড়ায়। তবে যুক্তরাষ্ট্র নিজেদের সৈন্যদের সরাসরি সামরিক অভিযান থেকে সরিয়ে আফগান বাহিনীকে প্রশিক্ষণে বেশি মনোনিবেশ করার পর ব্যয় বেশ কমে আসে।\nএছাড়া মার্কিন পররাষ্ট্র বিভাগ যুক্তরাষ্ট্রের আন্তর্জাতিক উন্নয়ন সংস্থা ইউএসএআইডি ও অন্য সরকারি সংস্থাগুলোর সাথে মিলে ৪৪ বিলিয়ন ডলার বিভিন্ন ধরণের পুননির্মাণ প্রকল্পে ব্যয় করেছে। সরকারি তথ্যানুযায়ী, সব মিলিয়ে ২০০১ সালে যুদ্ধ শুরু হওয়ার পর থেকে এ পর্যন্ত ৮২২ বিলিয়ন মার্কিন ডলার খরচ হয়েছে।\nব্রাউন ইউনিভার্সিটির কষ্ট অব ওয়্যার বা যুদ্ধ প্রকল্পের ব্যয় প্রজেক্ট নামে এক স্বতন্ত্র গবেষণায় এ যুদ্ধের ব্যয়ের বিষয়ে বলা হয়েছে, আফগান যুদ্ধে খরচের সরকারি যে হিসেব দেখানো হয়েছে তাতে বাস্তব হিসেবের চেয়ে অনেক কম দেখানো হয়েছে।\nসেখানে বলা হয়, আফগানিস্তান ও পাকিস্তানের জন্য কংগ্রেস এক ট্রিলিয়ন ডলারের সমপরিমাণ তহবিল অনুমোদন করে।\nএই ব্যয়ের মধ্যে যুদ্ধ ফেরত সেনাদের জন্য করা খরচ, যুদ্ধ সম্পর্কিত কর্মকাণ্ডে সরকারের বিভিন্ন বিভাগে যে অর্থ ব্যয় করা হয়েছে ও সংঘর্ষে অর্থায়নের জন্য নেয়া ঋণের সুদকে অন্তর্ভুক্ত করা হয়নি। সব কিছু যোগ করা হলে খরচ অন্তত দুই ট্রিলিয়ন ডলার হবে।\nকাতারের মধ্যস্ততায় চুক্তিটি করা হয়\nকাতারের দোহায় নয় দফা আলাপ-আলোচনার পর যুক্তরাষ্ট্র-তালেবান একটি চুক্তিতে সম্মত হয়েছে। গত বছরের সেপ্টেম্বর মাসে বিশ সপ্তাহের মধ্যে ৫৪০০ সেনা সরিয়ে নেয়ার ঘোষণা দেন যুক্তরাষ্ট্রের প্রধান আলোচক।\nকিন্তু কয়েকদিন পরে তালেবানের হামলায় একজন মার্কিন সেনা নিহত হওয়ার পর আলোচনাকে ‘মৃত’ বলে ঘোষণা দেন মার্কিন প্রেসিডেন্ট ডোনাল্ড ট্রাম্প। তবে কয়েক সপ্তাহের মধ্যে পর্দার আড়ালে উভয় পক্ষ আবার আলোচনা শুরু করে।\nএক সপ্তাহ আগে সহিংসতা কমানোর ব্যাপারে সম্মত হয় তালেবান-যদিও আফগান কর্মকর্তারা জানিয়েছেন যে, এই সময়ের মধ্যেই তাদের হামলায় ২২ জন সৈনিক ও ১৪ জন বেসামরিক বাসিন্দা নিহত হয়েছে।\nচুক্তির পর এবার কী করবে তালেবান?\nবিবিসির আন্তর্জাতিক বিশ্লেষক সেচুন্দর কারমানির এক নিবন্ধে ওঠে এসেছে আমেরিকার সাথে চুক্তি ও তালেবানের বিষয়ের পরবর্তী পদেক্ষেপের কথা। যা দীর্ঘ প্রতীক্ষার পর হলো। কয়েক দফা আলোচনার পর অবশেষে দোহায় চুক্তিটি সম্পন্ন হলো।\nমার্কিন, আফগান ও তালেবান কর্মকর্তাদের সকলেই খুব সতর্কভাবে কাতারের দোহায় স্বাক্ষরিত চুক্তিকে ‘শান্তি চুক্তি’বলা থেকে বিরত থেকেছেন। তবে তারপরও আফগানিস্তানে বিরাজ করছে কিছুটা আশা। আংশিক অস্ত্রবিরতি কার্যকর হওয়ার পর থেকে এক সপ্তাহ ধরে দেশে সহিংসতার মাত্রা কমেছে।\nবেশ কয়েক বছর ধরেই আফগান যুদ্ধ এক অচলায়তনে আবদ্ধ ছিল। তালেবান দেশের অভ্যন্তরে ক্রমেই নতুন নতুন অঞ্চলের দখল নিচ্ছিল বা সরকারের আধিপত্যকে চ্যালেঞ্জ জানাচ্ছিল।\nতবে বড় বড় শহর কিছুতেই দখল নিতে পারছিল না তালেবান। এই অচলাবস্থার ফলে হয়তো উভয় পক্ষের মধ্যে কিছুটা বোধোদয় দেখা দিয়েছে। তালেবান ও মার্কিন উভয় নেতৃত্বই বুঝতে পেরেছে যে, কোনো পক্ষই শতভাগ সামরিক বিজয় অর্জন করতে পারবে না।\nআফগানিস্তানে তালেবান ও মার্কিন সেনাদের সরব উপস্থিতি\nতাছাড়া মার্কিন প্রেসিডেন্ট ডোনাল্ড ট্রাম্প তো দীর্ঘদিন ধরেই বলে আসছিলেন যে, আফগানিস্তান থেকে সৈন্য প্রত্যাহারে তার সিদ্ধান্ত অটল রয়েছে।\nআমেরিকা বড় ধরনের ছাড় দিতে রাজি হওয়ার কারণেই উভয় পক্ষের মধ্যে আলোচনা শুরু হয়। বহু বছর ধরে যুক্তরাষ্ট্রের অবস্থান ছিল, তালেবানকে আগে আফগান সরকারের সঙ্গে কথা বলতে হবে।\nতবে বিদ্রোহী গোষ্ঠীগুলো আফগান সরকারকে বৈধতা দিতে নারাজ। ২০১৮ সালে যুক্তরাষ্ট্র প্রথমবারের মতো এই অবস্থান পরিবর্তন করতে সম্মত হয়। রাজি হয় তালেবানের সঙ্গে সরাসরি দর কষাকষিতে।\nতালেবানের প্রধানতম দাবি ছিল আফগানিস্তানে বিদেশী সেনাদের উপস্থিতি প্রত্যাহার করতে হবে। এই দাবি নিয়ে যুক্তরাষ্ট্র সরাসরি তালেবানের সঙ্গে আলাপে সম্মত হয়। এই আলোচনা থেকেই দুই পক্ষের মধ্যে সমঝোতামূলক চুক্তি স্বাক্ষর সম্ভব হয়েছে।\nতালেবানও যুক্তরাষ্ট্রের মূল দাবিতে ছাড় দিয়েছে। সংগঠনটি রাজি হয়েছে যে, আল কায়েদার সঙ্গে সম্পর্ক ছিন্ন করবে তারা। ২০০১ সালে যুক্তরাষ্ট্রের আফগানিস্তান হামলার প্রধান কারণই ছিল মূলত তালেবান ও আল কায়েদার মধ্যকার সম্পর্ক।\nযুক্তরাষ্ট্র ও তালেবানের মধ্যে চুক্তি হওয়ার কারণে তালেবানের সঙ্গে আফগান সরকার ও অন্যান্য স্থানীয় গোষ্ঠীগুলোর আলোচনার দ্বারও খুলেছে তবে এই আলোচনাগুলো হবে আরও অনেক বেশি চ্যালেঞ্জিং। তালেবান আফগানিস্তানকে ‘ইসলামিক আমিরাত’বানাতে চায়।\nনারীর অধিকার ও গণতন্ত্র নিয়ে তালেবানের অবস্থান:\n২০০১ সালের পর থেকে সৃষ্টি হয়েছে গণতান্ত্রিক আধুনিক এক আফগানিস্তানের। দুই পক্ষকে এই দুয়ের মধ্যে ভারসাম্য আনতে হবে। নারীর অধিকার ও গণতন্ত্র নিয়ে তালেবানের অবস্থান সংক্রান্ত প্রশ্নগুলোরই সমাধান হতে হবে ‘আন্তঃআফগান’আলোচনার মাধ্যমে।\nএ পর্যন্ত এসব প্রশ্নে তালেবান এক ধরণের অস্পষ্টতা জিইয়ে রেখেছে। হয়তো ইচ্ছাকৃতভাবেই। আলোচনা শুরুর আগে এগুলোই সম্ভাব্য প্রতিবন্ধকতা। তালেবান চায় আলোচনার আগে তাদের ৫ হাজার বন্দিকে মুক্তি দিতে হবে।\nতবে আফগান সরকার এই বন্দিদেরকে এত আগেই ছাড়তে রাজি নয়। তালেবানকে নমনীয় করতে দর কষাকষিতে এই বন্দিদের কাজে লাগাতে চায় সরকার।\nওদিকে তালেবান ছাড়াও, খোদ রাজনৈতিক নেতৃবৃন্দের মধ্যেও আছে দ্বন্দ্ব। আশরাফ গনি প্রেসিডেন্ট। কিন্তু তার প্রতিদ্বন্দ্বী আবদুল্লাহ আবদুল্লাহ বলছেন গত প্রেসিডেন্ট নির্বাচনে প্রতারণা করে গনি জিতেছেন।\nরাজনৈতিক এই অস্থিতিশীলতার কারণে, তালেবানের বিপরীতে আলোচনার টেবিলে যে অংশগ্রহণমূলক রাজনৈতিক শক্তিকে দেখতে চায় আন্তর্জাতিক আংশীদাররা, সেটি আরও কঠিন হয়ে গেল।\nএকজন আফগান কর্মকর্তা স্বীকার করেছেন, আন্তঃআফগান আলোচনাও লেগে যেতে পারে বছরের পর বছর তবে আমেরিকা ইঙ্গিত দিয়েছে, তালেবান যদি চুক্তি রক্ষা করে তাহলে যুক্তরাষ্ট্র ১৪ মাসের মধ্যে তাদের সকল সৈন্য প্রত্যাহার করবে। তার মানে কি সমাধান না হলে আমেরিকা ১৪ মাস পরও সৈন্য রেখে দেবে? এই প্রশ্নের কোনো জবাব এ মুহূর্তে নেই।\nএভাবে অস্ত্র হাতে বিভিন্ন অঞ্চল দখলে নেন তালেবানরা\nআফগান কর্মকর্তারা জোর দিয়ে বলছেন, মার্কিন সেনা প্রত্যাহার হলো ‘শর্তযুক্ত’প্রতিশ্রুতি তবে আরেক কূটনীতিক বলছেন, সেনা প্রত্যাহার হলো অভ্যন্তরীণ আলোচনা শুরুর পূর্বশর্ত, শেষের শর্ত নয়। তার উদ্বেগ হলো, যুক্তরাষ্ট্র যদি সেনা প্রত্যাহার করে ফেলে, আর তালেবান তখন আগ্রাসী হওয়ার সিদ্ধান্ত নেয়, তখন আফগান সরকারি বাহিনী খুবই ঝুঁকিপূর্ণ অবস্থায় পড়বে।\nঅন্যান্য বিশ্লেষকরা সতর্ক করে বলেছেন, তালেবানের মধ্যে তেমন ছাড় দেওয়ার মনোভাব দেখা যাচ্ছে না। তারা আমেরিকার সঙ্গে হওয়া চুক্তিকে নিজ সমর্থকদের কাছে ‘বিজয়’হিসেবে উপস্থাপন করছে।\nতালেবানের আন্তর্জাতিক বৈধতা ও স্বীকৃতির দীর্ঘ দিনের যে দাবি ছিল তা দোহায় চুক্তি সম্পাদনা অনুষ্ঠানের আড়ম্বড়তা তাদেরকে তা দিয়েছেও। ফলে তারা হয়তো এই অনুসিদ্ধান্তে আসতে পারে যে, উদ্দেশ্য পূরণের জন্য আলোচনাই হলো সবচেয়ে উত্তম পথ।\nএদিকে সাধারণ আফগানদের কাছে সবচেয়ে বড় অগ্রাধিকার হচ্ছে সহিংসতা হ্রাস বা অবসান, অন্তত কম সময়ের জন্য হলেও। তাদের আশা কি পূরণ হবে? জানা যাবে আসছে কয়েক সপ্তাহের মধ্যে। আর কয়েক দিন পরেই শুরু হচ্ছে উষ্ণতর বসন্ত ঋতু। আর তখনই সাধারণত ‘লড়াইয়ের মৌসুম’শুরু হয়। শিগগির দেখা যাবে এই মৌসুমে তার ব্যত্যয় ঘটে কিনা।\nইতিহাসবিদরা আফগানিস্তানের নাম দিয়েছেন ‘সাম্রাজ্যবাদীদের কবরস্তান’। গত দেড়শ বছরের ইতিহাস পর্যালোচনা করলে দেখা যায়, আফগানিস্তানের মাটিতে পরাজিত হয়েছে তিন তিনটি পরাশক্তি। সেই তালিকার প্রথমে রয়েছে উপনিবেশিক ব্রিটিশ শক্তি, এরপর সোভিয়েত ইউনিয়ন আর সর্বশেষ মহাশক্তিশালী আমেরিকা।\n২০০১ সালের ১১ সেপ্টেম্বর আত্মঘাতী বিমান হামলায় নিউইয়র্কের টুইন টাওয়ার ধ্বংসের পর এর দায় পড়েছিল আফগানিস্তানে তালেবানদের আশ্রয়ে থাকা ওসামা বিন লাদেনের আল-কায়েদা জঙ্গি গোষ্ঠীর ওপর।\nসেসময় তৎকালীন মার্কিন রাষ্ট্রপতি জর্জ ডব্লু বুশ জাতির উদ্দেশে দেওয়া ভাষণে সদর্পে বলেছিলেন, ‘যারা আমেরিকার সাথে থাকবে না তারাই আমেরিকার শত্রু।’ অর্থাৎ, যেসব রাষ্ট্র আফগানিস্তানে তালেবানদের বিরুদ্ধে আমেরিকার যুদ্ধে অংশ নেবে না তাদেরকেই আমেরিকার শত্রু হিসেবে গণ্য করা হবে!\nএরপর মহাপ্রস্তুতি নিয়ে দারিদ্রপীড়িত আফগানিস্তানের ওপর ঝাঁপিয়ে পড়ে পরাশক্তি আমেরিকা ও এর মিত্র রাষ্ট্রগুলো। সারাবিশ্বের শান্তি প্রিয় মানুষের প্রতিবাদকে ‘বৃদ্ধাঙ্গুলি’দেখিয়ে পশ্চিমের ক্ষমতাধর রাষ্ট্রগুলো তালেবান ধ্বংসের নামে বোমা ফেলতে শুরু করে গ্রামে-গঞ্জে-শহরে।\nজানাজা নামাজ ও বিয়ের অনুষ্ঠানের মতো ধর্মীয় ও সামাজিক জমায়েতেও মার্কিন ও মিত্রশক্তিদের অনবরত বোমা বিস্ফোরণ চলতে থাকে, উদ্দেশ্য একটাই তালেবান ধ্বংস।\n২০০১ সালের ডিসেম্বরেই পশ্চিমের পরাশক্তিগুলো রক্তক্ষয়ী লড়াইয়ের মাধ্যমে কান্দাহারে তালেবান সরকারের পতন ঘটায়। ১৯৯৬ সাল থেকে ২০০১ সাল পর্যন্ত তালেবানরা আফগানিস্তানে ‘ধর্মীয় অনুশাসনের’ নামে যে অরাজকতা শুরু করেছিল, তা সারাবিশ্বকে নাড়া দিয়েছিল।\nরাষ্ট্রক্ষমতা থেকে তালেবানদের পতনের পর আফগানদের জীবন যাপনে বদল এসেছে বলে প্রচারণা চালিয়েছিল পশ্চিমা গণমাধ্যমগুলো। বাস্তবে ক্ষমতায় না থাকলেও আফগানিস্তানে তালিবানদের প্রভাব অব্যাহতই ছিল। তাদের নিয়ম অনুযায়ীই চলেছে আফগানিস্তানের অধিকাংশ এলাকা।\nমিত্রশক্তির নতুন নতুন ধ্বংসাত্মক বোমা ও অস্ত্রের আঘাতে আফগানিস্তানের রাষ্ট্রক্ষমতা থেকে ছিটকে পড়লেও, তারা গুরুত্বপূর্ণ শক্তি হিসেবে থেকে যায় দেশটির রাজনৈতিক পরিমণ্ডলে। পরাক্রমশালী আমেরিকার বিশাল শক্তির মুখে তালেবানরা তাদের সীমিত শক্তি নিয়ে ছড়িয়ে পড়ে পুরো আফগানিস্তানে।\nদেশটিতে থাকা আমেরিকাসহ সব বিদেশি সৈন্যের বিরুদ্ধে রক্তক্ষয়ী হামলা চালাতে থাকে তালেবান ও তাদের সমর্থিত রাজনৈতিক ও ধর্মীয়গোষ্ঠীগুলো। এভাবেই কেটে যায় একে একে ১৮ বছর।\nযুদ্ধ শুরুর আগে আমেরিকাসহ গোটা বিশ্বে প্রতিবাদের ঝড় ওঠেছিল। ওই সময় শান্তিকামীরা বলেছিলেন, যুদ্ধ করে তালেবানদের ধ্বংস করা সম্ভব না। তৎকালিন সংবাদ বিশ্লেষণে ওঠে এসেছিল আফগানিস্তানের মাটিতে ব্রিটিশ উপনিবেশিক শক্তি ও সোভিয়েত ইউনিয়নের পরাজয়ের নানা চিত্র।\nসেসব কথায় কান দেয়নি মার্কিন প্রশাসন। তারা শেষ পর্যন্ত যুদ্ধ শুরু ও তা তালেবানদের ধ্বংস না করা পর্যন্ত চালিয়ে যাওয়ার সিদ্ধান্ত নেয়। সেই যুদ্ধে ডেকে আনে ইউরোপের মিত্রশক্তিগুলোকেও।\nগত ১৮ বছরে মার্কিন যুক্তরাষ্ট্র তালেবানদের ধ্বংস করা তো দূরে থাক তাদের কাছে ‘নতি স্বীকার’ করতে বাধ্য হয়েছে। তালেবান নেতাদের কাছে ডেকে মার্কিন প্রশাসন খুঁজে নিয়েছে আফগানিস্তান ছাড়ার পথ। ‘শান্তি’র পথেই যদি আামেরিকা হাঁটতে চায় তাহলে কেন ১৮ বছর যুদ্ধ চালিয়ে ধ্বংস করা হলো একটি দেশ বা একটি দেশের জনজীবন? এমন প্রশ্ন আসা খুবই সাধারণ ব্যাপার।\nশান্তি চুক্তি, আত্মসমর্পন, না পালানোর পথ?:\nতালেবানদের বিরুদ্ধে ‘অপারেশন এনডিউরিং ফ্রিডম’ নামে যে যুদ্ধ শুরু করেছিল বিশ্বের সবচেয়ে শক্তিশালী রাষ্ট্র আমেরিকা তা তাদেরকে চালিয়ে যেতে হয়েছে সুদীর্ঘ ১৮ বছর। যুদ্ধ চালিয়ে নিতে ২০১৯ সাল পর্যন্ত যুক্তরাষ্ট্রের খরচ হয়েছে ৯৭৫ বিলিয়ন ডলার।\nজরিপ সংস্থা স্ট্যাটিস্টার তথ্য অনুযায়ী, আফগানিস্তান যুদ্ধে ২০১৯ সাল পর্যন্ত মার্কিন সামরিক বাহিনীর ২ হাজার ৪৪১, যুক্তরাজ্যের ৪৪৫ অন্য মিত্রদেশগুলোর ১ হাজার ১৪৪ জন নিহত হয়েছেন।\nঠিক কতজন আফগান এই যুদ্ধে প্রাণ হারিয়েছেন তা সঠিকভাবে পাওয়া যায়নি। ২০০৯ সালে কাজ শুরু করা জাতিসংঘের অ্যাসিস্টেন্স মিশনের তথ্যানুযায়ী, ২০০৯-২০১৯ সাল পর্যন্ত আফগানিস্তানে ১ লাখের বেশি মানুষ হতাহত হয়েছেন।\n২২ ফেব্রুয়ারি-২০২০ জাতিসংঘ জানায়, আফগান যুদ্ধে শুধুমাত্র ২০১৯ সালে ৩ হাজার ৪০০ র বেশি বেসামরিক মানুষ নিহত হয়েছেন, আহত হয়েছেন ৭ হাজারের মতো মানুষ।\nযুক্তরাষ্ট্রের ওয়াটসন ইনস্টিটিউটের তথ্যানুযায়ী, আফগান যুদ্ধে ২০০১ সাল থেকে ২০১৯ সাল পর্যন্ত নিহত হয়েছেন অন্তত এক লাখ ৫৭ হাজার জন। তাদের মধ্যে ৪৩ হাজারের বেশি বেসামরিক মানুষ।\nবিপুল অর্থ ব্যয় ও রক্তপাতের পরও আফগানিস্তানের অধিকাংশ অঞ্চল এখনো তালেবানদের নিয়ন্ত্রণে রয়ে গেছে। আমেরিকা বা দখলদারদের জন্যে দেশটি পরিণত হয়েছে এক মৃত্যুপুরীতে।\nএমনতাবস্থায়, আফগানিস্তানে তালেবানদের বিরুদ্ধে যুক্তরাষ্ট্রের জয়ের কোনো আভাস দেখা যাচ্ছে না। তাই এই পরাশক্তির প্রয়োজন হয়েছে আফগানিস্তান ছাড়ার ‘সম্মানজনক’সুযোগ।\nরিচার্ড রিক্সনের পথে হাঁটছেন ডোনাল্ড ট্রাম্প:\n১৯৭৩ সালে আমেরিকার প্রেসিডেন্ট রিচার্ড নিক্সন শান্তি চুক্তির মাধ্যমে ভিয়েতনাম থেকে মার্কিন দখলদার বাহিনীর সরে আসার ব্যবস্থা করেছিলেন।\nসেই প্রসঙ্গ তুলে ধরে মার্কিন প্রভাবশালী সংবাদ মাধ্যম নিউ ইয়র্ক টাইমসের সংবাদ বিশ্লেষণে বলা হয়েছে, প্রেসিডেন্ট নির্বাচনের আগে রিচার্ড নিক্সনের যেমন প্রয়োজন হয়েছিল ভিয়েতনামে আমেরিকানদের পরাজয় ‘ঠেকানো’ তেমনি নির্বাচনের আগে ডোনাল্ড ট্রাম্পের প্রয়োজন হয়েছে আফগানিস্তান থেকে ‘ সম্মান নিয়ে বেরিয়ে পড়া’।\nআমেরিকা আফগানিস্তানে যে যুদ্ধে জড়িয়েছে তার কোনো অন্ত নেই— এমন মন্তব্য করেছেন বর্তমান মার্কিন প্রেসিডেন্ট ডোনাল্ড ট্রাম্প। এই ‘শেষ নেই’ যুদ্ধের ইতি টানতে বা আফগানিস্তান থেকে সব মার্কিন সৈন্য সরিয়ে নিতে তালেবানদের সাথে দোহায় শান্তি চুক্তিটি করেছে আমেরিকা।\nএমন চুক্তিকে তালেবানদের কাছে আমেরিকার ‘আত্মসমর্পণ’ হিসেবেও আখ্যা দিয়েছেন একাধিক আন্তর্জাতিক বিশ্লেষক।\nমার্কিন প্রশাসন তালেবানদের সঙ্গে সম্পাদিত শান্তি চুক্তি নিয়ে আশাবাদ ব্যক্ত করলেও এ নিয়ে আফগানদের মধ্যে দেখা গেছে হতাশা ও আক্ষেপ।\nচুক্তি অনুসারে আমেরিকা ধীরে ধীরে সব সৈন্য ফিরিয়ে নিবে আফগানিস্তান থেকে। কিন্তু, গত ১৮ বছরে এই দেশটিতে যে অপরিসীম ধ্বংসযজ্ঞ চালানো হয়েছে তার কী হিসাব হবে?\nসেখানে এতো হত্যার দায় কে নেবেন? আফগানিস্তানকে কি আমেরিকা রেখে যাচ্ছে ধর্মান্ধ তালেবান গোষ্ঠীর হাতে? তাই যদি হয়, তাহলে যুদ্ধবিধ্বস্ত দেশটির শান্তিপ্রিয় মানুষের ভাগ্যে কী জুটবে? এমন হাজারো প্রশ্ন উঠে আসছে গোটা বিশ্বের গণমাধ্যম ও সামাজিক মাধ্যমের বিশ্লেষণে।\nবিবিসি, নিউ ইয়র্ক টাইম, রয়টার্স, ইউএসএআইডি, স্ট্যাটিসটিকা ও ওয়াটসন ইনস্টিটিউট\nআর কাউকে কিডনি দান করতে হবে না


প্রকাশিত: ১৭:৫০ ১ জুলাই ২০২০\nবাংলাদেশ জাতীয় ক্রিকেট দলের হয়ে দীর্ঘদিন মাঠ মাতিয়েছেন খালেদ মাসুদ পাইলট। অবসরের পর দেশের ঘরোয়া লিগগুলোতে নিয়মিত কোচিং করাতেন তিনি। তবে আচমকা এই পেশা থেকে সরে দাঁড়ান এই ক্রিকেটার। এর কারণ ব্যাখ্যা করতে গিয়ে ঘরোয়া ক্রিকেটের দুর্নীতির গোমর ফাঁস করে দিয়েছেন সাবেক টাইগার অধিনায়ক।\nমঙ্গলবার রাতে বিডিক্রিকটাইমের সঙ্গে এক লাইভ আড্ডায় উপস্থিত ছিলেন পাইলট। সেখানে ঘরোয়া ক্রিকেটের কোচিং থেকে তার সরে যাওয়ার কারণ জিজ্ঞেস করা হয়। উত্তরে দেশের ঘরোয়া ক্রিকেটে বর্তমানে কোচিং করানোর পরিবেশ নেই বলে উল্লেখ করেন তিনি।\nআলাপচারিতার এক পর্যায়ে পাইলট বলেন, আমার কাছে পরিবেশটা খুব গুরুত্বপূর্ণ। আমি কাউকে দোষারোপ করব না। কিন্তু সত্য বলতে আমাদের বেশ কিছু জায়গায় সমস্যা তৈরি হয়েছে।\nতিনি আরো বলেন, আমি একজন খেলোয়াড় ছিলাম, বাংলাদেশের অধিনায়ক ছিলাম। আমি চাই খেলা হবে পরিষ্কার আর সেখান থেকে প্রতিভাবান ক্রিকেটাররা বের হয়ে আসবে। কিন্তু আপনি যখন আগেই জানবেন যে এই দলটা চ্যাম্পিয়ন হবে সেটা কেমন!\nনিজের দল নিয়েও এমন দুর্নীতির ভুক্তভোগী হয়েছেন জানিয়েছেন পাইলট। সেই ঘটনার বর্ণনা দিতে গিয়ে সাবেক এই ক্রিকেটার বলেন, আমি নিজেও এর ভুক্তভোগী। ধরেন দুইটা পাশাপাশি মাঠে ম্যাচ হবে, আগের রাতে বৃষ্টি হয়েছে। পাশের মাঠে ঠিকই খেলা হচ্ছে, কিন্তু বৃষ্টির কথা বলে আমাদেরটা হচ্ছে না।\nপাইলট যোগ করেন, আমরা জানি রোদ পড়লেই ২-৩ ঘণ্টা পর পিচ শুকিয়ে যাবে। কিন্তু লাঞ্চের সময়েও দেখি উইকেট ভেজা, কাভার দেয়া। আমি একজন অধিনায়ক হিসেবে না হয় বাদ দিলাম, একজন মানুষ হিসাবে আপনি কিভাবে এগুলো মেনে নেবেন?\nতিনি আরো বলেন, পুরো রোদের মধ্যে কাভার দিয়ে রাখায় দেখা যায় দুপুর ৩টার সময়েও পিচ একইরকম ভেজা। আমি চিন্তা করছিলাম এটা কীভাবে সম্ভব। পাশের পিচগুলো কিন্তু শুকনো। আমরা সবাই জানতাম যে সেই ম্যাচে আমাদের প্রতিপক্ষের লিগ বাঁচাতে ১ পয়েন্ট লাগতো। যদি একটা দলকে এভাবে সমর্থন করে লিগ আয়োজন করা হয় তাহলে এখানে আর কোচিং করানোর কিছু থাকে না। খেলোয়াড়দেরও তখন নিজেদের বলতে কিছু থাকে না।\nদেশের ঘরোয়া ক্রিকেটের মান নিয়ে এর আগেও বহুবার প্রশ্ন উঠেছে। কিন্তু জাতীয় দলে খেলেছেন এমন ক্রিকেটারদের মাঝে পাইলটই প্রথম এভাবে সোজাসুজি সবকিছু ফাঁস করে দিলেন। এরপরও ক্রিকেট কর্তাদের ঘুম না ভাঙলে দেশের ক্রিকেটে অমাবস্যা আসন্ন।


আর কত মৃত্যুর পর পাওয়া যাবে করোনার ভ্যাকসিন? : 🏡‘Stay Home, Stay Safe’🏡‘Stay Home, Stay Safe’\nপ্রকাশঃ ২৯-০৩-২০২০, ১১:০৭ অপরাহ্ণ | সম্পাদনাঃ ২৯-০৩-২০২০, ১১:০৭ অপরাহ্ণ\nবিশ্বজুড়ে ছড়িয়ে পড়ছে প্রাণঘাতী নতুন করোনাভাইরাস। কিন্তু এখন পর্যন্ত কোনও ওষুধ আবিষ্কার হয়নি, যা এই ভাইরাসকে মারতে পারে অথবা কোনও ভ্যাকসিনও তৈরি হয়নি, যা মানুষকে রক্ষা করতে পারে। করোনার লড়াইয়ে জীবনরক্ষাকারী ওষুধ আবিষ্কার থেকে বিশ্ব কত দূরে রয়েছে; এখন সেই প্রশ্ন সর্বত্র।\nকরোনাভাইরাসের ভ্যাকসিন কখন পাওয়া যাবে?\nবিশ্বের বিভিন্ন দেশে বিরামহীন গবেষণা করে চলছেন বিজ্ঞানীরা। এখন পর্যন্ত ২০টিরও বেশি ভ্যাকসিন তৈরির কাজ চলছে। কার্যকারিতা এবং পার্শ্বপ্রতিক্রিয়া জানার জন্য প্রাণীর দেহে পরীক্ষা বাদ দিয়ে সরাসরি মানুষের শরীরে একটি ভ্যাকসিনের প্রয়োগ ইতিমধ্যে হয়েছে।\nঅন্য বিজ্ঞানীরা প্রাণীর দেহে ভ্যাকসিনের পরীক্ষা চালানোর পর্যায়ে রয়েছেন। চলতি বছরের শেষ দিকে তারা এটি মানব শরীরে পরীক্ষামূলকভাবে প্রয়োগ করতে পারবেন বলে প্রত্যাশা করা হচ্ছে। তবে বিজ্ঞানীরা যদি চলতি বছরে একটি ভ্যাকসিন তৈরি করে ফেলেনও তারপরও এটির গণ-উৎপাদনের জন্য আরও অনেক সময় অপেক্ষা করতে হবে।\nযার প্রকৃত অর্থ হচ্ছে, আগামী বছরের মাঝামাঝি সময়ের আগে কোনও ভ্যাকসিন মানব দেহে প্রয়োগের জন্য প্রস্তুত করা সম্ভব নয়। এসব কিছুই ঘটছে একটি অভূতপূর্ব অনির্ধারিত সময়কে ফ্রেমে বেঁধে। এমনকি নতুন নতুন অ্যাপ্রোচ মাথায় রেখে ভ্যাকসিন তৈরির এই প্রচেষ্টা জারি রয়েছে। তবে ভ্যাকসিন তৈরির সব প্রচেষ্টাই যে সফল হবে তার কোনও নিশ্চয়তাও নেই।\nএখানে মনে রাখা দরকার, এখন পর্যন্ত মানবদেহে চার ধরনের করোনাভাইরাসের সংক্রমণ ঘটেছে। এসবের প্রত্যেকটির সঙ্গে কমন সর্দিকাশি জড়িত এবং এর কোনোটিরই ভ্যাকসিন নেই।\nসব বয়সীকে রক্ষা করবে?\nপ্রায় অনিবার্যভাবেই এই ভ্যাকসিন বয়স্কদের জন্য খুব একটা ফলপ্রসূ হবে না। এটা শুধুমাত্র ভ্যাকসিনের কারণে নয়; বরং শরীরের রোগ-প্রতিরোধ ব্যবস্থা এখানে অনেকাংশে দায়ী, যা প্রত্যেক বছর ফ্লুবাহিত রোগের ক্ষেত্রে দেখা যায়।\nসব ধরনের ওষুধ; এমনকি ব্যথানাশক ওষুধেরও পার্শ্বপ্রতিক্রিয়া রয়েছে। তবে ক্লিনিক্যাল ট্রায়াল ছাড়া পরীক্ষামূলক ভ্যাকসিনের কী ধরনের পার্শ্বপ্রতিক্রিয়া হতে পারে তা জানা প্রায়ই অসম্ভব। এটা এমন একটি বিষয় যেখানে ভ্যাকসিনের আবিষ্কারকরা নিবিড় নজর রাখবেন।\nকে পাবেন এই ভ্যাকসিন?\nযদি একটি ভ্যাকসিন তৈরিও হয়; তারপর এর উৎপাদন হবে খুবই সীমিত। এক্ষেত্রে একেবারে প্রাথমিক পর্যায়ে অগ্রাধিকারের বিষয়টি গুরুত্ব পাবে বেশি।\nআর এই অগ্রাধিকারের তালিকার শীর্ষে থাকবেন স্বাস্থ্যখাতের কর্মীরা; যারা কোভিড-১৯ রোগীর সংস্পর্শে এসেছেন। এই রোগটি বেশিরভাগ ক্ষেত্রেই বয়স্কদের জন্য প্রাণঘাতী; যে কারণে এই বয়সীদের জন্য যদি ভ্যাকসিনটি কার্যকরী হয়, তাহলে স্বাস্থ্যকর্মীদের পর তারাই থাকবেন অগ্রাধিকারের দ্বিতীয় তালিকায়।\nএছাড়া বয়স্কদের সঙ্গে যারা থাকেন অথবা দেখাশোনা করেন; তাদের ভ্যাকসিন দেয়াটাই হবে সর্বোত্তম।\nকরোনাভাইরাসের বিরুদ্ধে কাজ করে কিনা তা জানতে চিকিৎসকরা ইতোমধ্যে অ্যান্টি-ভাইরাল ওষুধগুলো প্রয়োগ শুরু করেছেন। এর ফল যদি নিরাপদ হয়; তাহলে ওষুধ আবিষ্কারে গবেষণার গতি আরও ত্বরাণ্বিত হবে।\nকরোনা আক্রান্ত দেশগুলোর হাসপাতালে ইতোমধ্যে অ্যান্টি-ভাইরাল ওষুধের পরীক্ষামূলক প্রয়োগ হয়েছে। গত ফেব্রুয়ারিতে বিশ্ব স্বাস্থ্য সংস্থার কর্মকর্তা চিকিৎসক ব্রুস অ্যায়িলওয়ার্ড বলেন, এখন কেবলমাত্র একটি ওষুধ রয়েছে; যেটির সত্যিকারের কার্যকারিতা থাকতে পারে বলে আমাদের ধারণা। আর সেটি হলো রেমদেসিভির।\n‘ইবোলার ওষুধ হিসেবে এটি তৈরি করা হয়েছিল। এটি বেশ কয়েক প্রজাতির ভাইরাসকে মেরে ফেলতে পারে বলে ধারণা করা হয়। তবে আমরা এখনও পরীক্ষামূলক ব্যবহারের ফল জানার অপেক্ষা করছি। এছাড়া প্রাণঘাতী এইচআইভির চিকিৎসায় ব্যবহৃত একজোড়া ওষুধ লোপিনাভির এবং রিটোনাভির কার্যকরী হতে পারে বলে অনেক আশা ছিল। কিন্তু এর পরীক্ষামূলক ব্যবহারের ফল একেবারে হতাশাজনক।’\n‘এইচআইভির এই ওষুধ প্রয়োগের পর কোভিড-১৯ এর গুরুতর কোনও রোগী সুস্থ হননি; এমনকি সামান্য পরিমাণে মৃত্যুও কমায়নি। গুরুতর অসুস্থ রোগীদের শরীরে এই ওষুধের পরীক্ষামূলক প্রয়োগ করা হয়েছিল; কিন্তু তাদের প্রায় এক চুতুর্থাংশই মারা গেছেন। এমনও হয়ে থাকতে পারে যে, অনেক আগেই রোগীরা করোনা সংক্রমিত হয়েছিলেন; সেজন্য হয়তো ওষুধগুলো কাজ করেনি।’\nবিশ্ব স্বাস্থ্য সংস্থার ওই কর্মকর্তা বলেন, তবে ম্যালেরিয়ানিরোধী ওষুধ ক্লোরোকুইন এক্ষেত্রে আশাব্যঞ্জক ফল দিয়েছে। ল্যাবরেটরিতে পরীক্ষায় দেখা গেছে, এই ওষুধটি ভাইরাসকে মেরে ফেলতে পারে। কিন্তু এখনও আমাদেরকে মানবদেহে প্রয়োগের ফল জানার জন্য অপেক্ষা করতে হচ্ছে। যুক্তরাষ্ট্র এবং বিশ্বের অন্যান্য দেশেও এই ওষুধের পরীক্ষা চালানো হয়েছে।\nভ্যাকসিন কিংবা ওষুধ আবিষ্কার না হওয়া পর্যন্ত কি করতে হবে?\nভ্যাকসিন সংক্রমণ প্রতিরোধ করে। এটি আবিষ্কার না হওয়া পর্যন্ত করোনাভাইরাস থেকে রক্ষা পাওয়ার সর্বোত্তম উপায় হচ্ছে ভালো স্বাস্থ্যবিধি মেনে পরিষ্কার-পরিচ্ছন্ন থাকা।\nআপনি যদি করোনা সংক্রমিত হয়ে থাকেন; অধিকাংশ মানুষের ক্ষেত্রে মৃদু উপসর্গ দেখা দেয় এবং বাসায় পূর্ণ-বিশ্রামে এটি থেকে সুস্থ হওয়া সম্ভব। পাশাপাশি প্যারাসিটামল এবং প্রচুর পরিমাণে তরল পান করতে হবে। তবে কিছু রোগীর ক্ষেত্রে গুরুতর অসুস্থতা দেখা দিতে পারে, তাদেরকে হাসপাতালে চিকিৎসা নিতে হবে।\nভ্যাকসিন কীভাবে তৈরি হবে?\nঅন্যদিকে, কিছু বিজ্ঞানী করোনাভাইরাসের একেবারে ‘র জেনিটিক কোড’ (ডিএনএ অথবা আরএনএ পদ্ধতির ওপর নির্ভর করে) ব্যবহার করে ভ্যাকসিন তৈরির কাজ করছেন। যা একবার মানবদেহে প্রয়োগ করা হলে তা ভাইরাল প্রোটিন উৎপাদনের কাজ শুরু করবে। ফলে এর মাধ্যমে শরীরের রোগ প্রতিরোধ ব্যবস্থা আবারও করোনাভাইরাসের বিরুদ্ধে লড়াই চালাতে শিখবে। বহুল প্রতীক্ষিত এই ভ্যাকসিন কবে আলোর মুখ দেখবে এখন সেদিকে চেয়ে আছে বিশ্বের কোটি প্রাণ।\nবিবিসির স্বাস্থ্য ও বিজ্ঞানবিষয়ক প্রতিনিধি জেমস গ্যাল্লাঘারের প্রতিবেদন অবলম্বনে।


লিখিত পরীক্ষার প্রশ্ন ব্যাংক-১-২০০৮ – নিজেকে যাচাই করুন\nপরীক্ষাঃ ২৯শে ফেব্রুয়ারী, ২০০৮\nপ্রশ্ন-১। রেস জুডিকাটা বলিতে কি বুঝায় এবং রেস জুডিকাটা প্রয়োগ করিতে হইলে কি কি শর্ত পালিত হতে হবে উদাহরণসহ আলোচনা করুন।\nপ্রশ্ন-২। মামলার কোন পর্যায় পর্যন্ত আরজি সংশোধনের দরখাস্ত করা যায় এবং কোন পরিস্থিতিতে আদালত আরজি সংশোধনের দরখাস্ত না-মঞ্জুর করিবেন? আলোচনা করুন।\nপ্রশ্ন-৩। ক) একটি মামলার বাদী আপনার মক্কেল। তিনি আপনাকে পরামর্শ দেন যে, রায়ের পূর্বে বিবাদীর সম্পত্তি ক্রোকের আদেশ হওয়া দরকার। আপনার মক্কেল তার পরামর্শের সমর্থনে যুক্তি প্রদর্শন করে। আপনিও মনে করে যে, ক্রোক আদেশের জন্য আবেদন করা যায়। বিবাদীর সম্পত্তি রায়ের আগে ক্রোকের আবেদন প্রার্থনা করে একটি দরখাস্ত মুসাবিদা করুন।\nখ) উপরোক্ত মোকদ্দমায় আপনার আবেদনের সমর্থনে আদালতে কি কি কারণ প্রদর্শন করবেন?\nপ্রশ্ন-৪। ক) এক ব্যক্তি আপনার নিকট এসে জানায় যে, তাকে তার সম্পত্তি থেকে বে-দখল করা হয়েছে এবং সে উক্ত সম্পত্তি পুনরুদ্ধার করতে চায়। আপনি সুনির্দিষ্ট প্রতিকার আইন, ১৮৭৭ এর ৯ ধারা মোতাবেক উক্ত সম্পত্তি দখল পুনরুদ্ধারের জন্য মামলা দায়েরের সিদ্ধান্ত নিলেন। আপনি তার কাছ থেকে কি কি বিষয় জেনে নিবেন এবং আপনার আরজিতে অন্তর্ভূক্ত করবেন?\nখ) উপরোক্ত মোকদ্দমাতে বিবাদী তার লিখিত বর্ণনায় উল্লেখ করে যে, বিরোধীয় সম্পত্তিতে তার স্বত্ব রয়েছে কারণ তিনি উক্ত সম্পত্তির প্রকৃত মালিকের নিকট হতে ক্রয় করেছেন। বিবাদীর এই যুক্তি আপনি কিভাবে মূল্যায়ন করবেন?\nপ্রশ্ন-৫। ক) আপনার মক্কেলের প্রতিবেশী আপনার মক্কেলের বাড়ীর পূর্ব পার্শ্বে রাজউক এর নিয়ম মাফিক প্রয়োজনীয় জায়গা না ছাড়িয়া প্রাচীর নির্মাণ করে এবং দেওয়াল এত উঁচু করে যে, আপনার মক্কেলের বাড়ীতে আলো প্রবেশে বাধা সৃষ্টি করে। আপনার মক্কেল দেওয়ানী আদালত হইতে সুনির্দিষ্ট প্রতিকার আইনের কোন ধারায় কি প্রতিকার পাইতে পারেন? সংক্ষেপে একটি আরজি মুসাবিদা করুন। মুসাবিদার জন্য আপনি বাদী বিবাদীর নাম, ঠিকানা ইচ্ছামত বর্ণনা করিতে পারেন।\nপ্রশ্ন-৬। চুক্তি প্রবলের প্রতিকার বলিতে কি বুঝায়? কোন কোন অবস্থায় আদালত চুক্তি প্রবলের প্রতিকার মঞ্জুর করিবে না?\nপ্রশ্ন-৭। তদন্ত বলিতে কি বুঝেন? ফৌজদারী কার্যবিধির বিধান অনুযায়ী পুলিশের তদন্ত সংক্রান্ত ক্ষমতা আলোচনা কর। পুলিশ কি সম্পূরক চার্জশীট দাখিল করিতে পারে?\nপ্রশ্ন-৮। ক) দণ্ডবিধি আইন, ১৮৬০ এর ৩০৪ ধারায় অভিযুক্ত আসামীর জন্য জামিনের দরখাস্ত মুসাবিদা করুন। আপনার ইচ্ছামত আদালতের নাম এবং পক্ষগণের নাম ব্যবহার করুন। কজ টাইটেলে সংশ্লিষ্ট ধারাও উল্লেখ করুন।\nখ) বেলবন্ডের জন্য আদালত অধিক পরিমাণে অর্থ, ধরা যাক ১ লক্ষ টাকা ধার্য করেছে। আপনি বেলবন্ডের অর্থ যুক্তিসঙ্গত হারে কমানোর জন্য যুক্তি প্রদর্শন করে বেলবন্ডের অর্থ কমানোর জন্য একটি দরখাস্ত মুসাবিদা করুন।\nপ্রশ্ন-৯। ক) ফৌজদারী কার্যবিধি আইনের ১৪৫ ধারার বিধান মতে প্রসিডিং রুজু করার জন্য অপরিহার্য শর্ত কি?\nখ) সাক্ষ্য প্রমাণ পর্যালোচনার পর ম্যাজিস্ট্রেট সাহেব যদি দেখতে পান যে, বর্তমানে মামলার ভূমি নিয়ে শান্তিভঙ্গের কোন আশঙ্কা নেই, তাহলে তিনি কি ব্যবস্থা গ্রহণ করবেন?\nগ) সাক্ষ্য প্রমাণ, মৌখিক এবং দালিলিক পর্যালোচনার পর ম্যাজিস্ট্রেট যদি বিবদমান পক্ষদ্বয়ের মধ্যে বিরোধীয় ভূমিতে কোন পক্ষে দখল আছে তা সাব্যস্ত করতে ব্যর্থ হন তাহলে তিনি কি করবেন?\nঘ) সাক্ষ্য প্রমাণ পর্যালোচনার পর ম্যাজিস্ট্রেট সাহেব যদি দেখতে পান যে, প্রসিডিং রুজু করার ৬০ দিনের মধ্যে মামলার ভূমিতে প্রথম পক্ষের কোন দখল ছিল না, তাহলে প্রসিডিং পরিণতি কি হবে?\nপ্রশ্ন-১০। সাধারণ অভিপ্রায় ও সাধারণ উদ্দেশ্যের মধ্যে পার্থক্য উদাহরণসহ আলোচনা করুন।\nপ্রশ্ন-১১। ক) অপরাধ সংঘটন সহায়তা বলতে আপনি কি বোঝেন? কোন আইনের কোন ধারায় অপরাধ সংঘটনের সহায়তার শাস্তির বিধান আছে? আপরাধ সংঘটনে সহায়তার জন্য আইনে কি পরিমাণ শাস্তির বিধান আছে?\nখ) A, B এবং C একত্রে Z কে বিষ প্রয়োগে হত্যা করার জন্য ষড়যন্ত্রে লিপ্ত হয়। ঐ ষড়যন্ত্র অনুযায়ী A বিষ সংগ্রহের জন্য B কে প্রয়োজনীয় অর্থ দেয়। B বিষ সংগ্রহ করে A কে দেয়। A এবং B এর অনুপস্থিতিতে C ঐ বিষ Z কে খাইয়ে তার মৃত্যু ঘটায়।ঘটনার প্রেক্ষিতে Z -এর মৃত্যুর জন্য উক্ত A, B এবং C এর দায়-দায়িত্ব বিশ্লেষণ করুন।\nপ্রশ্ন-১২। চুরি, বলপূর্বক আদায়, দস্যুতা ও ডাকাতির সংজ্ঞা কি? চুরি ও বলপূর্বক আদায় এবং দস্যুতা ও ডাকাতির মধ্যে পার্থক্য উদাহরণসহ আলোচনা কর।\nপ্রশ্ন-১৩। কোন কোন ক্ষেত্রে এবং কি কি ধরনের আদালত মামলা রুজু করিতে বিলম্ব প্রার্থনা করিতে পারেন তাহা আলোচনা করুন।\nপ্রশ্ন-১৪। ক) কোন মোকদ্দমা চূড়ান্ত নিষ্পত্তির জন্য ধার্য দিনে বাদী হঠাৎ অসুস্থ হয়ে আদালতে উপস্থিত হতে না পারায় বিবাদীগণের উপস্থিতিতে মামলাটি বাদীর ঐ জনিত কারণে খারিজ হয়ে থাকে। মামলা খারিজের প্রায় তিন মাস পরে বাদী আপনার কাছে এসে ঐ একতরফা খারিজের আদেশের রদ ও রহিতক্রমে মোকদ্দমা পূনর্জীবিত করার ব্যবস্থা নিতে বলে। তামাদি মওকুফের জন্য আদালতকে সন্তুষ্ট করতে আপনি কোন কোন বিষয়ের উপর গুরুত্ব আরোপ করবেন?\nখ) যদি দরখাস্তকারী মামলার যথাযথ পদক্ষেপ নিতে ব্যর্থ হয়েছিলেন বলে আদালতের নিকট প্রতীয়মান হয় তবে কি আদালতে তামাদি মওকুফ করতে পারে?\nপ্রশ্ন-১৫। সংজ্ঞা লিখুন ও পার্থক্য বর্ণনা করুনঃ ক) স্বীকার; খ) স্বীকারোক্তি; গ) মৃত্যুকালীন ঘোষণা।\nকোন অবস্থায় পুলিশের সম্মুখে স্বীকারোক্তি সাক্ষ্য আইনে গ্রহণযোগ্য? শুধুমাত্র স্বীকারোক্তি কি অপরাধী সাব্যস্ত করার ভিত্তি হইতে পারে?\nপ্রশ্ন-১৬। একজন এডভোকেট যিনি পূবালী ব্যাংকে লিগ্যাল এডভাইজার হিসাবে তাহাদের মামলা দায়ের ও পরিচালনা করিতেন? ৫০,০০০ টাকা আদায়ের একটি মোকদ্দমা ব্যাংকের পক্ষে ডিক্রি হয়। ব্যাংক এডভোকেট সাহেবকে ডিক্রি কার্যকরণের জন্য সংশ্লিষ্ট জমি ক্রয় করিতে অনুরোধ করে। তদানুযায়ী ডিক্রি কার্যকরণ নিলাম হইতে ক্যাননস অব প্রফেশনাল কনডাক্ট এন্ড এটিকেট এর চ্যাপ্টার ২ এর ৫ নং ধারা অনুযায়ী এডভোকেট সাহেব পেশাগত অসদাচরণ করিয়াছেন কিনা বর্ণনা করুন।\nপ্রশ্ন-১৭। বাংলাদেশ বার কাউন্সিলের গঠন ও কার্যাবলী আলোচনা করুন।